ghaziabad-the-man-reached-the-police-station-with-soap-and-shampoo-insisted-on-going-to-jail– News18 Assam\nহাতত তেল–চাবোন লৈ থানাত উপস্থিত এজন যুৱক, জে’ললৈ পঠিয়াবলৈ খাটনি ধৰিলে আৰক্ষীক, কিন্তু কিয়?\nপ্ৰথমে আৰক্ষীয়ে যুৱকজনক থানাৰ পৰা পঠিয়াই দিয়ে, কিন্তু কিছু সময়ত পিছত আকৌ থানাত উপস্থিত হৈ জে’ললৈ পঠিয়াবলৈ অনুৰোধ জনায় যুৱকজনে।\nUpdated:September 22, 2019, 12:15 PM IST\nUpdated: September 22, 2019, 12:15 PM IST\nহাতত তেল–চাবোন আদি লৈ থানাত উপস্থিত হ’ল এজন যুৱক। থানাত উপস্থিত হৈ যুৱকজনে তেওঁক জে’ললৈ পঠিয়াবলৈ অনুৰোধ জনালে আৰক্ষীক। যুৱকজনৰ কথা শুনি আচৰিত হ’ল আৰক্ষী। কোনো গোচৰত অভিযুক্ত নোহোৱাকৈ কিদৰে জে’ললৈ পঠিয়াব যুৱকজনক। কিন্তু যুৱকজনে নামানে, তেওঁক জে’ললৈ পঠিয়াবই লাগিব। প্ৰায় দুই ঘণ্টা ধৰি আৰক্ষীৰ খাটনি ধৰিলে যুৱকজনে। ঘটনাটো উত্তৰ প্ৰদেশৰ গাজিয়াবাদৰ।\nযুৱকজনৰ মতে তেওঁ নিচাসক্ত। ড্ৰাগছ নোলোৱাকৈ থাকিব নোৱাৰে। ঘৰত থাকিলে ড্ৰাগছ এৰিব নোৱাৰে। সেয়েহে তেওঁক জে’ললৈ প্ৰেৰণ কৰিব লাগে। জে’লত থাকিলে হয়তো এই বদ অভ্যাস এৰিব পাৰিব।\nজানিব পৰা মতে, যুৱকজন আলীগড়ৰ বাসিন্দা। নাম আনিছ আলভী। ২২ বছৰীয়া যুৱকজন পৰিয়ালৰ সৈতে অৰ্থলা শিৱ মন্দিৰৰ সমীপত ভাৰাঘৰত থাকে। আনিছে শুকুৰবাৰে দুপৰীয়া জি আৰ পি থানাত উপস্থিত হয়। লগত দুযোৰ কাপোৰ, চাবোন, চেম্পু, টুথব্ৰাছ, টুথপেষ্ট আদি সামগ্ৰী। থানাত প্ৰৱেশ কৰিয়ে যুৱকজনে নিজকে জে’ললৈ পঠিয়াবলৈ খাটনি ধৰে আৰক্ষীক।\nযেতিয়া আৰক্ষীয়ে সুধিলে, তুমি কি অপৰাধ কৰিছা? আনিছে কয় যে নিচা এৰিবলৈ কিছুদিন জে’লত বন্দী হৈ থাকিব বিচাৰে। আনিছে কয় যে তেওঁ ১২ বছৰৰ পৰা নিচাসক্ত। প্ৰথমে আৰক্ষীয়ে যুৱকজনক থানাৰ পৰা পঠিয়াই দিয়ে, কিন্তু কিছু সময়ত পিছত আকৌ থানাত উপস্থিত হৈ জে’ললৈ পঠিয়াবলৈ অনুৰোধ জনায় যুৱকজনে।\nদৈনিক জাগৰণৰ মতে, আনিছ আলভীয়ে কয় যে নিচাসক্ত হোৱা বাবে তেওঁ মাতৃক ভালদৰে চোৱাচিতা কৰিব নোৱাৰে। তেওঁৰ বদ অভ্যাসৰ বাবে মাতৃয়ে দিন হাজিৰা কৰিবলগীয়া হৈছে। তেওঁ এই বদ অ‍ভ্যাসৰ পৰা মুক্ত হ’বলৈ মাতৃৰ পৰা জে’ল যোৱাৰ অনুমতি বিচাৰে। প্ৰথমে মাতৃয়ে অস্বীকাৰ কৰিছিল, কিন্তু যেতিয়া যুৱকজনে ক’লে যে নিচামুক্ত হোৱাৰ পিছত সকলো সমস্যা দূৰ হ’ব, তেতিয়া অনুমতি দিয়ে মাতৃয়ে। অৱশ্যে আৰক্ষী বিষয়াই তেওঁক কয় যে অপৰাধ নকৰাকৈ কোনো লোকক জে’ললৈ প্ৰেৰণ কৰিব নোৱাৰি।


পিঁয়াজৰ খেতি কেনেকৈ কৰিব ? — বিকাশপেডিয়া\nমূল পৃষ্ঠা / কৃষি / শস্য উৎপাদন / কৃষি পৰামৰ্শ / পিঁয়াজৰ খেতি কেনেকৈ কৰিব ?\nপিঁয়াজৰ খেতিৰ বিষয়ে লিখা হৈছে ।\nপিঁয়াজৰ বৈজ্ঞানিক নাম হ’ল – এলিয়াম চেপা এল.। পিঁয়াজৰ খেতি সাধাৰণতে শীতকালীন খেতি আৰু ১৩-২৪ ডিগ্ৰী উষ্ণতাত ইয়াৰ খেতি ভাল হয়। বাঢ়ন অৱস্থাত ১৫-২১ ডিগ্ৰী উষ্ণতা আৰু পিঁয়াজ হোৱাৰ সময়ত ২০-২৫ ডিগ্ৰী উষ্ণতাৰ প্ৰয়োজন হয়। অন্যহাতে পিঁয়াজৰ পুলি বাঢ়নৰ সময়ত ২০-২৫ ডিগ্ৰী উষ্ণতাৰ দৰকাৰ। অধিক উষ্ণতাত (২৭ ডিগ্ৰীতকৈ অধিক) পিঁয়াজৰ বাঢ়ন কমি যায়।\nপিঁয়াজৰ বাবে অতি সাৰুৱা আৰু মিহি মাটিৰ প্ৰয়োজন হয় যদিও সকলো প্ৰকাৰৰ মাটিতে এই খেতি কৰিব পাৰি। বালিচহীয়া মাটিত বেচিকৈ আৰু ঘনাই ঘনাই পানীৰ দৰকাৰ হয় যদিও সোনকালে পিঁয়াজ চপাব পাৰি। বোকা আৰু আলতীয়া মাটিত পিঁয়াজৰ আকাৰ অভজা হয় আৰু ইয়াক মাটিৰ পৰা খান্দিবলৈ অসুবিধা হয়। দোমোজা মাটিত ইয়াৰ খেতি ভাল হয়। মাটিৰ অম্লতা ৫.৮ ৰ পৰা ৬.৫ হ’ব লাগে। মাটিডৰাৰ পৰা সহজে পানী ওলাই যাব পৰা হব লাগে।\nপিঁয়াজৰ খেতি কেনেকৈ আৰু কেতিয়া কৰিব লাগে ?\nযদিও পিঁয়াজৰ খেতি প্ৰত্যক্ষভাৱে বীজ সিঁচি আৰু পিঁয়াজৰ পুলি ৰুই দুইধৰণেৰে কৰিব পাৰি, অধিক উত্পাদন আৰু গুণগতভাবে ভাল পিঁয়াজ উত্পাদনৰ বাবে মাটি বোকা কৰি পিঁয়াজৰ পুলি ৰুই কৰা খেতিহে উত্তম পদ্ধতি। অসমত ৰবি বতৰৰ সময়তহে পিঁয়াজ খেতি কৰিব পাৰি। আগতীয়াকৈ অৰ্থাত্ ছেপ্তেম্বৰ-অক্টোবৰ মাহতে পিঁয়াজৰ বীজ সিঁচি অক্টোবৰ-নবেম্বৰ মাহত পিঁয়াজ পুলি ৰুব লাগে। দেৰিকৈ পিঁয়াজৰ খেতি কৰিলে অসমত হোৱা আগতীয়া বৰষুণে এই খেতি অনিষ্ট কৰাৰ সম্ভাৱনাৰ লগতে মাটিৰ পৰা উঠোৱাৰ পিছত ইয়াক শুকোৱাবলৈ অসুবিধা হয়।\nকি কি জাতৰ খেতি কৰিব ?\nঅসম কৃষি বিশ্ববিদ্যালয় আৰু কৃষি বিভাগ, অসমে অনুমোদন জনোৱা জাতবোৰ হ’ল- পুচা ৰেড, পুচা ৰত্নাৰ, পুচা হোৱাইট (ৰাউণ্ড), পুচা হোৱাইট (ফ্লেট), এন-৫৩, এগ্ৰিফাউণ্ড লাইট ৰেড, পঞ্জাব ৰেড ৰাউণ্ড, পুচা মাধুৰী, আৰ্কা নিকেতন আদি।\nপিঁয়াজৰ পুলি কেনেকৈ উৎপাদন কৰিব ?\n১। প্ৰায় ১০ মটিৰ দীঘল, ১ মিটাৰ বহল আৰু ১৫ ছেন্টমিটাৰ ওখ বীজতলী প্ৰস্তুত কৰিব লাগে। দুখন বীজতলীৰ মাজত প্ৰায় ১.৫ - ২ ফুট ব্যৱধান থাকিব লাগে যাতে তাৰ মাজত সোমাই বন-বাত নিয়ন্ত্ৰণ, কীট-নাশক স্প্ৰে কৰা, পানী যোগান ধৰাত সুবিধা হয়। ১ হেক্টৰ (৭.৫ বিঘা) মাটিৰ বাবে এনেকুৱা ৫০ খন বীজতলীৰ প্ৰয়োজন হয়।\n২। ২০ কিলোগ্ৰাম পলসুৱা বালি মিহলি মাটি আৰু ২০ কিলোগ্ৰাম ভালদৰে পচি যোৱা, শুকান আৰু চালি লোৱা মিহি গোৱৰ নাইবা পচনসাৰ প্ৰতিখন বীজতলীত ভালদৰে মিহলাই লব লাগে।\n৩। বীজ সিঁচাৰ আগেয়ে বীজতলীখনত কেপটান বা ফাইট’লেন ভেকুঁৰনাশকেৰে (প্ৰতি লিটাৰ পানীত ১ গ্ৰামকৈ) বীজতলীখন ভালদৰে ভিজি যোৱাকৈ শোধন কৰি লব লাগে। পলিথিনেৰে ২ দিনৰ বাবে বীজতলীখন ঢাকি ৰাখি পিছত পলিথিনখন উঠাই মাটিখিনি ভালদৰে খুচুৰি-মেলি ৰ’দত শুকুৱাব লাগে।\n৪। মালাথিয়ন ৫ শতাংশ পাউদাৰ (প্ৰতিখন ৱীজতলীত ২০ গ্ৰাম) মাটিত মিহলাব লাগে।\n৫। পিঁয়াজৰ বীজখিনি এৰাতিৰ (১২ ঘন্টা) বাবে তিয়াই ৰাখি পিছদিনা ছাঁত শুকুৱাব লাগে।\n৬। বীজখিনিত কেপটান ভেঁকুৰনাশক (প্ৰতি কিলোগ্ৰাম বীজত ৩ গ্ৰামকৈ) সানি লব লাগে।\n৭। শোধন কৰা বীজখিনি বীজতলীত পাতলকৈ শাৰী-শাৰীকৈ (২.৫ ছেন্টিমিটাৰ দূৰত্ব) ১-২ ছেন্টিমিটাৰ দ’ত সিঁচিব লাগে। প্ৰতি বৰ্গমিটাৰত ১০ গ্ৰামকৈ (প্ৰতিখন বীজতলীত ১০০ গ্ৰাম) বীজ সিঁচিব লাগে।\n৮। সিঁচাৰ পিছত বীজতলীখন আগেয়ে শোধন কৰি লোৱা বালি-গোৱৰ মিহলোৱা মাটিৰে পাতলকৈ ঢাকি দিব লাগে।\n৯। কাঠৰ মাৰিৰে বীজতলীখন ভালদৰে সমান কৰিব লাগে।\n১০। জিঞ্জিৰেৰে পাতলীয়াকৈ বীজতলীখনত পানী দিব লাগে।\n১১। বীজতলীখন কলপাতেৰে ঢাকি ৰাখিব লাগে।\n১২। বীজৰ অঙ্কুৰণ আৰম্ভ হোৱাৰ লগে লগে কলপাত আঁতৰাই দিব লাগে।\n১৩। বৰষুণৰ পৰা ৰক্ষা কৰিবৰ বাবে বাঁহৰ কামিৰ সহায়ত বীজতলীখনৰ ১ মিটাৰমান ওপৰত পলিথিনৰ চালিৰ ব্যৱস্থা কৰিব লাগে। অন্যহাতে প্ৰখৰ ৰ’দৰ পৰা ৰক্ষা কৰিবৰ বাবে পাতল খেৰৰ চালি ব্যৱস্থা কৰিব লাগে, কিন্তু অনবৰতে পলিথিন নাইবা চালি দি ৰাখিব নেলাগে।\n১৪। বীজতলীখনৰ পৰা পানী সম্পূৰ্ণ শুকাই যাবলৈ নাইবা অতিৰিক্ত পানীও দিব নেলাগে।\n১৫। অনিষ্টকাৰী কীট নাইবা ৰোগৰ পৰা ৰক্ষা কৰিবৰ বাবে বীজতলীখন ভালদৰে নিৰীক্ষণ কৰি থাকবি লাগে আৰু লগেই লগেই উপযুক্ত নিয়ন্ত্ৰণৰ ব্যৱস্থা লব লাগে।\n১৬। ৬-৮ সপ্তাহৰ পুলি ৰুবৰ বাবে উপযুক্ত হয়। পুলি উঠোৱাৰ ৬ ঘন্টাৰ আগেয়ে বীজতলীখনত পানী চটিৱাব লাগে।\nমূল পথাৰৰ মাটি প্ৰস্তুতি -\n৪-৫ বাৰ হাল বাই মাটি ভালদৰে মিহি কৰিব লাগে আৰু পিছত মৈয়াই সমান কৰিব লাগে। মাটিডৰাত ভাগ ভাগ কৰি কিছুমান সৰু সৰু ভেটি তৈয়াৰ কৰিব লাগে। ভেটিবোৰৰ আকাৰ সাধাৰণতে ১.৮ মিটাৰ (প্ৰায় ৬ ফুট) বহল আৰু প্ৰয়োজনীয় দীঘল (মাটিৰ জোখ অনুযায়ী) হ’ব লাগে আৰু ভেটিবোৰৰ মাজত ১-১.৫ ফুট জোখৰ নলা থাকিব লাগে।\nপচন সাৰ- ১৫-২০ কুইন্টল, ইউৰীয়া- ১৮ কিলোগ্ৰাম, একক চুপাৰ ফচফেট- ৪০ কিলোগ্ৰাম, আৰু মিউৰেট অৱ পটাছ- ১০ কিলোগ্ৰাম মাটিত প্ৰয়োগ কৰিৱ লাগে। ইউৰীয়া সাৰৰ ১২ কিলেগ্ৰাম, সমূদায় একক চুপাৰ ফচফেট আৰু পটাছ পুলি ৰোপন কৰাৰ আগেয়ে মাটিত প্ৰয়োগ কৰিব লাগে। ইউৰীয়া সাৰৰ বাকী অংশৰ ৩ কিলেগ্ৰাম পুলি ৰোৱাৰ ৩০-৪০ দিন পিছত আৰু বাকী ৩ কিলেগ্ৰাম ৬০-৭০ দিনত পাতত স্প্ৰে কৰিব লাগে। কিন্তু এটা কথা মনত ৰাখিব লাগে যাতে সকলোখিনি সাৰ পিঁয়াজৰ গুটি ধৰাৰ আগেয়ে প্ৰয়োগ কৰি শেষ কৰিব লাগে।\nআগতে প্ৰস্তুত কৰি থোৱা ভেটিবোৰত শাৰী পদ্ধতিত ৬-৮ সপ্তাহৰ পিঁয়াজ পুলি ৰোপন কৰিব লাগে। শাৰীবোৰৰ মাজৰ দূৰত্ব ২০ ছেন্টিমিটাৰ (৮ ইঞ্চি) আৰু পুলিবোৰৰ মাজৰ দূৰত্ব ১০ ছেন্টিমিটাৰ (৪ ইঞ্চি) হ’ব লাগে। কম বয়সীয়া পুলি ৰুলে পুলি ঠন ধৰাত অসুবিধা হয় আৰু বেছি বয়সীয়া পুলি ৰুলে সোনকালে সৰু সৰু পিঁয়াজ ধৰিবলৈ আৰম্ভ কৰে।\nপিঁয়াজৰ শিপা সাধাৰণতে মাটিৰ খুউব ওপৰতে অৰ্থাত্্, ৩-১৫ ছেন্টিমিটাৰ ভিতৰতে থাকে। সেয়ে পানীযোগানৰ বিষয়টো অতি গুৰুত্বপূৰ্ণ। পুলি ৰোপনৰ আগেয়ে মাটিত পাতলীয়াকৈ জলসিঞ্চন কৰি (সাধাৰণতে স্প্ৰীংকলাৰ জলসিঞ্চন পদ্ধতিৰে) মাটিখিনি সিক্ত কৰি লব পাৰিলে ভাল। সোনকালেই পুলিবোৰ ঠন ধৰি উঠাত সুবিধা হয়। পিছত প্ৰতি এসপ্তাহৰ মূৰে মূৰে জলসিঞ্চন কৰিব লাগে। পিঁয়াজৰ গুটি ধৰিবৰ বাবে পানীযোগান অতি আৱশ্যকীয়। কিন্তু, পিঁয়াজ চপোৱাৰ ১৫ দিনৰ আগতে পানীযোগান বন্ধ কৰিব লাগে।\nপিঁয়াজ খেতিত অপতৃণ নিয়ন্ত্ৰণ কৰাটো অতি জৰুৰী বিষয়। ৰাসায়নিক অপতৃণনাশক পুলি ৰোপনৰ আগেয়ে ব্যৱহাৰ কৰিব পাৰি যদিও পিঁয়াজ পুলি ঠন উঠাৰ পিছৰে পৰা ১৫-২০ মূৰে মূৰে খন্তিৰে নিৰণি কৰি থাকিলে বনবাত নিয়ন্ত্ৰণ কৰাৰ লগতে পুলি বাঢ়নতো সুবিধা হয়। তদুপৰি শাৰীবোৰৰ মাজৰ মাটিখিনি সৰু লুঙি কোৰেৰে খুচুৰি দিলে ভাল হয়।\nপুলি ৰোৱাৰ পৰা ৩-৪ মাহৰ পিছত যেতিয়া ৭০ শতাংশ গছ মৰহিবলৈ আৰম্ভ কৰে তেতিয়াই পিঁয়াজ চপাব পৰা হয়। সেইসময়ত পিঁয়াজৰ মাটিৰ সংস্পৰ্শত থকা অংশটো কোমল হৈ পৰে আৰু হাউলিবলৈ আৰম্ভ কৰে। হাউলি নোযোৱা গছবোৰ বাঁহৰ কামিৰে লাহেকৈ হাউলাই দিব লাগে। যদি বাঢ়ন অবস্থাত পিঁয়াজৰ নলা ওলাই আহি ফুল ওলাবলৈ ধৰে তেতিয়া সেইবোৰ ভাঙি দিব লাগে। বৰষুণৰ বতৰত পিঁয়াজ চপাব নেলাগে।\nচপোৱাৰ পিছত পিঁয়াজবোৰ ভালদৰে শুকাবলৈ দিব লাগে। পিঁয়াজ চপোৱাৰ সময়ত অসমৰ জলৱায়ুত আদ্ৰতাৰ পৰিমাণ বাঢ়ি যায় বাবে পিঁয়াজব পাত অংশ চপোৱাৰ লগে লগে কাটি দিব নেলাগে। শুকাবৰ বাবে পিঁয়াজবোৰ মুঠা বান্ধি ডাঁৰ নাইবা ৰছিত ওলোমাই থ’ব পাৰি। অন্যথা বৰষুণ নপৰা শুকান, মুকলি বতাহ চলাচল কৰিব পৰা স্থানত শুকুৱাৰ ব্যৱস্থা কৰিব লাগে। ভালদৰে শুকোৱাৰ পিছত পিঁয়াজ ওপৰ অংশত ২-২.৫ ছেন্টিমিটাৰ কাটি দিব লাগে। পিছত পুনৰ শুকোৱাৰ পিছতহে ভঁৰালঘৰত ৰখাৰ ব্যৱস্থা কৰিব লাগে।\nপিঁয়াজৰ ৰোগ-ব্যাধি আৰু অনিষ্টকাৰী কীট-পতঙ্গ -\n১। পাৰপল ব্লটছ্ঃ পিঁয়াজৰ পাতত বেঙুণীয়া ৰঙৰ চকু আকৃতিৰ দাগ সৃষ্টি হয় আৰু যিবোৰৰ চাৰিওকাষে কোষবোৰ শুকাই যায়। দাগবোৰ ফুলধৰা শীহটোত বেছিকৈ হয় আৰু ২-৩ সপ্তাহৰ ভিতৰতে ই শুকাবলৈ আৰম্ভ কৰে।\nনিয়ন্ত্ৰণ – মেনক’জেৱ ভেঁকুৰনাশক প্ৰতি লিটাৰ পানীত ২.৫ গ্ৰামকৈ মিহলাই পাতত স্প্ৰে কৰিব লাগে।\n২। ষ্টেমফাইলিন লিফ ব্লাইটঃ হালধীয়া বা কমলা ৰঙৰ কিছুমান দীঘলাকতিৰ দাগৰ সৃষ্টি হৈ সেইবোৰ বহল হৈ মাকো বা ডিম্বাকৃতিৰ হয়। দাগবোৰৰ কাষবোৰ বেঙুণীয়া ৰঙৰ হৈ পৰে। সাধাৰণতে দাগবোৰ পাতৰ আগ অংশত আৰম্ভ হৈ গুৰিৰ ফালে আগবাঢ়ি যায় আৰু পিছত সম্পূৰ্ণ পাতবোৰ শুকাই যায়।\nনিয়ন্ত্ৰণ – পুলি ৰোৱাৰ ৫০ দিনৰ পিছত মেনক’জেৱ ভেঁকুৰনাশক প্ৰতি লিটাৰ পানীত ২.৫ গ্ৰামকৈ মিহলাই পাতত স্প্ৰে কৰিব লাগে। পিছত ১০-১৫ দিনৰ অন্তৰে অন্তৰে ২-৩ বাৰ স্প্ৰে কৰিব লাগে।\n৩। এনথ্ৰাকন’জ বা টুইষ্টাৰ ৰোগঃ পিঁয়াজৰ পাতবোৰ ভাঁজ খোৱা, মেটুৰা-মেটুৰি হোৱা আৰু পিছত শুকাই যোৱা এই ৰোগৰ লক্ষণ। পিঁয়াজৰ ডিঙি অংশটো অস্বাভাৱিকবাবে বাঢ়ি যোৱা।\n৪। শিপা পচা বা গুৰি পচা (ডেম্পিং অফ্)ঃ এই ৰোগ সাধাৰণতে পুলি অৱস্থাতে হয় যদিও ৰোপনৰ পিছতে পিঁয়াজ খেতিডৰা আক্ৰান্ত হ’ব পাৰে। পুলিৰ গুৰি অংশ চিঁয়া হৈ শুকাই যায় আৰু গছজোপা লেৰেলি যায়।\nনিয়ন্ত্ৰণ – কেপটাফ বা কেপটান ভেঁকুৰনাশক প্ৰতি লিটাৰ পানীত ৩ গ্ৰামকৈ মিহলাই পুলিৰ গুৰিত স্প্ৰে কৰিব লাগে।\n৫। হোৱাইট ৰ’ট বা স্কেলেৰ’চিয়েল ৰ’টঃ পিঁয়াজ পাতবোৰৰ আগঅংশ হালধীয়া পৰি তললৈ শুকাই যোৱা আৰু সাধাৰণতে শিপাবোৰ পচি যায়।\nনিয়ন্ত্ৰণ – কাৰ্বানডাজিম ভেঁকুৰনাশক প্ৰতি লিটাৰ পানীত ১ গ্ৰামকৈ মিহলাই পাতত স্প্ৰে কৰিব লাগে।\nউপৰোক্ত ভেঁকুৰজাতীয় ৰোগবোৰৰ উপৰিও কিছুমান ভাইৰাছজনিত ৰোগেও পিঁয়াজক আক্ৰমণ কৰে। সেইবোৰ হ’ল- ইয়েল্ল স্পট ভাইৰাছ, ইয়েল্ল ডোৱাৰ্ফ ভাইৰাছ আদি। এই ভাইৰাছজনিত ৰোগ নিয়ন্ত্ৰণৰ বাবে বাহক পোক যেনে, থ্ৰিপছ্, মোৱা পোক আদি নিয়ন্ত্ৰণ কৰিব লাগে।\nথ্ৰিপছ্ বা পাত ওকণী হ’ল পিঁয়াজ খেতিৰ মূল অনষ্টিকাৰী কীট। এই পোকে আক্ৰমণ কৰিলে পাতৰ ৰস শুহি খোৱাৰ ফলত পাতবোৰ বগা পৰি শুকাই যায়।\nনিয়ন্ত্ৰণ – মালাথিয়ন ৫০ ইচি কীটনাশক প্ৰতি লিটাৰ পানীত ২ মিলিলিটাৰকৈ মিহলাই পাতত স্প্ৰে কৰিব লাগে।\nলেখক: নয়ন কুমাৰ বৰা\nপৃষ্ঠাৰ মান নিৰ্ধাৰণ (19 ভোট দিয়ক)\nশেহতীয়া উন্নীতকৰণ: Oct 03, 2020


অইল টু কেমিকেল ব্যৱসায়ৰ বাবে ৰিলায়েন্সে বনাব নতুন কোম্পানী, ঘোষণা ৰিলায়েন্স ইণ্ড্ৰাষ্টীজৰ ...– News18 Assam\nঅইল টু কেমিকেল ব্যৱসায়ৰ বাবে ৰিলায়েন্সে বনাব নতুন কোম্পানী, ঘোষণা ৰিলায়েন্স ইণ্ড্ৰাষ্টীজৰ ...\nIndia Toy Fair 2021: প্ৰধানমন্ত্ৰী মোদীয়ে মুকলি কৰিলে প্ৰথমখন ইণ্ডিয়া টয় ফেয়াৰ, ক'লে- এই চেক্টৰতে আছে দেশৰ শক্তি\nদেশৰ প্ৰথমটো পুতলা ক্লাষ্টাৰে আনিব অৰ্থনৈতিক উত্তৰণ, মুকলি হ'ব নিয়োগৰ নতুন বাট! ক'ত নিৰ্মাণ হ'ব পুতলাৰ এই বিশাল ক্লাষ্টাৰ জানক...\nUpdated:February 23, 2021, 1:51 PM IST\n২০২২ বৰ্ষৰ প্ৰথমতেই O2C ব্যৱসায় সম্পৰ্কীয় পুনঃগঠনৰ বাবে বিভিন্ন অনুমোদন লাভ কৰিব বুলি আশাবাদী আৰ আই এল।\nLast Updated: February 23, 2021, 1:51 PM IST\nএইবাৰ অইল টু কেমিকেলচ (O2C) ব্যৱসায়ক বেলেগ আৰু স্বতন্ত্ৰ সহায়ক কোম্পানী ৰূপে গঢ়াৰ ঘোষণা কৰিলে মূল সংস্থা ৰিলায়েন্স ইণ্ডাষ্ট্ৰিজ লিমিটেড চমুকৈ আৰ আই এলে। ইয়াৰ লগতে নতুন সহায়ক কোম্পানীটোৰ ওপৰত ১০০ শতাংশ ব্যৱস্থাপনা নিয়ন্ত্ৰণ ধৰি ৰাখিব বুলিও উল্লেখ কৰে আৰ আই এলে।\nএক বিবৃতিযোগে আৰ আই এলে জনায় যে, এই নতন কোম্পানীৰ পুনঃগঠনৰ পাচত প্ৰৱৰ্তক কোম্পানীটোৱে O2C ব্যৱসায়ত ৪৯.১৪ শতাংশ অংশীদাৰীত্ব ধৰি ৰাখিব আৰু এই প্ৰক্ৰিয়াটোৰ ফলত কোম্পানীটোৰ শ্বেয়াৰ হোল্ডিঙত কোনো পৰিৱৰ্তন নহ'ব।\nবৰ্তমানৰ O2C অপাৰেটিং দলটোৱে ব্যৱসায় স্থানান্তৰৰ লগে লগে নতুনকৈ সৃষ্টি কৰা সহায়ক কোম্পানীলৈ যাব। কিন্তু উপাৰ্জন অথবা নগদ প্ৰবাহৰ ওপৰত কোনো প্ৰতিবন্ধকতা নাথাকিব। যথাসময়ত নিৰ্দিষ্ট নিয়মৰ মাজেৰে শোধন, বিপণন আৰু পেট্ৰ'কেমিকেল সম্পত্তি O2C সহায়ক সংস্থালৈ স্থানান্তৰ কৰা হ'ব ।\nএই পদক্ষেপে চৌদি আৰামকোৰ সৈতে চুক্তি, আৰু বিনিয়োগকাৰী মূলধনৰ সমৰ্পিত পুলক আকৰ্ষিত কৰাকে ধৰি কৌশলগত অংশীদাৰিত্বৰ জৰিয়তে মূল্য সৃষ্টিৰ সুবিধা প্ৰদান কৰিব বুলি আশা কৰা হৈছে। কোম্পানীটোৱে উল্লেখ কৰে যে, আৰামকোৰ সৈতে আলোচনা এতিয়াও চলি আছে। বিশ্বৰ সৰ্ববৃহৎ অশোধিত তেল ৰপ্তানিকৰ্তা চৌদি আৰামকোৱেও আৰআইএলৰ O2C ব্যৱসায়ত ২০ শতাংশ অংশীদাৰিত্ব লোৱাৰ প্ৰক্ৰিয়াত আছে।\nআৰ আই এলে O2C ব্যৱসায়ৰ বাবে ২৫ বিলিয়ন ডলাৰ সূত বহনকৰা ঋণো বৃদ্ধি কৰিছে । O2C ব্যৱসায়ে এবছৰীয়া এছ বি আই এম চি এল আৰ হাৰৰ সৈতে সম্পৰ্কিত ভাসমান হাৰৰ সুত পৰিশোধ কৰিব । কৌশলগত বিনিয়োগকাৰীসকল অহাৰ সময়ত O2C ব্যৱসায়ৰ ঋণ পৰিশোধ কৰা হ'ব ।\nআৰআইএলে জনায় যে, ইয়ে ইতিমধ্যে পুনঃগঠনৰ বাবে চিকিউৰিটিজ এণ্ড এক্সচেঞ্জ বোৰ্ড অফ ইণ্ডিয়া আৰু ষ্টক এক্সচেঞ্জৰ পৰা অনুমতি লাভ কৰিছে। অৱশ্যে ই এতিয়াও মুম্বাই আৰু আহমেদাবাদৰ ইকুইটি শ্বেয়াৰ হোল্ডাৰ আৰু ঋণদাতা, আয়কৰ কৰ্তৃপক্ষ আৰু ৰাষ্ট্ৰীয় কোম্পানী আইন ন্যায়াধীকৰণ (এনচিএলটি) বেঞ্চৰ পৰা অনুমোদন লাভ কৰা নাই | যদিও ৰিলায়েন্সে আশা কৰিছে যে পুনঃগঠনৰ বাবে ২২ বৰ্ষৰ দ্বিতীয় মাহৰ মাজভাগলৈ যাৱতীয় অনুমোদন লাভ কৰিব।\nএই পুনঃগঠনৰ পাচত ৰিলায়েন্স ৰিটেইল ভেঞ্চাৰত আৰ আই এলৰ অংশীদাৰীত্ব হ'ব ৮৫.১ শতাংশ আৰু জিঅ' প্লেটফৰ্মত হ'ব ৬৭.৩ শতাংশ । প্ৰস্তাৱিত O2C সহায়ক সংস্থাত ইন্ধন খুচুৰা সহায়ক সংস্থা অন্তৰ্ভূক্ত থাকিব য'ত আৰ আই এলৰ ৫১ শতাংশ অংশীদাৰিত্ব আৰু বাকী ৪৯ শতাংশ বি পি পি এল চিৰ থাকিব ।\nআৰ আই এলে কয় যে, আৰ আই এল আৰু ইয়াৰ O2C সহায়ক সংস্থাই ২০৩৫ চনৰ ভিতৰত নেট কাৰ্বন শূন্য লক্ষ্যৰ দিশত আগবাঢ়িবলৈ একেলগে কাম কৰিব। এইটো প্ৰাপ্ত কৰিবলৈ O2C ব্যৱসায়ে কাৰ্বন ডাই অক্সাইডক উপযোগী সামগ্ৰী আৰু ৰাসায়নিক পদাৰ্থলৈ ৰূপান্তৰ কৰিবলৈ পৰৱৰ্তী প্ৰজন্মৰ কাৰ্বন কেপচাৰ আৰু সংৰক্ষণ প্ৰযুক্তিত বিনিয়োগ কৰিব । ই পৰম্পৰাগত কাৰ্বন-আধাৰিত ইন্ধনৰ পৰা হাইড্ৰ'জেন অৰ্থনীতিলৈ পৰিৱৰ্তনৰ দিশটোক ত্বৰান্বিত কৰিব।\nলগতে কোম্পানীটোৱে কয়, এই বিকাশে ইয়াৰ একত্ৰিত বিত্তীয় স্থিতি, মূলধনৰ ব্যয়, ঋণ, বিনিয়োগ-গ্ৰেড আন্তৰ্জাতিক আৰু ঘৰুৱা এ এ এ ক্ৰেডিট ৰেটিঙৰ ওপৰত কোনো প্ৰভাৱ পেলাব নোৱাৰিব ।\nইপিনে মৰ্গান ষ্টেনলীৰ এক প্ৰতিবেদন অনুসৰি, "এই ডিমাৰ্জাৰ অথবা ব্যৱসায় বেলেগ কৰাৰ আঁৰত বহু কাৰণ আছে | এই সিদ্ধান্ত মাধ্যমেৰে কোম্পানীটোৱে নগদীকৰণৰ লগতে নবীকৰণযোগ্য শক্তিৰ ক্ষেত্ৰত এক বিশেষ পৰিবৰ্তন আহিব।"\nFirst published: February 23, 2021, 1:51 PM IST\nRIL Mukesh Ambani


“ন্যায়ালয়লে কোন যায়? ন্যায়ালয় গৈ আপুনি অনুশোচিত হ’ব।”- ৰঞ্জন গগৈ\n“ন্যায়ালয়লৈ কোন যায়? ন্যায়ালয়লৈ গৈ আপুনি অনুশোচিত হ’ব।”- ৰঞ্জন গগৈৰ বক্তব্যৰ পাছতে দেশজুৰি চৰ্চা\nএনআৰচি কাৰ্যকৰী কৰাৰ সম্পৰ্কেও ভাষ্যপ্রদান\nগুৱাহাটী , February 14, 2021 7:32 pm\nইণ্ডিয়া টুডে গ্ৰুপৰ এটা অনুষ্ঠানত উচ্চতম ন্যায়ালয়ৰ প্ৰাক্তন মুখ্য ন্যায়াধীশ তথা ৰাজ্যসভাৰ সাংসদ ৰঞ্জন গগৈয়ে বিভিন্ন প্ৰশ্নৰ উত্তৰ দি চৰ্চা লাভ কৰিছে।\nৰাজ্যসভা মনোনয়ন, অযোধ্যাৰ ৰামমন্দিৰ-বাবৰী মচজিদৰ ৰায়প্ৰদান আৰু ৰাফালে চুক্তি সম্পৰ্কে গগৈক বিভিন্ন প্ৰশ্ন সোধা হয়।\nৰাজ্যসভাৰ মনোনয়নৰ স’তে মোদী চৰকাৰৰ সপক্ষত প্ৰদান কৰা ৰায়সমূহৰ স’তে সম্পৰ্ক আছে নেকি সোধা প্ৰশ্নৰ উত্তৰত তেওঁ কয় যে যদি তেওঁ কিবা পোৱাৰ আশাত এইসমূহ কৰিছিল, তেন্তে মাত্ৰ এটা ৰাজ্যসভাৰ চিট বিচাৰিব নে?\n“ৰাজ্যসভা এটা ভাল চৰ্ত হ’ব নোৱাৰে।” তেওঁ কয়। “যদি এটা চৰ্ত থাকিলেহেঁতেন, তেনেহ’লে ইয়াতকৈ এটা বৃহৎ চৰ্ত হ’লহেঁতেন, ৰাজ্যসভাৰ চিটটো নহয়।’’\nভাৰতৰ ন্যায়প্ৰদানৰ ব্যৱস্থা সম্পৰ্কত তেওঁ তীক্ষ্ণভাৱে কয় যিসময়ত দেশখনৰ অৰ্থনীতিয়ে ফাইভ ত্ৰিলিয়ন ডলাৰ স্পৰ্শ কৰি বিশ্বত স্থান দখল কৰিছে, সেইসময়তে দেশৰ ন্যায়পালিকা “ভগ্নপ্ৰায়’’ (ramshackled)হৈ পৰিছে।\nনিজৰ ওপৰত আৰোপিত যৌন নিৰ্যাতনৰ অভিযোগ সন্দৰ্ভত তেওঁ কয় যে ইয়াৰ বাবে তেওঁ ন্যায়ালয়ৰ ওপৰত ভৰসা নকৰে। তেওঁ কয়- “ন্যায়ালয়লে কোন যায়? আপুনি ন্যায়ালয় গৈ অনুশোচিত হ’ব।”\nএইক্ষেত্ৰত তেওঁ আৰু ইংগিত দিয়ে যে ন্যায়পালিকা ভগ্নপ্ৰায় হোৱাৰ মূলতে হ’ল ন্যায়ালয়ত কৰ্পোৰেট ব্যৱসায়ী আৰু চহকী লোকসকলে সুবিচাৰ লাভৰ ক্ষেত্ৰত অধিক প্ৰাধান্য লাভ কৰে।\nজাষ্টিছ এম.আৰ. শ্বাহে শেহতীয়াকৈ প্ৰধানমন্ত্ৰী নৰেন্দ্ৰ মোদীক ৰাজহুৱাকৈ দেশৰ হিৰো আৰু মডেল হিচাপে মুকলি প্ৰশংসা কৰাক লৈ গগৈয়ে কয় যে জাষ্টিছ শ্বাহে এজন বিচাৰপালক হিচাপে এই বক্তব্য ৰাজহুৱাভাৱে প্ৰদান কৰা অনুচিত।\nঅসমৰ এনআৰচি সম্পৰ্কত তেওঁ এনআৰচি তালিকাখন কাৰ্যকৰী কৰাত গুৰুত্ব দি তেওঁ কয় যে ই ভৱিষ্যতৰ বাবে এখনি দলিল আৰু ইয়াক বিশ্লেষণ কৰাটো জৰুৰী।\nন্যায়পালিকাৰ ওপৰত মিডিয়াৰ হস্তক্ষেপৰ বিষয়ে গগৈয়ে গুৰুত্ব আৰোপ কৰি কয় যে ই বিচাৰকসকলৰ বাবে এটা গুৰুত্বপূৰ্ণ ভাবুকি।\nতেওঁ আৰু কয় যে বিচাৰক বৃত্তিটো আৱেগৰ স’তে জড়িত আৰু ইয়াৰ কোনো নিৰ্ধাৰিত কৰ্মসময় সময় নাই। ৰাতি দুই বজাটো এজন বিচাৰকে কাম কৰে।\nশেহতীয়া কৃষক বিক্ষোভ আৰু কা-বিৰোধী আন্দোলন সম্পৰ্কে তেওঁক সোধা প্ৰশ্নৰ উত্তৰত কয় যে এইক্ষেত্ৰত ৰাজনৈতিক-আইনী সমাধানৰ ব্যৱস্থা গ্ৰহণ কৰা উচিত আৰু ন্যায়ালয়ে বিষয়টোত গুৰুত্ব প্ৰদান কৰা উচিত।\nভাৰতীয় ন্যায়পালিকাৰ বিষয়ে কৰা গগৈৰ এই বক্তব্যৰ পাছতে দেওবাৰে এনচিপিৰ জ্যেষ্ঠ নেতা শাৰদ পাৱাৰে পুনেত প্ৰতিক্ৰিয়া প্ৰকাশ কৰি কয় যে যদি গগৈয়ে সত্যক উন্মোচিত কৰিছে, তেনেহ’লে এয়া সকলোৰে বাবে উদ্বেগজনক বিষয়।


'এ আৰ চিত অন্তৰ্ভুক্ত ‘সন্দেহযুক্ত মানুহ’ৰ নাম!'; ৰাজ্যিক সমন্বয়ক\nএন আৰ চিত অন্তৰ্ভুক্ত ‘সন্দেহযুক্ত মানুহ’ৰ নাম! ৰাজ্যিক সমন্বয়ক\nগুৱাহাটী , February 22, 2020 3:27 pm\nএন আৰ চিৰ চূড়ান্ত তালিকাত ‘সন্দেহযুক্ত মানুহ’ অন্তৰ্ভুক্ত হৈছে ! এই দাবী এন আৰ চিৰ ৰাজ্যিক সমন্বয়ক হিতেশ দেৱ শৰ্মাৰ।\nযোৱা ১৯ ফেব্ৰুৱাৰীত এন আৰ চিৰ জিলা কাৰ্যালয়বোৰলৈ প্ৰেৰণ কৰা ৰাজ্যিক সমন্বয়ক হিতেশ দেৱ শৰ্মাৰ স্বাক্ষৰিত এক পত্ৰত এই কথা উল্লেখ কৰা হৈছে।\n’৩১ আগষ্ট ২০১৯ত প্ৰকাশিত এন আৰ চিৰ চূড়ান্ত তালিকাত কিছুমান সন্দেহজনক মানুহৰ নাম অন্তৰ্ভুক্ত হৈছে। আৰু এই সম্পৰ্কে ভাৰতীয় মহাপঞ্জীয়ক জনোৱা হৈছে।’ বুলি পত্ৰখনত কোৱা হৈছে।\nএই ‘সন্দেজনক ব্যক্তি’ বুলি ডি ভোটাৰ, ডিক্লাৰেড ফৰেইনাৰ, ট্ৰিবুনেলত পেণ্ডিং হৈ কেচবোৰৰ ফেৰেইনাৰ, ডি ভোটাৰ নাতি-পুতি, ঘোষিত বিদেশীৰ নাতি-পুতি, ট্ৰিবুনেলত পেণ্ডিং হৈ কেচবোৰৰ ফৰেইনাৰৰ নাতি-পুতিসকলক চিহ্নিত কৰা হৈছে।\nআছাম পাব্লিক ৱৰ্কছে উচ্চতম ন্যায়ালয়ত দাখিল কৰা এখন আবেদনৰ বাবে এ আৰ চিত অন্তৰ্ভুক্ত ৮ মিলিয়ন অবৈধ অনুপ্ৰৱেশকাৰী তথ্য-পাতি পুনৰীক্ষণ কৰা হ’ব বুলিও কোৱা হৈছে।\nইফালে আছাম পাব্লিক ৱৰ্কছৰ অভিজিৎ শৰ্মাই কয় যে ‘যোৱা বছৰ প্ৰকাশিত এন আৰ চিৰ চূড়ান্ত তালিকাত ‘সন্দেহজনক মানুহ’ৰ নাম অন্তৰ্ভুক্ত হৈছে।এন আৰ চিৰ প্ৰক্ৰিয়াটোত খুঁত ৰৈ গৈছিল বুলি আমি দাবী কৰিছিলো। সেয়ে উচ্চতম ন্যায়ালয়ত আমি গোটেই প্ৰক্ৰিয়াটো পুনৰ পৰক্ষীণৰ বাবে আবেদন জনাইছিলো।’


"ইয়াৰ তত্ত্বগধুৰ সংজ্ঞা দিবলৈ মই এতিয়া অপাৰগ"- সৌৰভ হাজৰিকা | Rupaliparda.com\n“ইয়াৰ তত্ত্বগধুৰ সংজ্ঞা দিবলৈ মই এতিয়া অপাৰগ”- সৌৰভ হাজৰিকা\nআমি দৈনন্দিন জীৱনত এনে বহু লোকক লগ পাওঁ যিয়ে নিজৰ শিক্ষাগত অৰ্হতাৰ সমান্তৰালকৈ মনোৰঞ্জন ক্ষেত্ৰখনতো নিজৰ ১০০ শতাংশ অৰিহণা আগবঢ়োৱাৰ চেষ্টা অব্যাহত ৰাখে। “উপাসনা” শীৰ্ষক গীতটি নিশ্চয় আপোনালোকৰ মনত আছে! গীতটিয়ে কিছুদিন পূৰ্বে জনসাধাৰণক বহুল ৰূপত আকৰ্ষণ কৰি তুলিছিল। গীতটিৰ আঁৰত থকা ব্যক্তি জনৰ নাম হৈছে সৌৰভ হাজৰিকা। শেহতীয়াকৈ, তেওঁৰ কন্ঠৰে আন এটি গীত “সাঁচি থোৱা” ও হয়টো আপোনালোকে ইতিমধ্যে উপভোগ কৰিছে। দন্ত চিকিৎসাৰ শিক্ষা গ্ৰহণ কৰি থকা এই গৰাকী যুৱকে নিতৌ চেষ্টা কৰিছে মনোৰঞ্জন ক্ষেত্ৰখনতো নিজক প্ৰতিষ্ঠিত কৰাৰ। কেৱল মাত্ৰ সংগীতেই নহয়; অভিনয় ক্ষেত্ৰতো নিজক জনসাধাৰণৰ মাজত চিনাকী কৰোৱাৰ প্ৰচেষ্টা অব্যাহত ৰাখিছে সৌৰভ হাজৰিকাই। আজিৰ দেওবৰীয়া বিশেষত আমি পাতিম তেওঁৰ সৈতে কিছু কথা; নিতৌ পেচাৰ সৈতে ব্যস্ত একোজন শিল্পীৰ মন্তব্যৰ উপৰিও আমি আপোনাৰ ওচৰত আজি এনে এজন যুৱকক লৈ আনিছো যাৰ “নিচা” তথা “পেচা” ভিন্ন হ’লেও তেওঁ দুয়োফালে কৰা নিজ চেষ্টা লেখত ল’বলগীয়া।\nপ্ৰশ্নঃ মনোৰঞ্জন ক্ষেত্ৰখনৰ সৈতে তুমি কেতিয়াৰ পৰা জড়িত??\nসৌৰভঃ সৰুৰ পৰাই জুবিন গাৰ্গৰ গীত শুনি ডাঙৰ হৈছো। মোৰ জন্ম হৈছিল ১৯৯৭ চনত তেজপুৰত; গতিকে তেজপুৰ খন এনেও সাংস্কৃতিক দিশৰ পৰা চহকী। গতিকে, তেনেকৈয়ে সৰুৰ পৰাই এই ক্ষেত্ৰখনৰ প্ৰতি বেলেগ এটা ইচ্ছা তথা আকৰ্ষণ মই অনুভৱ কৰিছিলো। ঘৰতো এটা সাংস্কৃতিক পৰিৱেশ আছিল। মোৰ মামা মৌচম বৰা; তেওঁ এই অসমীয়া সংগীত ক্ষেত্ৰখনৰ সৈতে জড়িত এগৰাকী চিনাকী সংগীত পৰিচালক তথা প্ৰযোজক। গতিকে, এই ক্ষেত্ৰখনৰ লগত মই সৰুৰ পৰাই কম-বেছি পৰিমাণে জড়িত হৈছিলো। মা-দেউতাইও মোক এইক্ষেত্ৰত আগবঢ়াই নিয়া বাবে যথেষ্ট অৰিহণা যোগাইছিল। আচলতে, এই মনোৰঞ্জন বোলা বস্তুটো আমি কোনোদিন এৰাই চলিব নোৱাৰো; প্ৰত্যেকে ইয়াক “পেচা” হিচাপে গ্ৰহণ নকৰিলেও ইয়াত “নিচা” সকলোৰে থাকে।\nপ্ৰশ্নঃ সংগীত তথা অভিনয় তোমাৰ বাবে নিচা নে পেচা?\nসৌৰভঃ আপুনি প্ৰশ্নত সোধা দুয়োটাই মাধ্যম মই মোৰ “নিচা” বুলিয়ে ক’ম। কাৰণ মোৰ দন্ত চিকিৎসাৰ এইবাৰ শেষৰটো বৰ্ষ; কিন্তু বৰ্তমান সংগীত ক্ষেত্ৰখনত কিবা এটা নতুন ভাল কৰিবলৈ চেষ্টা কৰি আছো; জনসাধাৰণৰ যথেষ্ট সঁহাৰি তথা সমাদৰো আচলতে মই লাভ কৰিছো।\nপ্ৰশ্নঃ আগন্তুক প্ৰকল্পৰ বিষয়ে জানিব বিচাৰিম।\nসৌৰভঃ ভৱিষ্যত পৰিকল্পনা মোৰ যথেষ্ট খিনি আছে। অভিনয়, সংগীত তথা সংগীত প্ৰযোজনা আদিত মই ব্যতিক্ৰমী প্ৰয়াস হাতত লৈছো। বৰ্তমানলৈ মুক্তিপ্ৰাপ্ত “উপাসনা” আৰু “সাঁচি থোৱা” গীত দুটাত জনসাধাৰণে দিয়া সমাদৰৰ বাবে মই কৃতজ্ঞ তেওঁলোকৰ ওচৰত। গীত দুটিয়ে ইউটিউবতো ভালেখিনি শ্ৰোতাৰ প্ৰতিক্ৰিয়া লাভ কৰিছে; গতিকে আহিবলগীয়া সময়ত মই পাৰ্যমানে নিজ সাধ্যনুসাৰে জনসাধাৰণক কিবা এটা ভাল অথবা গ্ৰহণযোগ্য প্ৰকল্প দিয়াৰ চেষ্টা কৰিম ।\nপ্ৰশ্নঃ আগন্তুক সময়ত প্ৰকল্প সমূহত কাৰ সৈতে কাম কৰাৰ মন? অভিনয়ে হওঁক অথবা সংগীতেই হওঁক?\nসৌৰভঃ আপোনাক আগৰ প্ৰশ্নৰ উত্তৰটিতো হয়টো মই উল্লেখ কৰিছোৱে যে মই সৰুৰ পৰা গীত শুনিছো জুবিন গাৰ্গ আৰু মোৰ দৰে প্ৰত্যেকজন নৱপ্ৰজন্মৰ কন্ঠশিল্পীৰ জুবিন গাৰ্গৰ সৈতে কন্ঠদান কৰা ইচ্ছা মনত পুঁহি ৰাখে; মইও ব্যতিক্ৰম নহয়। ইয়াৰ লগতে পাপন দা আৰু অনুৰাগ শইকীয়া দাদাৰ সৈতে কোনোবা এটা প্ৰকল্পত জড়িত হোৱাৰ ইচ্ছা আছে।\nপ্ৰশ্নঃ তোমাৰ মতে, “শিল্পী” ৰ সংজ্ঞা কি?\nসৌৰভঃ “শিল্পী” ৰ বৰ্তমানৰ সংজ্ঞাৰ ওপৰত ভিত্তি কৰি মই সঠিকভাৱে ক’ব নোৱাৰো। কিন্তু সৰুৰ পৰাই দেখি থকা অনুযায়ী যদি ক’বলৈ দিয়া হয় তেতিয়াহ’লে মই ক’ম যে “শিল্পী” হৈছে এনে এজন ব্যক্তি যি গৰাকী পবিত্ৰ আৰু যিয়ে নিজ আৱেগ অনুভূতিৰে অইন এজনৰ আৱেগ তথা অনুভূতিক সংযোগ কৰিব পাৰে তেওঁয়েই হৈছে “শিল্পী”। ইয়াৰ তত্ত্বগধুৰ সংজ্ঞা দিবলৈ মই এতিয়া অপাৰগ; কাৰণ সেই পৰ্যায় মই এতিয়াও পোৱাগৈ নাই।\nৰূপালীপৰ্দাঃ ধন্যবাদ সৌৰভ। তোমাৰ প্ৰয়াস তথা প্ৰচেষ্টাৰ বাবে বহুত বহুত শুভকামনা।\nসৌৰভ হাজৰিকাঃ ধন্যবাদ।\nAssamese Actor Assamese Singer Assamese Song Assamese songs Saurav Hazarika\nপ্ৰয়োজনুসৰি হ’ব কঠোৰঃ নহয় নাৰী সদায় কোমল; দীপলিনা ডেকাৰ সুন্দৰ উপস্থাপন-\nদেহৰ গঠনৰ খুঁট গণনা কৰিলে অভিনেত্ৰী ইলিয়ানা ডিক্ৰুজেঃ


ফুলশয্যাৰ নিশা ( খণ্ড নং-১১) - তীৰ্থ পিণ্টু বৰা\nচিপচিপিয়া বৰষুণ জাকে বসন্ত অহাৰ বাতৰি দিছিল, লঠঙা গছৰ ডালত কোমল কুঁহিপাত মেলিছিল, নানা ৰঙীন ফুলবোৰে বহাগক আদৰণি জনাইছিল, সেউজীয়া হৈ পৰিছিল সমগ্ৰ পৃথিৱী ৷ কোমল কুঁহিপাতৰ আঁৰে আঁৰে বনবিহগী কেতেকীৰ হিয়া ভগা বিননী, ঢোল পেঁপাৰ শব্দত ৰজনজন চুবুৰী, বিহুলৈ আৰু বেছি দিন নাই ৷ যিমানেই দিন ওচৰ চাপি আহিছে সিমানেই মনাৰ উচ্‌পিচ লাগিছে ৷ বিহুত ৰক্তিম এমাহৰ ছুটীত ঘৰলৈ আহিব,ৰঙীণ হৈ পৰিব প্ৰতিটো নিশা ৷ ৰক্তিমৰ সান্নিধ্যত জীপাল হৈ পৰিব মনাৰ হৃদয় ৷ সময়.., বৰ গতিশীল,পাখি লগা কাঁড়ৰ দৰে.... ৷ বিচনাৰ পৰা লাহেকৈ নামি গৈ মনাই খিড়িকীৰে বাহিৰলৈ চালে, পোহৰ হ’বলৈ আৰু বেছি পৰ নাই ৷ মনাই খিৰিকীখন মেলি কিছুসময় আকৌ বিচনাত দীঘল দিলে, বাহিৰৰ ফিৰফিৰিয়া চেঁচা বতাহজাক খিৰিকীৰে সোমাই আহিল ৷ বাগৰ সলাই থাকোতেই মনাৰ টোপনি আহিল ৷\n: চাওঁ....., এৰি দিয়া....,\n: কেনেকৈ এৰি দিওঁ তোমাক, ইমান দিনৰ মূৰত লগ পাইছোঁ ৷\n: ধেৎ মোৰ লাজ লাগে......\n: মোলৈ লাজ কৰা তুমি....?কি কথা কৈছা হে....!\nচাওঁ মোৰ বুকুৰ মাজলৈ সোমাই আহা ৷\n: ৰক্তিম, তুমি বৰ দুষ্ট হৈ গ’লা ৷\n: মোক দুষ্ট হ’বলৈ তুমি বাধ্য কৰিছা,তোমালৈ থকা মোৰ মৰমবোৰ আজি উথলি উঠিছে ৷\n: চাওঁ ....! এৰি দিয়া.....! এৰি দিয়া..... মোক প্লীজ........\nমনাৰ চিঞৰত সাৰ পাই গৈছিল নূপুৰে ৷ উধাতু খাই উঠি আহি মনাৰ দুৱাৰখনত টুকুৰিয়ালে, বৌ....! বৌ.....! কি হৈছে বৌ....! দুৱাৰখন খোলাচোন, বৌ....\nনূপুৰৰ চিঞৰত উচ্‌প খাই উঠিছিল মনা ৷ চকু মেলি চাই ৰক্তিমক শিতানত নেদেখি আচৰিত হৈছিল মনা৷\n: বৌ....., দুৱাৰখন খুলি দিয়াচোন ৷\n: উঠিছোঁ ৰ’বা, দুৱাৰখন খুলি দিলে মনাই ৷\n: কি হল বৌ,কিয় ইমান বেয়াকৈ চিঞৰিছিলা...? কিবা ভয় লগা সপোন দেখিছিলা নেকি?\n: ভয় লগা নহয়, ভাল লগা সপোনেই ৷\n: ভাল লগা যদি কিয় ইমান ভয়লগাকৈ চিঞৰিছিলা!\n: ৰক্তিম আহিছিল,মোক বুকুৰ মাজত সোমোৱাই জোৰকৈ সাৱটি লৈছিল...৷\n: ৱাহ.....! বৌ বৰ ৰোমান্টিক সপোন দেখিলা দেখোন! তুমি দাদাৰ কথা ভাবি আছিলা চাগৈ, কাইলৈ দাদা আহিবই, সপোনত নহয় দিঠকতেই লগ পাবা ৷\n: ঘৰৰ মানুহ , ঘৰলৈ আহিব ৷ তাত ভাবিবলৈ কি আছে?\n: হ’লেও দিয়াচোন ৷\n: দাদা আহিলে মই তোমাৰ সপোনটোৰ কথা কৈ দিম, তেতিয়া দাদাই তোমাক আৰু মৰম কৰিব ৷\n: নূপুৰ...দৌৰ মাৰি ওলাই গৈছিল নূপুৰ ৷ৰাতিপুৱাই মনাই নূপুৰৰ আগত বৰ লাজ পালে..., ইমান ডাঙৰ কৈ চিঞৰিছিলোঁ নে মই....! কি যে সপোন দেখিছিলোঁ ....! ধেৎ....! এতিয়া কিবা মোৰ লাজহে লাগিছে ৷ চুলিকোচা আচুৰী খোপাটি বান্ধি, কাপোৰসাজ ঠিক কৰি ল’লে ৷খিৰিকী কেইখন খুলি পোহৰ সোমাবলৈ পর্দাকেইখন চপাই দি বিচনাৰ কাপোৰখন জাৰি জোকাৰি সুন্দৰকৈ পাৰি, ৰূমকেইটা ঝাড়ু দি হাতত দীঘল বাঢ়নীতাৰ লৈ চোতালত পৰি থকা গছৰ শুকান পাতবোৰ সাৰি সাৰি নি দৌল কৰি জ্বলাই দিলে ৷ ৰাতি বতাহ অহাৰ বাবেই গছৰ পাতে চোতাল ভৰি পৰিছিল, পূবৰ আকাশত পুৱাৰ ৰাঙলী বেলি লাহে লাহে উঠি আহিছিল ৷ কুলিৰ মিঠা মাতত মানুহৰ মন ৰাইজাই কৰিছিল ৷ পুৱাৰ চাহ কাপ খাম খাম বুলি ভাবি দেউতাক ৰেডীঅ' শুনি বাৰাণ্ডাত বহি আছিল, মনাৰ গা ধোৱা পলম হোৱাৰ বাবে নূপুৰেই দেউতাকক পুৱাৰ চাহকাপ দিলে ৷ মনাই গোঁসাই ঘৰৰ পৰা ওলাই সূৰ্য্যক প্ৰণাম কৰি তুলসী জোপাত পানী ঢালিলে ৷\n" বহাগতে আহিবি চেনাই ঐ..... খোপাতে এপাহি কপৌ ফুল দিবলৈ....." এই সুমধুৰ সংগীতটো শুনাৰ পিছত মনা থমকি ৰৈছিল........ দেউতা চাহ খালে...!\n: খালোঁ , নূপুৰেই দিলে ৷ বৰ ধুনীয়া গীত এটি দিছে....., কিমান মিঠা গীতৰ কথাবোৰ...., এনেকুৱা গীতবোৰ শুনি থাকিলেও আমনি নালাগে.... ৷\n: হয় দেউতা....!\n: বোপালৈ ফোন কৰিছিলা নেকি...? ক’ত পালেহি?\n: নাই কৰা দেউতা..., ৰাতি কথা পাতোতে কাইলৈ ৰাতিপুৱা গুৱাহাটী পাম বুলি কৈছিল ৷\n: অ' হয়নেকি...!\n: হয়,দেউতা ৷\nখৰ খোজেৰে ভিতৰলৈ সোমাই আহিল মনা ৷ফ্ৰীজৰ পৰা গাখীৰখিনি উলিয়াই ভালকৈ পগাই ডাঠ কৈ চাহ দুকাপ বাকী দেউতাকক একাপ দি থৈ আহিল...৷ চাহৰ কাপটো হাতত লৈ মনা বেলকনিলৈ ওলাই গ’ল, তিতা চুলিকোচা ৰ'দত শুকাবলৈ মেলি দিলে, মনাই লক্ষ্য কৰিলে কোমল কুঁহিপাত বিলাক ৰ'দৰ পোহৰত চিকমিকাই উঠিছে, নানা ৰঙীন বনৰীয়া ফুলবোৰে প্ৰকৃতিৰ শোভা বৃদ্ধি কৰিছে, আনন্দত মতলীয়া হৈ ভোমোৰা আৰু মৌ মাখিয়ে ফুলৰ মৌ পান কৰিছে, প্ৰকৃতিৰ সৌন্দৰ্য উপভোগ কৰি থাকোতেই মনাৰ ফোনটো বাজি উঠিল৷ ফোনটো ৰিচিভ কৰিবলৈ লওঁতেই কাট খাই থাকিল ৷ দুই তিনিবাৰ চেষ্টা কৰিও ফোনটো লগাব নোৱাৰিলে৷\n:বৌ,আজি আমাৰ ঘৰলৈ ঋত্বিক আহিব, ব্ৰেকফাষ্ট কৰাকৈ ৷\n: কোন ঋত্বিক....?\n: তুমি পাহৰি গ’লা নেকি..!সেইদিনা মোক থ’বলৈ আহিছিল যে৷\n: অ'.. কিন্তু তাৰ লগত সম্পৰ্ক কৰিবলৈ তোমাক মানা কৰিছিলোঁ নে নাই,তথাপিও তুমি.....?\n: বৌ ....! তুমি এবাৰ ঋত্বিকক কাষৰ পৰা লগ পালেহে গম পাবা, তুমি ভবাৰ দৰে সি ইমান বেয়া ল'ৰা নহয় ৷ বৌ....!\n: নূপুৰ, মানুহক চিনি পোৱাটো ইমান সহজ নহয় ৷ ওপৰে ওপৰে চাই যিদৰে তামোলটো ভাল নে বেয়া চিনিব নোৱাৰি, সেইদৰে মানুহৰ মনটোও সহজতে চিনিব নোৱাৰি ৷দেখাত সহজ সৰল যেন লাগিলেও ভিতৰি সহজ নহ’বও পাৰে ৷\n: বৌ তুমি সকলো কথা আওপকীয়াকৈ বুজা ৷বাৰু সেইবোৰ বাদ দিয়া, পাকঘৰলৈ ব’লা, দহ বজাত ঋত্বিক পাবহিয়ে ৷\nপাকঘৰত সোমাই মনাই আটা কেইটা মথে মানে , নূপুৰে কাবেলি বুট কেইটা প্ৰেচাৰটোত দি বইল কৰি ললে, পনীৰ আৰু কাবেলি এখন তৰকাৰী, ডিম অমলেট, বৌ আৰু কি ৰান্ধিম?\n: সৰিয়হ অকণ বাটিব পাৰা, ফ্ৰীজত ধনীয়াও আছে ৷\n: ঠিক আছে, তুমি আটা মথি হয়মানে মই সৰিয়হকণ বটি লওঁ, কাৰেণ্ট গলে বিপদেই হ’ব ৷\n: আদা নহৰু অলপো পেষ্ট কৰিবাচোন....\nআজি শনিবাৰ...... শনিবাৰে তুমি অহাৰে কথা, বজাবলৈ তানপুৰা বুকুতে জানা....., গীতটি গুনগুনাই নূপুৰে সৰিয়হ বটিবলৈ লাগিল........... নূপুৰ কিবা এটা প্ৰেম প্ৰেম গোন্ধ পাইছোঁ মই, কোনোদিনে গান নোগোৱা ছোৱালীজনীৰ মুখত আজি হঠাৎ প্ৰেমৰ গীত?\n: বৌ...., তুমি যে কি কথাবোৰ কোৱা...., এতিয়া মোৰ প্ৰেম কৰাৰ সময় নাই দেই ৷বৌ, ঋত্বিক পালেহিয়ে নেকি, পদূলিত বাইক এখন ৰখোৱা যেন লাগিল..., ৰ'বা মই চাই আহোগৈ ৷\n: আহা ....! ঋত্বিক...বহা.., ৰ’বা মই বৌক মাতি দিছোঁ ৷ নূপুৰে মনাৰ সৈতে ঋত্বিকক চিনাকি কৰাই দিলে ৷ বৌ, এওঁ ঋত্বিক...\n: নমস্কাৰ..., বহাৰ পৰা উঠি নমস্কাৰ জনালে মনাক৷\n: নমস্কাৰ ৷ বহা..., কিয় থিয় হৈছা তুমি?\n: তোমালোকে কথা পাতা , মই চাহ কৰোগৈ...., ঋত্বিকলৈ কেৰাহীকৈ চাই মিচিকিয়া হাঁহি এটা মাৰি নূপুৰ ভিতৰলৈ সোমাই গ’ল ৷\n: ক’ত ঘৰ তোমাৰ?\n: দৌলৰ কাষতে ৷\n: ঘৰত কোন কোন আছে..?\n: মা আৰু মই..., দেউতা সৰুতেই ঢুকাল...\n: অ' sorry.\n: its ok বৌ...\n: তোমাৰ পঢ়া শুনা...?\n: বি.কম কৰিলোঁ, এতিয়া সৰুকৈ ব্যৱসায় এটা আৰম্ভ কৰিছোঁ৷\n: ভালেই কৰিছা, আজিৰ দিনত চাকৰি এটা পোৱাটো বৰ টান..., তুমি আমাৰ নূপুৰক কেনেকৈ চিনি পোৱা?\n: তাৰমানে....! বৌ..., সেইদিনা মিনাক্ষীৰ জন্মদিনত লগ পাইছিলোঁ, নীহাই চিনাকি কৰাই দিছিল...।\n: অ'..., হয়নেকি....! তুমি বহাচোন দেই..., মনাই ঋত্বিকক বহিবলৈ কৈ ভিতৰলৈ সোমাই গ’ল......৷ মই লুচি কেইটা পুৰি লওঁ মানে তুমি অলপ বাহিৰতে বহাগৈ নূপুৰ, চাহ কাপ লৈ যোৱা ৷\n: বৌ.. , কেনেকুৱা পালা কথা পাতি..?\n: ভালেই ৷\nচাহৰ ট্রেখন হাতত লৈ নূপুৰ ঋত্বিকৰ কাষলৈ আহিল৷\n: নূপুৰ,তুমি মানুহ মাৰিবা দেই...৷\n: কি হল...? বৌয়ে কিবা ক’লে নেকি...?\n: নাই একো কোৱা নাই...৷\n: চাহ কাপ খাই লোৱা....৷\n: নূপুৰ, তোমালোকৰ বৌ বৰ চতুৰ, তন্ন তন্ন কৈ মোক সকলো সুধিলে ৷\n: বৌ..., তেনেকুৱাই, সকলো কথা চিধা চিধিকৈ কয় ৷ এতিয়া পিছে বজাৰলৈ যাবা নে নোযোৱা?\n: যাম..., কিন্তু ঘৰৰ পৰা একেলগে ওলাই নাযাওঁ, নহ’লে আকৌ তোমাক পুলিচৰ দৰে জেৰা কৰিব৷ ঋত্বিকৰ লগত কিয় বজাৰলৈ যাব লাগে? সি তোমাৰ কি হয়? ইত্যাদি ইত্যাদি......\n: হা:.... হা:...., খিলখিলাই হাঁহিলে নূপুৰে ৷ তাৰমানে বৌয়ে তোমাক বহুত প্ৰশ্ন সুধিলে..৷\n: নক’বা আৰু, মোৰ বিৰাট ভয় লাগিছিল জানা৷ ভিতৰি ভিতৰি তোমালৈ খঙ উঠিছিল....৷\n: খং উঠিবলৈ আকৌ কি হ’ল?\n: কথা বতৰা হোৱাৰ পিছতো তুমি ভিতৰলৈ যাব পাৰিলা হয়...!\n: কিয়......?, কিয়.....?, কিয়....?\n: সেইবোৰ বাদ দিয়া, বৌয়ে শুনিলে কথাটো বেয়া হ’ব, কি কি বজাৰ কৰিবানো?\n: বৰ বিশেষ একো নাই, দাদা আৰু দেউতাৰ কাৰণে চাৰ্ট দুটা, বৌৰ কাৰণে কাপোৰ এযোৰ, মোৰ কাৰণে কুৰ্টা এটা....\n: মোৰ কাৰণে একো নিকিনা...?\n: কিনিম , কিয় নিকিনিম ৷\nতোমালৈ চাৰ্ট আৰু জিন্‌চ কিনিম... হ’বনে?\n: হ’ব অ' কলিজা...! তুমি মৰমতে যি দিয়া সেয়াই মোৰ বাবে শ্রেষ্ঠ উপহাৰ ৷\n: চুপ...,এতিয়া এইবোৰ শব্দ ব্যৱহাৰ নকৰিবা, দেউতা ঘৰতে আছে , অলপ ওলাই গৈছে, বৌৰ কাণত পৰিলে সকলো কথা দাদাক কৈ দিব ৷\n: অ' পাহৰিছিলোৱেই ৷\n: নূপুৰ...! ঋত্বিকক লৈ আহা, মই ব্ৰেকফাষ্ট ৰেডী কৰিছোঁ ৷ ভিতৰৰ পৰাই মাত দিলে মনাই ৷\n: গৈছো বৌ..., ব'লা ব্ৰেকফাষ্ট কৰিয়ে আমি ওলাই যাম ৷\n: তুমি দেখোন ৰেডী হোৱাই নাই ৷\n: তুমি ব্ৰেকফাষ্ট কৰা মানে মই ৰেডী হৈ ল’ম ৷\n: ঠিক আছে, বেছি দেৰি নকৰিবা কিন্তু...!\n: ok, পাঁচমিনিতত মই ৰেডী হৈ যাম ৷\nমনাই ফুলা ফুলা লুচি কেইখন বগা প্লেটখনত দি , সৰু বাতি দুটাত পনীৰ আৰু কাষ্টাৰ্ড ধুনীয়াকৈ সজাই দিলে, ব্ৰেডত বাতাৰ লগাই প্লেটখনৰ কাষতে থ’লে, আপেলটো চাৰি টুকুৰা কৰি কলকেইটাৰ কাষতে থ’লে, পকা মালভোগ কল কেইটা দেখি ঋত্বিকে লোভ সামৰিব নোৱাৰিলে, প্লেটখনৰ পৰা কল এটা লৈ টপাটপ খাবলৈ লাগিল ৷ ঘৰৰ কল নেকি বৌ..? বৰ সোৱাদ ৷\n: হয়, ঘৰৰে , ভাইটি আহিছিল বুধবাৰে সিয়ে লৈ আহিছিল ৷\n: বৌ , আপুনি নাখায় নেকি? বহক, একেলগে খাওঁ ৷\n: মই এতিয়া নাখাওঁ ৷\nদেউতা অলপ ওলাই গৈছে , দেউতা আহিলে খাম ৷\nনূপুৰ... তোমাৰ হ’লনে....? ঋত্বিক ৰৈ আছে, নাহা কিয়....!\n: গৈছো বৌ... দুই মিনিট....., নূপুৰে ক’লে ৷\n: তুমি খোৱা ঋত্বিক..., এইৰ দুই মিনিট মানে আমাৰ দহ মিনিট...৷\n: দিয়া..., দিয়া... বৌ.., মোৰ অলপ বজাৰ কৰিব লগা আছে, ঋত্বিকৰ লগতে এইকন ওলাই যাব পাৰিম৷ সেয়ে ৰেডী হৈ ললোঁ,\n: কাইলৈ দাদা আহিবই.., দাদাৰ লগত গ’লে নহ’ব জানো....?\n: মই পাৰ্লাৰলৈও যাম..., দাদাৰ লগত গ’লে সেইবোৰলৈ যাবলৈ নিদিয়ে৷ বজাৰ কৰি চিধা ঘৰ৷\n: তুমি অলপ আগতে কোৱা হ’লে ময়ো যাব পাৰিলেহেঁতেন, মোৰো চেলাউৰিযোৰ অলপ মিলাব লগীয়া আছিল ৷\n: আপুনি ৰেডী হওঁক গৈ নহ’লে আমাৰ খাই হয় মানে... ঋত্বিকে কলে.....,\n: বৌ খাই মেলি ৰেডী হয় মানে বহুত দেৰী হৈ যাব, মোৰ বাৰু একো নাই, কিন্তু তোমাৰ হে চাইটলৈ যাবলৈ দেৰি হৈ যাব৷\nনূপুৰে তপৰাই মাতিলে ৷\n: আজি নাযাওঁ দিয়া, তোমাৰ দেৰি হৈ যাব, চাইটলৈ যাবলৈ ৷\n: ঠিক আছে বৌ , যাওঁ এতিয়া,\n: ঠিক আছে, মাজে মাজে আহি থাকিবা ৷\n: নিশ্চয়...! নিশ্চয়, ব্যৱসায়ৰ কামত অ'ত ত'ত ঘূৰি ফুৰোতে সময়ে নাপাওঁ ৷\nআজি কোনোৰকমে সময় অকণ উলিয়াই আহিলোঁ আৰু ৷\n: হয় বাৰু, আজিকালি সকলো ব্যস্ত, সময় সুবিধা মিলাই আহিবা আৰু....৷\nভদ্ৰতাৰ খাতিৰত কথাকেইটা কলে মনাই......৷


এটা অসমীয়া টেলিভিশ্যন চেনেলৰ এটা অসমীয়া অনুষ্ঠানৰ পৰা এই বাক্যদুটা তুলি দিছোঁ। তাৰে এটা কৈছিল অনুষ্ঠানটোৰ আঁতধৰোতাগৰাকীয়ে আৰু আনটো কৈছিল অনুষ্ঠানটোত ভাগ লওতা এগৰাকীয়ে। অনুষ্ঠানটোত তেওঁলোকে ব্যৱহাৰ কৰা অসমীয়া ভাষাটো, বা শুদ্ধকৈ ক’লে তেওঁলোকে ব্যৱহাৰ কৰা মিশ্ৰিত ভাষাটা শুনি আমাৰ ভয় হৈছে যে বহুতে সংশয় প্ৰকাশ কৰাৰ দৰে এদিন সঁচাকৈয়ে অসমীয়া ভাষাটো আন এটা ভাষাৰ বুকুত জাহ যাব নেকি? আমাৰ এই ভয় অমূলক প্ৰমাণিত হওক, সেয়া আমি অন্ত:কৰণেৰে আশা কৰোঁ।\nদুজন অসমীয়া মানুহে নিজৰ মাজত শুদ্ধ অসমীয়া ভাষাৰে, আন ভাষাৰ শব্দ ব্যৱহাৰ নকৰাকৈ কথা পাতিবলৈ সঁচাকৈয়ে কিবা ব্যৱহাৰিক অসুবিধা আছেনেকি? আমাৰ মতে কথাটো তেনে নহয়। কিন্তু আমাৰ বহুতে, আনকি গণ-মাধ্যমত জড়িত থকা সকলৰো বহুতে আমাৰ মাতৃভাষাৰ প্ৰতি শ্ৰদ্ধাশীল হ’বলৈ শিকিবলৈ বাকী আছে যেন লাগে। নিজৰ মাতৃভাষাত ইমান শুৱলা আৰু সৰল শব্দ থকাৰ পিছতো, বিশেষকৈ দৃশ্য-শ্ৰাব্য গণ-মাধ্যমসমূহৰ অনুষ্ঠানসমূহত অত্যাধিক ইংৰাজী মিহলি অসমীয়া ভাষা ব্যৱহাৰ হোৱাটো, বা দৃশ্য-শ্ৰাব্য গণ-মাধ্যমসমূহৰ কৰ্ম-কৰ্তাসকলে অপ্ৰয়োজনীয়ভাৱে ইংৰাজী মিহলি অসমীয়া ভাষা তেওঁলোকৰ অনুষ্ঠানসমূহত ব্যৱহাৰ হ’বলৈ দিয়াৰ উপৰিও তেওঁলোকে নিজেও সেই অনুষ্ঠানসমূহত তেনে খিচিৰি ভাষা ব্যৱহাৰ কৰাটো কেতিয়াও গ্ৰহণযোগ্য কথা হ’ব নোৱাৰে।\nকাৰণ দৃশ্য-শ্ৰাব্য গণ-মাধ্যমসমূহৰ ব্যপ্তি আন সকলো গণ-মাধ্যমতকৈ বেছি আৰু লগতে এই মাধ্যমসমূহ অত্যন্ত খৰতকীয়া। এই মাধ্যমসমূহৰ দৰ্শক-শ্ৰোতাৰ মনত সাঁচ বহুওৱাৰ ক্ষমতাও আন মাধ্যমসমূহতকৈ বেছি। এই মাধ্যমসমূহত প্ৰচাৰিত বেছিভাগ অনুষ্ঠানত বৰ্তমানে যিটো অশুদ্ধ তথা আন ভাষাৰ অত্যাধিক প্ৰয়োগেৰে মিশ্ৰিত ৰূপত অসমীয়া ভাষাটো ব্যৱহৃত তথা প্ৰচাৰিত হৈ আছে সেই ৰূপটোৱেই যদি অসমীয়া ভাষাৰ শুদ্ধ ৰূপ বুলি ভাবি অসমৰ নতুন প্ৰজন্মই গ্ৰহণ কৰি লয় তেন্তে হয়তো ভবিষ্যতে এনে এটা সময় আহিব পাৰে যেতিয়া অসমীয়া ভাষাৰ শুদ্ধ শুৱলা ৰূপটো অব্যৱহৃত হৈ লাহে লাহে হেৰাই যাব আৰু আজি ব্যৱহৃত হোৱা মিশ্ৰিত ৰূপটোৱেই অসমীয়া ভাষাৰ ব্যৱহৃত ৰূপ হৈ উঠিব। সেয়া অসমীয়া ভাষাৰ বাবে অতি ক্ষতিকৰ হৈ পৰিব।\nএই মূহুৰ্তত আন বহুজনৰ দৰে আমিও বিশ্বাস কৰো যে বৰ্তমানলৈকে অসমীয়া ভাষাটো সংকটৰ গৰাহত পৰা নাই যদিও সম্প্ৰতি অসমীয়া ভাষাটোৰ শুদ্ধ ৰূপটো সংকটৰ গৰাহত পৰিছে। নিজৰ মাতৃভাষাৰ শুদ্ধ ৰূপটো সংকটৰ গৰাহত পৰিবলৈ নিদিয়াকৈ ৰখাটো প্ৰতিজন অসমীয়াৰে কৰ্তব্য হোৱা উচিত। লগতে গণ-মাধ্যমসমূহেও, বিশেষকৈ অসমৰ দৃশ্য-শ্ৰাব্য গণ-মাধ্যমসমূহে এই ক্ষেত্ৰত সদিচ্ছা প্ৰদৰ্শন কৰাৰ লগতে নিজৰ কৰণীয়খিনি কৰি অসমীয়া ভাষাৰ শুদ্ধ ৰূপটোৰ ব্যৱহাৰ, প্ৰচাৰ আৰু প্ৰসাৰত অগ্ৰণী ভূমিকা লওক।\nলেখক এগৰাকী তথ্য প্ৰযুক্তি বিশেষজ্ঞ আৰু দিল্লী চৰকাৰৰ সেৱাৰত বিষয়া


চুঙাচাইসোপা-অৰুণাভ মহন্ত – ফটাঢোল\nকেতিয়াবা কিছু লেবেল, ফিতাহিৰ উত্তৰ দিবলৈ নিজেও এক লেভেল ওপৰলৈ উঠি লেবেল দিব লগীয়া হয়৷ ডায়লগ পে ডায়লগ মাৰিব লগীয়া হয়৷ মই দেখা শুনা তেনেকুৱা দুটামান ঘটনাৰ লগত আপোনালোককো পৰিচয় কৰাও বুলি ভাবিলোঁ৷\nএইটো যোৱাবছৰৰ ঘটনা, প্ৰথমবাৰৰ বাবে স্কুলৰ বান্ধৱী এজনীৰ ঘৰলৈ গৈছিলোঁ তাইৰ বহুদিনীয়া পেণ্ডিং ৰিকুৱেষ্ট অনুসৰি৷ গিৰিয়েকজনৰ লগত মোক পৰিচয় কৰোৱাৰ পাছতেই গিৰিয়েকে মোক অদ্ভুত কথা এষাৰ শুনালে৷ ক’লে – “বিয়া হ’ল, বাচ্ছা হ’ল, ঘৰ-বাৰী হ’ল, এতিয়া বচ চৰকাৰী চাকৰি এটা হ’লেই হয় আৰু, নে কি?”\nঅলপ আচৰিত হৈছিলোঁ, এইষাৰনো প্ৰথম চিনাকিত কোৱা কথা নে? মানুহজনে মোৰ বয়স নাজানে নেকি? নে নিজৰ চাকৰিৰ লেবেল দিলে? এহ্, কিনো আৰু লেবেল হে, তেখেতে দিছে, অলপ ময়ো দিওঁ বুলি কৈ পেলালোঁ –\n“চাঞ্চ কেইবাটাও পাইছিলোঁ, কিন্তু এবাৰ হাই চেলাৰি এটাত অভ্যস্ত হৈ গ’লে পাছত আৰু চৰকাৰী চাকৰিৰ দৰমহাৰে ঘৰ চলাব নোৱাৰিম বুলিয়েই সেইবোৰ নাভাবিলোঁ দিয়ক৷”\nবহুবছৰ আগৰ কথা, তেতিয়া বাংগালোৰত থাকোঁ৷ লগৰ এজনে ইণ্টাৰভিউ দিবলৈ গৈছিল, ইণ্টাৰভিউ ভাল হ’ল, চিলেক্টো হ’ল৷ পিচে দৰমহাটো শুনি তাৰ মনটো কোঁচ খাই গ’ল৷ তাক মাত্ৰ পাঁচহাজাৰ টকা অ’ফাৰ কৰিছিল! লগতে তাক যথেষ্ট জ্ঞান দিলে কোম্পানীৰ বিষয়ে, ভৱিষ্যতলৈ পাব লগীয়া প্ৰমোচন, চেলাৰি হাইকৰ বিষয়ে৷ তাক শুনোৱা আটাইতকৈ ডাঙৰ ফিটাহিটো আছিল এয়ে যে -“আজি তুমি যিটো এনুৱেল চেলাৰি পাবা এবছৰ পাছত সিমানখিনি তুমি ইনকাম টেক্স দিবলগীয়া হব!”\nতথাপিও সি যেন সিমান এটা সুবিধাজনক নাই পোৱা কথাবোৰ, তাক আকৌ এবাৰ ক’লে -“মি. দাস, আই টোল্ড ইউ না, আৱাৰ্‌চ ইজ এ ডেভলপিং কোম্পানী…”\nইণ্টাৰভিউ ৰূমৰ পৰা ওলাই আহিবলৈ সিও এটা লেবেল দিলে, ক’লে- “চাৰ ইউ ডু ওৱান থিং, ফাৰ্ষ্ট ইউ ডেভলপ ইয়োৰ কোম্পানী, দেন কল মি!”\nলকডাউনৰ মাজৰ ঘটনা, মোডীয়ে তাল-শংখ বজাব কোৱাৰ পাছত, ভাইটি আহিল দেউতা আৰু মোৰ লগত মোডীৰ ভাষণৰ সমীক্ষা কৰিবলৈ৷ দেউতাক ক’লে –\n“মোডীয়ে কিবা কামৰ কথা ক’ব বুলি ভাবি শুনিলোঁ, কিবা দেখোন কাঁহি-বাতি বজাবলৈহে ক’লে৷\nদেউতাৰ উত্তৰ – “কিয়া, ঘৰে ঘৰে এটাকে ব্ৰয়লাৰ দি যাম বুলি কবা লাগ্‌ছিল না কি?”\n« হৃদয়ৰ পালতৰা – মৃদুস্মিতা শৰ্মা\nপ্ৰৱঞ্চক– হেমন্ত কাকতি »\nঅলপ লেভেল দেখুৱাব লাগে কেতিয়াবা। ভাল লাগিল।


সাংসদ অৰ্জুন সিঙৰ দলত্যাগৰ পিছতে পশ্চিমবংগ বিজেপিত হাহাকাৰ! আন বহু হেভিৱেট নেতাৰ দলত্যাগৰ আশংকা - NEWS8 NorthEast\nHome/অসমীয়া/সাংসদ অৰ্জুন সিঙৰ দলত্যাগৰ পিছতে পশ্চিমবংগ বিজেপিত হাহাকাৰ! আন বহু হেভিৱেট নেতাৰ দলত্যাগৰ আশংকা\nনিউজ ডেস্কঃ সুদীৰ্ঘ ৩ বছৰ ২ মাহ আৰু ৮ দিনৰ পিছত পুনৰ তৃণমূল কংগ্ৰেছলৈ উভতিল বিজেপি সাংসদ অৰ্জুন সিং। ২০১৯ৰ লোকসভা নিৰ্বাচনৰ পূৰ্বে মমতা বাহিনীৰ বিৰুদ্ধে মহাবিস্ফোৰণ ঘটনা গেৰুৱা বসন পৰিধান কৰিছিল অৰ্জুন সিঙে। কিন্তু এতিয়া বিজেপি এৰি পুনৰ মমতাৰ আশ্ৰয়লৈ আহিবলৈ তেওঁ বাধ্য হৈ পৰে।\nইফালে বাৰেকপুৰৰ সাংসদগৰাকীৰ বিজেপি ত্যাগৰ পিছতে পশ্চিমবংগ বিজেপিত তীব্ৰ প্ৰতিক্ৰিয়াৰ সৃষ্টি হৈছে। অৰ্জুন সিঙৰ দলত্যাগৰ পিছতে আজি দিল্লীলৈ ৰাওনা হৈছে বিজেপিৰ সৰ্বভাৰতীয় উপ-সভাপতি দিলীপ ঘোষ।\nসূত্ৰঅনুসৰি, দিলীপ ঘোষে আজি দিল্লীত বিজেপিৰ কেন্দ্ৰীয় নেতৃত্বৰ সৈতে এক বৈঠকত অংশ ল’ব। য’ত অৰ্জুন সিঙৰ সাংসদত্ব আৰু কেন্দ্ৰীয় নিৰাপত্তা সম্পৰ্কে আলোচনা হোৱাৰ সম্ভাৱনা আছে। অৰ্জুন সিঙৰ দলত্যাগৰ পিছত বাৰেকপুৰৰ সাংগঠনিক পৰিস্থিতি সম্পৰ্কেও বৈঠকত আলোচনা হোৱাৰ সম্ভাৱনা আছে।\nউল্লেখ্য যে, কিছু মাহ পূৰ্বে বাবুল সুপ্ৰিয়ই বিজেপি ত্যাগ কৰি তৃণমূল কংগ্ৰেছত যোগদান কৰিছিল। তাৰ পিছতে দেওবাৰে অৰ্জুন সিঙৰ দলত্যাগে পশ্চিমবংগত বিজেপিৰ ভেটি ক্ৰমাৎ দুৰ্বল কৰি তুলিছে।\nবিজেপিৰ সৰ্বভাৰতীয় উপ-সভাপতি দিলীপ ঘোষে স্বীকাৰ কৰিছে যে লোকসভা নিৰ্বাচনৰ পূৰ্বে আৰু বহুতে দল ত্যাগ কৰিব পাৰে। অৰ্জুন সিঙৰ দলত্যাগ সন্দৰ্ভত দিলীপ ঘোষে কয়, “প্ৰকৃততে, অৰ্জুন চাপত পৰিছে। তেওঁৰ বহুতো ব্যৱসায় বন্ধ কৰি দিয়া হৈছে। তাৰ পিছত, আৰু যুঁজ দিয়াটো সম্ভৱ নহ’লহেঁতেন। প্ৰশাসনিক চাপ সহ্য কৰিব নোৱাৰি তেওঁ আত্মসমৰ্পণ কৰিলে।”\nঅৰ্জুন সিঙৰ দলত্যাগৰ পিছত পশ্চিম বংগ বিজেপিৰ আন কেইবাজনো নেতাই দলত্যাগ কৰাৰ সম্ভাৱনা বৃদ্ধি পাইছে। বিশেষকৈ লোকসভা নিৰ্বাচনৰ পূৰ্বে কেইবাজনো বিজেপি নেতাই দলত্যাগ কৰিব বুলি ইতিমধ্যেই স্পষ্ট হৈ পৰিছে।\nভয়ংকৰ পথ দুৰ্ঘটনা! বাইক আৰু ট্ৰাকৰ মুখামুখি সংঘৰ্ষত থিতাতে নিহত দুজন...


assam-girl-tamannas-first-cinema-to-release-on-5th-september-tv-gautom-skd– News18 Assam\nবলীউদৰ নৱতম চিনেমা ‘অটকন চটকন’ৰ গুৰুত্বপূৰ্ণ চৰিত্ৰত অসমৰ কণমানি তমন্না, কিয় মুম্বাইৰ বাছত ভিক্ষা খুজিব লগা হৈছিল?\nUpdated:August 28, 2020, 12:44 PM IST\nবলীউদৰ বহুকেইগৰাকী বিশিষ্ট অভিনেতাৰ সৈতে অভিনয়ৰ সুযোগ লাভ কৰিছে তমন্নাই।\nLast Updated: August 28, 2020, 12:44 PM IST\nকণমানি তমন্নাক আপুনি বিজ্ঞাপন ছবিত বহুবাৰ দেখিছে। কিন্তু হয়তো ভবা নাই যে ছুপাৰষ্টাৰ শ্বাহৰুখ খানৰ সৈতে অভিনয় কৰা মৰমলগা কণমানিজনী হৈছে অসমৰ নলবাৰীৰ তমন্না চৌধুৰী! টেলিভিছনৰ দৰ্শকসকলৰ মাজত জনপ্ৰিয় তমন্নাই অভিনয় কৰা বলীউদৰ প্ৰথমখন চিনেমা মুক্তি লাভ কৰিব অহা ৫ ছেপ্টেম্বৰত।\nএ আৰ ৰহমানে সংগীত পৰিৱেশন কৰা তথা শিৱ হাৰেই পৰিচালনা কৰা "অটকন চটকন" নামৰ নতুন হিন্দী ছবিখনৰ গ্ল’বেল ৰিলিজ হ’ব অহা ৫ চেপ্টেম্বৰত Zee5 প্লেটফৰ্মত। বস্তি অঞ্চলৰ চাৰিটা শিশুৰ সংগীতৰ প্ৰতি থকা হেঁপাহক লৈ নিৰ্মাণ কৰা এই চিনেমাখনৰ গুৰুত্বপূৰ্ণ ভুমিকাত অভিনয় কৰিছে অসমৰ তমন্না চৌধুৰীয়ে। কণমানি মৰমলগা নলবাৰীৰ তমন্না হৈছে টেলিভিছনৰ দৰ্শকসকলৰ বাবে এখন চিনাকী মুখ।\nৰাষ্ট্ৰীয় পৰ্যায়ৰ কেইবাটাও ৰিয়েলিটী শ্ব’ত সফলতাৰে অংশগ্ৰহণ কৰা তমন্নাই অভিনয় কৰিছে মেগা ছিৰিয়েল ‘য়ে ৱাদা ৰহা’কে ধৰি কেইবাটাও জনপ্ৰিয় বিজ্ঞাপনত। কালাৰ্ছ টিভিৰ ‘ছোটে মিয়া ধকড়’, ‘ডান্স ইণ্ডিয়া ডান্স’, ‘ইণ্ডিয়াজ বেষ্ট ড্ৰামেবাজ’ৰ দৰে মেগা ৰিয়েলিটী শ্ব'সমূহৰ এখন জনপ্ৰিয় মুখ হৈছে কণমানি তমন্না। তমন্নাই বিজ্ঞাপন ছবিত ছুপাৰষ্টাৰ শ্বাহৰুখ খানৰ সৈতে অভিনয় কৰিছে। ফিয়েট লিয়েনা আৰু বাইজুছৰ বিজ্ঞাপনত দেখিবলৈ পোৱা কণমানিজনিয়েই হৈছে তমন্না।\nপ্ৰথমখন চিনেমাক লৈ অতিকৈ উৎসাহী হৈ আছে তমন্না। ঝাচীৰ বিভিন্ন লোকেশ্বনত যোৱা বছৰ প্ৰায় ৪৫ দিন শ্বুটিঙত ব্যস্ত আছিল তমন্না। এই চিনেমাখনৰ পটভূমি হৈছে চাহ বিক্ৰী কৰা গুদ্দু নামৰ এটি শিশু আৰু তেওঁৰ তিনিগৰাকী বন্ধুৰ সপোনক লৈ। বস্তি অঞ্চলৰ এই শিশুকেইটাৰ সংগীতৰ বাবে আছিল অদম্য হেঁপাহ। এই শিশুকেইটিয়ে এটা সংগীতৰ বেণ্ড খোলে আৰু এখন আগশাৰীৰ সংগীতৰ প্ৰতিযোগিতাত অংশগ্ৰহণ কৰিবলৈ আগবাঢ়ে। গুদ্দু, মিঠিহঁতৰ এই সংগীতৰ যাত্ৰাই প্ৰাণ পাই উঠেনে নাই সেয়া জানিব পৰা যাব চিনেমাখনে মুক্তি লাভ কৰাৰ পিছত।\nচিনেমাখনত তমন্নাৰ চৰিত্ৰটো হ’ল এটি শিশু ভিক্ষাৰীৰ। মিঠি নামৰ বাছত এটি বেসুৰা কণ্ঠৰে ভিক্ষা খুজি ঘূৰি ফুৰা এটা চৰিত্ৰ। বেসুৰা কণ্ঠৰে নিজস্ব শৈলীৰে এটা গীত গোৱাৰ পিছতে এই চিনেমাখনত অভিনয় কৰাৰ বাবে অফাৰ লাভ কৰে তমন্নাই। কোনোদিনে মুম্বাইৰ বাছত উঠি নোপোৱা কণমানি তমন্নাই চিনেমাৰ চৰিত্ৰটো সন্দৰ্ভত অভিজ্ঞতা গোটাবলৈ বহু কষ্ট কৰিছে। শ্বুটিঙৰ পূৰ্বে মুম্বাইৰ বাছত ভিক্ষাৰীৰ ভেশত ভিক্ষা খুজিছিল তমন্নাই। ইয়াৰ বাবে নিজকে সাজু কৰি তুলিবলৈ তমন্নাই কেইবাদিনো গা ধোৱা নাছিল, ফটা চিটা কাপোৰ পিন্ধিছিল আৰু ভৰিত চেন্দেল পিন্ধা নাছিল।\n"মোক এটা গান গাবলৈ দিছিল বেসুৰাকৈ। মই মোৰ নিজৰ ষ্টাইলত গানটো গাইছিলো যিটো শুনি সকলোৱে অতিষ্ঠ হৈ পৰিছিল। পৰিচালকে সেইটোৱে বিচাৰিছিল আৰু মোক চিনেমাখনৰ মিঠি চৰিত্ৰটোৰ বাবে ছিলেক্ট কৰিলে। মই শ্বুটিং আৰম্ভ হোৱাৰ পূৰ্বে কেইবাদিনো মুম্বাইৰ বাছত ভিক্ষা খুজিছিলো। প্ৰথম দিনাই ৩৫ টকা পাইছিলো। মোৰ বাবে এই চৰিত্ৰটো প্ৰত্যাহ্বানপূৰ্ণ আছিল। কাৰণ মই মুম্বাইৰ বাছত উঠি পোৱা নাছিলো। শুদা ভৰিৰে খোজ কঢ়াৰো অভ্যাস নাছিল। ইয়াৰ বাবে অভিজ্ঞতা গোটাবলৈ মই কেইবাদিনো গা ধোৱা নাছিলো। এই ক্ষেত্ৰত মায়ে মোক বহুত সহায় কৰিছিল।", তমন্নাই News18ক কয় ।\nএই চিনেমাখনত তমন্নাৰ সৈতে অভিনয় কৰিছে লিডিয়ান নাধশ্বৰাম, শচীন চৌধুৰী আৰু য়শ ৰাণেই। শিৱমণিয়ে সংগীত পৰিচালনা কৰা এই চিনেমাখনৰ এটি গীতত কণ্ঠদান কৰিছে অমিতাভ বচ্চনে।\nবলীউদৰ বহুকেইগৰাকী বিশিষ্ট অভিনেতাৰ সৈতে অভিনয়ৰ সুযোগ লাভ কৰিছে তমন্নাই। ছুপাৰষ্টাৰ শ্বাহৰুখ খান আৰু বিগ বি অমিতাভ বচ্চনৰ সানিধ্য লাভ কৰা অভিজ্ঞতাসমূহ সদায় স্মৰণীয় হৈ ৰ’ব বুলি জানিবলৈ দিয়ে তমন্নাই।\n"মই বিশিষ্ট অভিনেতা ছুপাৰষ্টাৰ অমিতাভ বচ্চনজীৰ সন্মুখত তেখেতৰ পিতৃৰ এটি কবিতা আবৃত্তি কৰিছিলো। তেখেতে শুনি আপ্লুত হৈছিল আৰু মোক মূৰত হাত ফুৰাই আশীৰ্বাদ দিছিল। এয়া মোৰ বাবে এক পাহৰিব নোৱাৰা অভিজ্ঞতা।", তমন্নাই আৰু কয়।\nতমন্নাৰ ঘৰ নলবাৰীৰ বালিকৰিয়াত। পিতৃ দীপক চৌধুৰী যোৰহাট জিলা পৰিষদৰ এগৰাকী বিষয়া। তমন্নাৰ বাবেই মাতৃ অৰুণিমা ভূঞাই নিজৰ চাকৰিৰ পৰা পদত্যাগ কৰি তমন্নাৰ সৈতে মুম্বাইত থাকিবলৈ লয়। তমন্নাৰ ভগ্নীৰ নাম অনন্যা। তমন্নাই এই সফল যাত্ৰাৰ আঁৰত তেওঁৰ পিতৃ-মাতৃ আৰু ভগ্নীৰ অশেষ কষ্ট লুকাই আছে বুলি জানিবলৈ দিয়ে। তমন্নাই সকলোকে ৫ চেপ্টেম্বৰত মুক্তি লাভ কৰিব লগা এই চিনেমাখন চাবলৈ অনুৰোধ জনাইছে।\nFirst published: August 28, 2020, 12:44 PM IST


Search Result of abduction of oil company officials\nএন এছ চি এন (কে-ৱাই) উগ্ৰপন্থীয়ে ৩ জন পথ নিৰ্মাণ কৰ্মীক অপহৰণ কৰিছে\nখবৰ অনুসৰি, উগ্ৰপন্থীসকলে কৰ্মস্থলীৰ শিবিৰ স্থানতে শ্ৰমিক সকলৰ পৰা মোবাইল ফোন আৰু বাহনৰ চাবি কাঢ়ি লৈছিল, যাৰ বাবে অপহৰণৰ বিষয়ে তথ্য মঙলবাৰে সন্ধিয়া পলমকৈ পোৱা গৈছিল।\nএনেকুৱা অমানৱীয় অপহৰণৰ উদেশ্য সহজে ধনঘটাৰ উপৰিও কিবা বেলেগ আছে নেকি ?\nতেওঁলোকৰ দোষ কি ? ইয়াৰ উত্তৰ নাই কাৰণ এইটো এটা গুৰুতৰ অপৰাধ। দুজন সাধাৰণ নিৰস্ত্ৰ নাগৰিকৰ অপহৰণ আৰু জীৱনলৈ ভাবুকি কোনো বিপ্লৱৰ সংজ্ঞাত নিশ্চয় নপৰে\nDhubri police rescue abducted minor girl from Zero, arrest 3\nDhubi district police in Assam inaswift operation rescuedaminor girl from Zero in Arunachal Pradesh who was kidnapped by three miscreants from Tamarhat area of the district.\nSecurity forces clueless on whereabout of Tripura hostages\nSecurity forces continued their combing operations to rescue three workers kidnapped who had been abducted by suspected NLFT militants on December7last from India-Bangladesh border.\nAssam's CS, DGP take stock of situation at Lailapur on Mizoram border\nAssam vows to protect it constitutional boundary with Mizoram even as state’s Chief Secretary and Director General of Police visited Lailapur along the Assam-Mizoram inter-state boundary to take stock of the law and order situation there today following the abduction and killing ofaperson by Mizo miscreants.\nIndia summons Pak offical and lodges protest over abduction of Hindu girls\nA family of five Western hostages, including three children, was recovered after five years of their abduction by terrorists with ties to the Afghan Taliban in an operation based on intelligence shared by the US, the Pakistan Army said today.\nKey suspect in Malayalam actress case sent to 14-day judicial custody\nThe main suspect in the abduction and assault ofanoted Malayalam actress and his accomplice were remanded in 14-day judicial custody byamagistrate court at nearby Aluva o Thursday.\nDr Manik Saha new CM of Tripura\nDr Saha will take the oath of office and secrecy at 11.30 am tomorrow\nAllahabad HC pulls up petitioner, dismisses petition on Taj Mahal\nভ্লাদিমিৰ পুটিনৰ দেশৰ পৰা তেল আমদানিৰ পৰিমাণ হ্ৰাস কৰিব জি-৭ দেশসমূহে\nআমি ৰাছিয়াৰ শক্তিৰ ওপৰত আমাৰ নিৰ্ভৰশীলতাৰ পৰা আমি ওলাই আহিব লাগিব।\nমিঠাতেলৰ দাম কমিব লাগিলে আমি সৰিয়হৰ খেতি কৰিব লাগিব:জুবিন গাৰ্গ\nআমি সকলোৱেই উৎপাদন কৰিব লাগিব, যি সকলৰ মাটি আছে তেওঁলোকে খেতি কৰক৷\nপেট্ৰ'ল-ডিজেলৰ মূল্যবৃদ্ধিৰ বৰ্ধিত হাৰ অব্যাহত,১৬ দিনত বাঢ়িল প্ৰতি লিটাৰত ১০ টকাকৈ\nআনহাতে, বিগত বছৰৰ নৱেম্বৰ মাহৰ পৰা পেট্ৰ'ল-ডিজেলৰ মূল্য স্থিৰ আছিল যদিও ইউক্ৰেইন আৰু ৰাছিয়াৰ যুদ্ধৰ ফলত বিগত ১৪ দিন ধৰি একেৰাহে ইন্ধনৰ মূল্য বৃদ্ধি হৈ আছে ।\nসকলোৰে পাকঘৰত ব্যৱহাৰ হোৱা এবিধ বিশেষ তেল, স্বাস্থ্যৰ পক্ষে অত্যন্ত হানিকাৰক\nএই তেলত মুখ্যতঃ পামিটিক এচিড নামৰ এবিধ যৌগ থাকে।\nপ্ৰতি বেৰেলত ৩৫ ডলাৰ ৰেহাইত ৰাছিয়াই ভাৰতলৈ আগবঢ়াইছে ক্ৰুড অইল\nৰাছিয়াই বিচাৰে যে ভাৰতে এই বছৰৰ বাবে চুক্তিবদ্ধ ১৫ নিযুত বেৰেল আৰম্ভণিতে গ্ৰহণ কৰক।\nছালৰ দাগসমূহ আঁতৰোৱাত উপযোগী নাৰিকল তেল\nবলিৰেখাৰ সমস্যাতো যাবই, ছাল শুকাই যোৱা বা গাল ফটাৰ দৰে সমস্যাও কমিব।\nফটা ওঁঠ থকা শিশুলৈ সাহায্য আগবঢ়োৱাৰ উদ্দেশ্যে অইল ইণ্ডিয়া লিমিটেড আৰু মিচন স্মাইলৰ মাজত সহযোগিতা স্থাপন\nউত্তৰ-পূৱক ক্লেফ্ট ফ্ৰী কৰাৰ আমাৰ যি উদ্দেশ্য সেই ক্ষেত্ৰত অইল ইণ্ডিয়া লিমিটেডৰ সৈতে হাত মিলোৱাতো আমাৰ সৌভাগ্য ।\nহৃদযন্ত্রক সুস্থ কৰি ৰাখিবলৈ সঞ্জীৱনী হৈ উঠিব পাৰে মাছৰ তেল,মাছৰ তেলত থাকে প্রচুৰ পৰিমাণে ফেটি এচিড\nবিশুদ্ধ মাছৰ তেলত ‘পলি-আনছেচুৰেটেড ফেটি এচিড’ বা ‘পুফা’ থাকে।\nAll Rights Reserved 2022 © The Janambhumi | Total visits : 80616432


verdict is out up fuels modi yogi double engine to power india in 2024– News18 assam\nExplained|Modi-Yogi Double Engine: উত্তৰ প্ৰদেশেই ২০২৪ চনত মোডী-যোগী ডাবল ইঞ্জিনক দিল্লীত অধিষ্ঠিত কৰাব\nModi-Yogi Double Engine: গোৰখনাথৰ গেৰুৱা পোছাক পিন্ধা মহন্তই প্ৰমাণ কৰিলে যে তেওঁৰ এই যাত্ৰা কোনো চমক নহয় বা পৰিস্থিতিৰ সৃষ্টি নহয়। ২০২২ চনৰ বিধানসভা নিৰ্বাচনৰ ডাঙৰ কাহিনীটো হ'ল যোগী আদিত্যনাথ নিজৰ চিন থৈ যাবলৈ আহিছে।\nLast Updated : March 10, 2022, 20:14 IST\nপাঁচ ফুট আৰু চাৰি ইঞ্চি ওখ, যোগী আদিত্যনাথে লাখ লাখ লোকৰ সপোন আৰু পৃথিৱীৰ আটাইতকৈ পুৰণি সভ্যতাৰ আশা-আকাংক্ষা কান্ধত লৈ ফুৰিছে। উত্তৰ প্ৰদেশ বিধানসভা নিৰ্বাচনত বিজেপিয়ে প্ৰচণ্ড সংখ্যাগৰিষ্ঠতা লাভ কৰাৰ পাঁচ বছৰ পিছত আৰু তেওঁক দেশৰ আটাইতকৈ জনবহুল ৰাজ্যখনৰ নেতৃত্ব দিবলৈ নিৰ্বাচিত কৰাৰ পাঁচ বছৰ পিছত, গোৰখনাথৰ গেৰুৱা পোছাক পিন্ধা মহন্তই প্ৰমাণ কৰিলে যে তেওঁৰ এই যাত্ৰা কোনো চমক নহয় বা পৰিস্থিতিৰ সৃষ্টি নহয়। ২০২২ চনৰ বিধানসভা নিৰ্বাচনৰ ডাঙৰ কাহিনীটো হ'ল যোগী আদিত্যনাথ নিজৰ চিন থৈ যাবলৈ আহিছে।\nযোগীৰ পুনৰ নিৰ্বাচনৰ তাৎপৰ্য উলাই কৰাটো কঠিন। উত্তৰ প্ৰদেশৰ এটা কাৰ্যকাল সম্পূৰ্ণ কৰা এজনো মুখ্যমন্ত্ৰী য়ে কেতিয়াও একেৰাহে দুটা কাৰ্যকালৰ বাবে পুনৰ নিৰ্বাচিত হোৱা নাছিল। যাৰ অন্তৰ্নিহিত ইংগিত আছিল যে ৰাজ্যখনৰ ৰাজনৈতিক ভূখণ্ড কিমান নিষ্ঠুৰ আৰু ৰাজ্যখনৰ ভোটাৰসকল কিমান ক্ষমাহীন। সেয়েহে, উত্তৰ প্ৰদেশত বিজেপিৰ বিজয়ে যোগী আৰু ৰাষ্ট্ৰীয় ৰাজনীতি দুয়োৰে বাবে গুৰুত্বপূৰ্ণ পদক্ষেপ বহন কৰে।\nযোৱা পাঁচ বছৰত ভাৰতীয় সভ্যতাৰ অগ্ৰণী ৰক্ষক আৰু প্ৰশাসকৰ উৎকৰ্ষক হিচাপে বাৰে বাৰে চৰ্চিত হোৱা বিষয়বস্তু হৈছে যোগী আদিত্যনাথ। অৱশ্যে - ৰাজনীতিবিদ হিচাপে যোগী আদিত্যনাথৰ এই পৰিচয় ইমানদিনে আজিলৈকে অদৃশ্য হৈ আছিল। অৱশ্যে, পাঁচ বাৰ সাংসদ আৰু এজন মুখ্যমন্ত্ৰী যিয়ে বেছিভাগ নেতিবাচক প্ৰচাৰ অভিযানৰ পৰা উদ্ভৱ হোৱা একাধিক সংকটক নিপুণতাৰে মোকাবিলা কৰিছে আৰু এনে এজন নেতা যিয়ে ২০১৯ চনত এছপি-বিএছপি মহাগঠবন্ধনক পৰাভূত কৰি কেন্দ্ৰত বিজেপিক ৬৩খন আসন উপহাৰ দিয়াৰ পিছত নিজৰ ৰাজনৈতিক দক্ষতাৰ প্ৰমাণপত্ৰ দিয়াৰ কোনো প্ৰয়োজন নাছিল।\nঅৱশ্যে, 2017 চনৰ বিধানসভা নিৰ্বাচনত তেওঁৰ নাম ব্যৱহাৰ কৰি যুঁজ দিয়া হোৱা নাছিল, বা সেইবোৰ তেওঁৰ নেতৃত্বত যুঁজ দিয়া হোৱা নাছিল। যোগী আদিত্যনাথক দলটোৱে এই আশাৰে বাছনি কৰিছিল যে তেওঁলোকে লাভ কৰা বৃহৎ জনাদেশৰ প্ৰতি ন্যায় কৰিব। আজি দলটোৰ পচন্দ সফল হৈছে। কোনো সন্দেহ নাই যে উত্তৰ প্ৰদেশত মোডী ঢৌ আৰু দলটোৰ সুসংবদ্ধ সংগঠন আছে, কিন্তু এই ফলাফল যোগী আদিত্যনাথৰ বাবে নিসন্দেহে এক জনপ্ৰিয় জনাদেশ।\nবিগত সময়ত ভাৰতে কোভিড-১৯ৰ প্ৰথম ঢৌ আৰু বিধ্বংসী লকডাউনৰ পৰা পুনৰুদ্ধাৰৰ চেষ্টা কৰি থকাৰ মাজতে মহামাৰীৰ দ্বিতীয় আৰু অধিক শক্তিশালী ঢৌৰ সন্মুখীন। দেশৰ লাখ লাখ লোকে এটা উশাহৰ বাবে যুঁজি আছিল আৰু সকলো বিৰোধীয়ে চিকিৎসালয় আৰু শ্মশানলৈ নামি আহি বিজেপিক সংকটত পেলোৱাৰ বাবে দীঘলীয়া পৰিকল্পনা ৰচনা কৰিছিল।\nদেশৰ ৰাজধানীৰ চাৰিওফালে ৰাজপথত সংঘটিত দীঘলীয়া আন্দোলনবোৰেৰে মোডীৰ কৰ্মৰাজীক নতস্বীকীৰ কৰিবলৈ চেষ্টা কৰিছিল। আৰু মুখথেকেচা খাই বিজেপিয়ে ২০২১ চনৰ পশ্চিম বংগ নিৰ্বাচনত পৰাজিত হৈছিল। এনে লাগিছিল যেন বিজেপিৰ অপ্ৰতিৰোধ্য ৰথে অৱশেষত ইয়াৰ পথ সলাইছিল।\nএবছৰৰো কম সময়ৰ পিছত দলটোৱে উত্তৰ প্ৰদেশত একধৰণৰ অভিলেখ ৰচি প্ৰথমবাৰৰ বাবে পুনৰ ক্ষমতালৈ ঘূৰি আহিছে। দিল্লী যাবলৈ হ'লে লক্ষ্ণৌৰ মাজেৰেই যাব লাগিব বুলি অটল বিহাৰী বাজপেয়ীয়ে কৈ যোৱা সেই বিখ্যাত বাক্যটো আজি প্ৰাসংগিক হৈ পৰিছে। সমগ্ৰ দেশতে বিৰোধী দল বিভাজিত আৰু দুৰ্বল হৈ থকাৰ এই সময়ত একেৰাহে তৃতীয়বাৰৰ বাবে দিল্লীলৈ বিজেপিৰ পথ পুনৰ পৰিষ্কাৰ হোৱা দেখা গৈছে আৰু ইয়াতেই লুকাই আছে যোগী আদিত্যনাথৰ ৰাজনৈতিক মূল্য।\n২০১৪ চনৰ সাধাৰণ নিৰ্বাচন, ২০১৭ চনৰ ৰাজ্যিক নিৰ্বাচন, ২০১৯ৰ সাধাৰণ নিৰ্বাচন আৰু এতিয়া ২০২২ চনৰ ৰাজ্যিক নিৰ্বাচনে সূচায় যে বিজেপিয়ে সফলতাৰে উত্তৰ প্ৰদেশক মোডী যুগত গুজৰাটৰ দ্বাৰা নিৰ্মিত গৱেষণাগাৰ হিচাপে গঢ়ি তুলিছে - সম্পূৰ্ণ আদৰ্শগত আধিপত্যৰ দ্বাৰা সমৰ্থিত উন্নয়নৰ এক আৰ্হি যি নিৰন্তৰভাৱে ৰাজনৈতিক লাভলাভ কৰে। গুজৰাটত বিজেপিয়ে কেইবা দশক ধৰি শাসন কৰি অহা কংগ্ৰেছ দলটোক প্ৰণালীবদ্ধভাৱে মচি পেলাব লগা হৈছিল আৰু তুলনামূলকভাৱে উন্নত ৰাজ্য এখনৰ অধিক উন্নতিৰ বাবে কাম কৰিব লগা হৈছিল। অৱশ্যে উত্তৰ প্ৰদেশত এই স্তৰৰ আধিপত্য অৰ্জন কৰাটো ৰাজনৈতিক আৰু প্ৰশাসনিক পৰ্যায়ত যথেষ্ট কঠিন কাম আছিল। ৰাজ্যখনে লোকসভাত আশীখন আসন আছে আৰু 2026 চনত সীমানিৰ্ধাৰণৰ ক্ষেত্ৰত ইয়াৰ আসনৰ অনুপাত বৃদ্ধি হোৱাৰ সম্ভাৱনা আছে। ফলত ৰাষ্ট্ৰীয় ৰাজনীতিত বিজেপিৰ বাবে যোগী আদিত্যনাথৰ গুৰুত্ব আৰু প্ৰয়োজনীয়তা আৰু বৃদ্ধি পাব। এই নিৰ্বাচনৰ পিছত যোগীৰ উত্তৰ প্ৰদেশ আৰ্হিৰ বিশ্বাসযোগ্যতাই ইয়াক ৰাষ্ট্ৰীয় মঞ্চত নৰেন্দ্ৰ মোডীৰ ভৱিষ্যতৰ গুজৰাট আৰ্হি বুলি নিৰ্ধাৰণ কৰে। এক অপৰাধমুক্ত, ব্যৱসায়-অনুকূল, আন্তঃগাঁথনিগতভাৱে বিকশিত আৰু সভ্যতাৰ প্ৰতি সচেতন উত্তৰ প্ৰদেশ কেইবা দশক ধৰি ভাৰতীয় ৰাজনীতিৰ আটাইতকৈ ডাঙৰ পৰিৱৰ্তনৰ কাহিনী হ'ব।\n২০১৪ চনত ৰাষ্ট্ৰীয় মঞ্চত নৰেন্দ্ৰ মোদীৰ আগমনৰ লগে লগে, বহুতে আশা কৰিছিল যে গোৰখপুৰৰ পৰা পাঁচটা কাৰ্যকালৰ সাংসদজনে পূৱ উত্তৰ প্ৰদেশত ব্যাপক প্ৰভাৱ থকা তেওঁৰ মন্ত্ৰী পৰিষদত স্থান পাব। ২০১৪ চনলৈকে মূলসুঁতিৰ আলোচনাত আধিপত্য বিস্তাৰ কৰা এক নিৰ্দিষ্ট শ্ৰেণীৰ ভাৰতীয়ই তেওঁক কেবিনেটত নেদেখি সুখী হ'লহেঁতেন, কিয়নো কেবিনেটত এজন স্পষ্টবাদী গেৰুৱা পোছাক পিন্ধা মহন্তৰ উপস্থিতি, তেওঁলোকৰ অভিধানৰ এক প্ৰান্তীয় উপাদান যি তেওঁলোকক অস্বস্তিত পেলাইছিল। কিন্তু নৰেন্দ্ৰ মোডী হৈছে এনে এজন লোক, যিজনে কংগ্ৰেছ দলক ধৰাশায়ী কৰিছিল। পিছে যোগীক মন্ত্ৰীসভাৰ পৰা বাদ দিয়া বা আন কোনো গুৰুত্বপূৰ্ণ দায়িত্ব নিদিয়াটো আছিল যোগীক এনে এটা ভূমিকাৰ বাবে সাজু কৰি তোলা যিয়ে তেওঁক ৰাষ্ট্ৰীয় ৰাজনীতিৰ কেন্দ্ৰবিন্দুলৈ লৈ আহিব। আজি এই সম্ভাৱনা এনে এক পৰ্যায়লৈ আগবাঢ়িছে য'ত আমি আমাৰ জীৱনকালত এজন গেৰুৱা পোছাক পৰিহিত প্ৰধানমন্ত্ৰীক দেখা পোৱাৰ সম্ভাৱনা আছে।\nপ্ৰবন্ধ লেখক- অজিত দত্ত\n(Ajit Datta is an author and political commentator. He has authored the book, ‘Himanta Biswa Sarma: From Boy Wonder to CM’. The views expressed in this article are those of the author and do not represent the stand of this publication.)\nFirst published: March 10, 2022, 20:10 IST\nNarendra ModiUP election result 2022Yogi Adityanath


কি পৰ্যায়ত আগবাঢ়িছে দেৱাশীস হত্যাকাণ্ডৰ তদন্ত? হত্যাকাৰীক ফাঁচি দিয়াৰ দাবী দুৰ্ভগীয়া পিতৃৰ|debasish-gogoi-murder-case-investigation-team-submitted-report-tvjyotiprashad– News18 assam\nকিদৰে আগবাঢ়িছে দেৱাশীস হত্যাকাণ্ডৰ তদন্ত প্ৰক্ৰিয়া? হত্যাকাৰীক ফাঁচি দিয়াৰ দাবী দুৰ্ভগীয়া পিতৃৰ\nআঢ়ৈ মাৰৰ মূৰত ৰাজ্য কঁপাই যোৱা মৰিয়নীৰ দেবাশীস জ্যোতি গগৈৰ হত্যাকাণ্ডৰ তদন্ত প্ৰক্ৰিয়া আৰক্ষীয়ে সম্পূৰ্ণ কৰি অভিযোগ নামা দাখিল কৰিছে আদালতত।\nLast Updated : August 16, 2020, 19:25 IST\nকোনে পাহৰিব সেই দিনটোৰ কথা! ৰাস্তাতে একাংশ উন্মাদ জনতাই মৰিয়াই মৰিয়াই মাৰি পেলাইছিল দেৱাশীস গগৈ নামৰ যুৱকজনক। সেই ঘটনাৰ আজি আঢ়ৈ মাহ পাৰ হ’ল। আঢ়ৈ মাৰৰ মূৰত ৰাজ্য কঁপাই যোৱা মৰিয়নীৰ দেবাশীস জ্যোতি গগৈৰ হত্যাকাণ্ডৰ তদন্ত প্ৰক্ৰিয়া আৰক্ষীয়ে সম্পূৰ্ণ কৰি অভিযোগ নামা দাখিল কৰিছে আদালতত।\nউল্লেখ্য যে, যোৱা ২৯ মে'ত বিয়লি কেইজনমান বন্ধুৰ সৈতে মৰিয়নীৰ গাভৰুত প্ৰাকৃতিক সৌন্দৰ্য উপভোগ কৰিবলৈ গৈ উভটি অহাৰ সময়ত এটা সাধাৰণ দুৰ্ঘটনাক কেন্দ্ৰ কৰি একাংশ উন্মাদ লোকে মৰিয়াই মৰিয়াই মাৰি পেলাইছিল দেৱাশীসক।\nঘটনাৰ আঢ়ৈ মাহৰ অন্তত হত্যাকাণ্ডৰ তদন্ত প্ৰক্ৰিয়া সম্পূৰ্ণ কৰি শুকুৰবাৰে তদন্তকাৰী বিষয়া তথা মৰিয়নী চক্ৰ আৰক্ষী বিষয়া ৰাজেন বৰাই তিতাবৰস্থিত ছেছন আদালতত ৪১৬ পৃষ্ঠাৰ অভিযোগ নামা দাখিল কৰে। আৰক্ষী বিষয়াগৰাকীয়ে জানিবলৈ দিয়া মতে, আৰক্ষীয়ে গ্ৰেপ্তাৰ কৰা ১৮ গৰাকী অভিযুক্তৰ বিৰুদ্ধে অভিযোগ নামা দাখিল কৰা হৈছে। লগতে হত্যাকাণ্ডৰ উপযুক্ত প্ৰমাণো ইতিমধ্যে সংগ্ৰহ কৰিছে আৰক্ষীয়ে।\nতদন্ত কালত আৰক্ষীয়ে গণ প্ৰহাৰৰ লগত জড়িত দোষী ব্যক্তি সকলক গোচৰীয়া পক্ষৰ দ্বাৰা কাৰাগাৰাত চিনাক্ত কৰাৰ ব্যৱস্থা গ্ৰহণ কৰিছে। আনহাতে অপৰাধী কেইজনৰ হাতৰ পৰা দেৱাশীসৰ ম'বাইল ফোন আৰক্ষীয়ে উদ্ধাৰ কৰি প্ৰমাণ সংগ্ৰহ কৰিবলৈ সক্ষম হৈছে।অভিযুক্ত সকলৰ মাজৰে দুগৰাকী ৰাজ সাক্ষী হ'বলৈ সাজু হোৱা বুলিও জানিব পৰা গৈছে।\nউল্লেখ্য যে, দেৱাশীস হত্যাকাণ্ডৰ তদন্ত কৰিবৰ বাবে যোৰহাটৰ অতিৰিক্ত আৰক্ষী অধীক্ষক প্ৰকাশ সোণোৱালৰ নেতৃত্বত গঠন কৰা হৈছিল এটা চাৰিজনীয়া তদন্তকাৰী দল।মন কৰিবলগীয়া যে, সাংসদ তপন গগৈয়ে প্ৰয়াত দেৱাশীস গগৈৰ ঘৰত উপস্থিত হৈ হত্যাকাণ্ডৰ বিচাৰ প্ৰক্ৰিয়া ৰাজ্য চৰকাৰে ফাষ্ট ট্ৰেক আদালতৰ যোগেদি কৰাব বুলি দিছিল প্ৰতিশ্ৰুতি। কিন্তু ফাষ্ট্ৰ ট্ৰেক আদালতত বিচাৰ প্ৰক্ৰিয়া চলা সন্দৰ্ভত বৰ্তমানলৈকে দেৱাশীস গগৈৰ পৰিয়ালবৰ্গক ৰাজ্য চৰকাৰৰ তৰফৰ পৰা অৱগত কৰোৱা নাই বুলি পিতৃ দেৱজীৎ গগৈয়ে সাংবাদিকক জানিবলৈ দিয়ে।\nএতিয়া দেৱাশীসৰ পিতৃ-মাতৃয়ে ন্যায়ালয়ে তেওঁলোকক ন্যায় প্ৰদান কৰিব বুলি আশা প্ৰকাশ কৰা লগতে হত্যাকাৰীক ফাঁচী দিবৰ বাবে দাবী জনাইছে। আঢ়ৈ মাহজোৰা আৰক্ষীৰ তদন্ত আৰু অভিযোগ নামাৰ ওপৰতে এতিয়া নিৰ্ভৰ কৰিছে দেৱাশীস গগৈৰ হত্যাকাণ্ডৰ ন্যায় প্ৰক্ৰিয়া।\nAssam PoliceDebasish Gogoi Murder Case


By Inu Etc - August 12, 2017\nআজি নিশাও বৰষুণ দিছে।\nআকাশে ইমান কান্দে!\nমোৰ আৰু আকাশৰ এটাই মিল\nময়ো কান্দো - আকাশেও কান্দে!\nএতিয়াও ধাৰাষাৰ চকুলো সৰিয়েই আছে।


বাস্তৱপ্ৰেমকাহিনী - Daily Alerts\nby Suruj Ali November 15, 2021\nwritten by Suruj Ali November 15, 20210comment\nদেউতাৰ ওচৰৰ পৰা বিষন্ন মনে ৰীনা নিজৰ কোঠালিলৈ যোৱাৰ পাছত মাকে গৈ সান্তনা দি হাত মুখ দুই আহিবলৈ কয় ৷ ৰীনা বাথৰুমত প্ৰৱেশ কৰে ৷ ইফালে ৰীনাৰ দেউতাকৰ খং ৷ মাকে ক’লে, ছোৱালীজনী ঘৰখনত সোমাইছেহি মাত্ৰ ৷ কি হৈছে, কি নহৈছে পিছত তো সুধিব পাৰিলেহেঁতেন ৷ ছোৱালীজনীক ফ্ৰেচ তো হৈ ল’ব দিয়কচোন ৷ ৰীনা বাথৰুমৰপৰা আহি নিজৰ বিছনাত বহিল ৷ ৰীনাৰ মাকে ওচৰতে বহি মূৰত হাত বুলাই দি সুধিলে, কিয় ইমান দেৰি কৰিছিলা মাজনী ৷ কি উত্তৰ দিব ৰীনাই ৷ তাই মনে মনে আছে ৷ মাকে আকৌ সুধিলে, কোৱা মাজনী একো নহয় তোমাৰ ৷ তেতিয়া ৰীনাই লাহেকৈ ক’লে, লগৰ ছোৱালী এজনীৰ ঘৰত গৈছিলোঁ মা ৷ মাকে ক’লে, তুমিতো ফোন এটা কৰিও ক’ব পাৰিলাহেঁতেন ৷ তুমিতো জানাই বৰ্তমান দেশৰ পৰিস্থিতিৰ কথা ৷ চাৰিওপিনে হত্যা, হিংসা, ধৰ্ষণ নিতৌ হৈয়েই আছে ৷ এনে পৰিস্থিতিত নিজৰ ছোৱালীজনী সন্ধিয়ালৈকে উভতি নাহিলে কাৰনো মনে ঘৰ ল’ব কোৱাচোন তুমিয়েই ৷ এনেকুৱা ভুল যাতে আৰু কেতিয়াও নহয় বুলি কৈ মাক ওলাই গ’ল কোঠাৰপৰা ৷\nৰাজুলৈ বাৰে বাৰে মনত পৰিছিল ৰীনাৰ ৷ কিমানখিনি বা গৈছে, কি বা কৰিছে ৷ ৰীনা লাহে লাহে গৈ মাকৰ ওচৰ পাইছেগৈ ৷ মাৰ হাতত ধৰি দেউতাৰপৰা মবাইলটো আনি দিবলৈ কাকতি মিনতি কৰিলে ৷ তেতিয়া মাকে ক’লে, খং নোহোৱা হলে এনেই দি দিব মবাইল ৷ এতিয়া মই খুজিলে মোকো ধকম দিব ৷ ৰীনাই আকৌ মাকক অনুৰোধ কৰিলে মবাইলটো আনি দিবলৈ ৷ তেতিয়া মাকৰ অলপ সন্দেহ উপজিল ৰীনাৰ ওপৰত ৷ কিয় তাই এনেকুৱা কৰিছে মবাইলটোৰ কাৰণে ? তোক কৈছোঁ নহয় এনেই দি দিব তোৰ দেউতাৰ খং কমিলে ৷ আৰু কলে তোৰ কিহৰ ইমান প্ৰয়োজন হৈছে মবাইলটোৰ ৷ অলপ সময়ৰ বাবেও যে তোৰ ধৈৰ্য্য নোহোৱা হ’ল কাৰণটো কি ? তেতিয়া ৰীনাই ক’লে, তেনেকুৱা একো নাই মা ৷ মবাইলটোত চাৰ্জ নাইকিয়া ৷ অলপ চাৰ্জত দিব লাগে বুলি ৰীনাই কোৱাৰ লগে লগেই এতিয়া আনি দিব নোৱাৰিম বুলি কৈ ৰীনাৰ মাকে নিজৰ কামত লাগি গ’ল ৷ ৰীনা বৰ চিন্তাত পৰিল ৷ ইফালে ৰাজুৱে বা কি বুলি ভাবে ? সি ৰীনাক ভুল বুজি যদি কিবা অঘটন গটাই কি হ’ব তেতিয়া ৷ ৰীনাই চিন্তাত চটফটাব ধৰিলে ৷ ৰীনাৰ হাতত কোনো উপায়ো নাছিল ৰাজুৰ লগত যোগাযোগ কৰাৰ ৷ ৰীনাই ৰাতিৰ ভাতসাঁজ নোখোৱাকৈয়ে বিছনাত পৰি মাথোঁ মচি গৈছিল দুচকুৰ অশ্ৰু ৷ ৰীনাই দুবাৰমান মনে মনে গৈ মবাইলটো বিচাৰিও আহিছে ৷ কিন্তু নাপালে ৷\nনিশাৰ আহাৰ গ্ৰহণ কৰি মা দেউতা বিছনাত যায় ৷ ৰীনাৰ দেউতাই ৰীনাক বিয়া দিবলৈ ভাল ল’ৰা এজন চাম বুলি ক’লে ৷ তেতিয়া মাকে আপত্তি কৰে, নাই, তাইৰ জীৱনটো আপুনি ধ্বংস নকৰিব ৷ কলেজত নাম লগাই দিছে যেতিয়া অলপ লিখা পঢ়া কৰিব দিয়কচোন ৷ নাই, দেউতাই কোনো কথাই নুশুনে ৷ তেওঁৰ কথা এটাই, ভাল ল’ৰা পালেই ৰীনাক বিয়া দিব ৷ ইফালে সকলোবোৰ কথাই ৰীনাই শুনি আছিল ৷ ৰীনাৰ দেউতাই মাকক কৈছিল, এইকেইদিন তাইৰ চলন ফুৰণবোৰ তুমি লক্ষ্য কৰিছানে ৷ ৰাজু কোন ? তাইক কিয় ইমান ফোন কৰি আছিল ৷ কিবা নহয় কিবা এটা তো আছে ৷ গতিকে এতিয়াৰপৰা মোৰ সিদ্ধান্তত চলিব লাগিব তাই ৷ ৰীনাৰ মাকে কথাবোৰ আকৌ এবাৰ ভাবি সিদ্ধান্ত লওক বুলি কোৱাত মাকক ধমক দি ক’লে, তাইক মবাইল দিয়া নহ’ল আৰু কালিৰপৰা কলেজলৈ যোৱাও বন্ধ বুলি কৈ দিবা ৷


illegal-nursing-home-sealed-in-sonitpur-tv-haren-skd– News18 Assam\nশোণিতপুৰৰ ঠেলামৰাত ভুৱা নাৰ্ছিংহোম ছীল কৰিলে প্ৰশাসনে, মুন্নাভাইৰূপী চিকিৎসকৰ পলায়ন\nমিঞা সংগ্ৰহালয়ঃ কমিটীত আছে অগপ-বিজেপি বিধায়ক! শ্বেৰমান আলীয়ে প্ৰকাশ কৰা তালিকাত কাৰ কাৰ নাম?\nUpdated:October 18, 2020, 9:48 AM IST\nসাধাৰন মানুহৰ জীৱনক লৈ খেলা কৰা ভুৱা চিকিৎসকৰ নাৰ্ছিংহোম ইতিমধ্যে আৰক্ষীয়ে ছীল কৰিলে৷\nLast Updated: October 18, 2020, 9:48 AM IST\nদেখাত ব্যক্তিগত আৱাস গৃহ, কিন্তু ভিতৰত চলিছে অবৈধ নাৰ্ছিং হোম৷ নাই কোনো ফলক, নাই কোনো হৰ্ডিঙ৷ কিন্তু ভিতৰত চলিছে বৃহৎ নাৰ্ছিং হোম, বৃহৎ ফাৰ্মাচী৷ আৰক্ষী দেখি পলাল ভুৱা চিকিৎসক৷ ছীল হ'ল গাৱঁৰ ভিতৰৰ বিশাল নাৰ্ছিং হোম৷\nশোণিতপুৰৰ ঠেলামৰাৰ কাঠনিবাৰী নামৰ এখন ভিতৰুৱা গাঁৱত বছৰ বছৰ ধৰি চলি আহিছিল এখন নাৰ্ছিং হোম, এখন ফাৰ্মাচী৷ স্বাস্থ্য বিভাগ, আৰক্ষী, শোণিতপুৰ জিলা প্ৰশাসনৰ চকুত ধূলি দি চলি আহিছিল এই ভুৱা নাৰ্ছিংহোম আৰু ফাৰ্মাচী৷ এক গোপন সূত্ৰৰ ভিত্তিত হঠাৎ শোণিতপুৰ জিলাৰ অতিৰক্ত আৰক্ষী অধীক্ষক নোমল মাহাতো, DSP ৰশ্মি ৰেখা শৰ্মাৰ নেতৃত্বত স্বাস্থ্য বিভাগৰ বিষয়াক লগত লৈ চলিল ভুৱা চিকিৎসক মফিজ উদ্দিন আহমেদৰ বাসগৃহত চলি থকা অবৈধ নাৰ্ছিং হোম আৰু ভুৱা চিকিৎসকৰ বিৰুদ্ধে অভিযান৷\nআৰক্ষী অহাৰ উমান পাই পলাল মুন্নাভাইৰূপী স্বয়ম্ভু চিকিৎসক মফিজ উদ্দিন আহমেদ৷ চি চি কেমেৰাত বন্দী হৈ আছিল ভুৱা চিকিৎসক মফিজ উদ্দিন আহমেদে ৰোগী চোৱাৰ দৃশ্য৷\nসাধাৰন মানুহৰ জীৱনক লৈ খেলা কৰা ভুৱা চিকিৎসকৰ নাৰ্ছিংহোম ইতিমধ্যে আৰক্ষীয়ে ছীল কৰিলে৷ জব্দ কৰিলে বহু ঔষধৰ নমুনা৷ ইপিনে ফাৰ্মাচীখনত বেআইনীভাৱে মজুত ৰাখিছিল লাখ লাখ টকাৰ ঔষধ৷\nঠেলামৰা থানাৰ নিচেই কাষতে মানুহৰ জীৱনক লৈ এনেদৰে হেতালি খেলি আহিছিল মফিজুদ্দিন নামৰ ভুৱা চিকিৎসকজনে৷ দৈনিক বহু ৰোগীৰ সমাৱেশ ঘটিছিল৷ চহৰাঞ্চলৰ ফাৰ্মাচীতকৈয়ো বহু বেছি পৰিমাণৰ ঔষধ মজুত আছিল আৰক্ষীয়ে ছীল কৰা ফাৰ্মাচীৰ ভিতৰত৷ সকলো কিন্তু আৰক্ষীৰ বৃহৎ দলৰ নাকৰ তলেৰে পলায়ন কৰিবলৈ সক্ষম হোৱা ভুৱা চিকিৎসক মফিজউদ্দিনক পাৰিবনে আৰক্ষীয়ে আটক কৰিবলৈ? এনে অবৈধ কাৰ্যকলাপৰ বিৰুদ্ধে কঠোৰ হ'বনে প্ৰশাসন সেয়া ডাঙৰ প্ৰশ্ন৷\nFirst published: October 18, 2020, 9:48 AM IST


pakistani-pop-singer-rabi-pirzada-left-the-industry-after-nude-photos-were-leaked– News18 Assam\nঅশ্লীল ফটো ভাইৰেল হোৱাৰ পিছতে মনোৰঞ্জন জগতৰ পৰা বিদায় ল’লে পাকিস্তানী গায়িকা ৰবি পীৰজাদাই!\nকিছুদিন পূৰ্বে প্ৰধানমন্ত্ৰী নৰেন্দ্ৰ মোদীক ভাবুকি দিয়াক লৈ ব্যাপকভাৱে চৰ্চিত হৈছিল পাকিস্তানী গায়িকাগৰাকী।\nUpdated:November 5, 2019, 7:19 PM IST\nUpdated: November 5, 2019, 7:19 PM IST\nপাকিস্তানী পপ গায়িকা ৰবি পীৰজাদাৰ অশ্লীল ফটো আৰু ভিডিঅ’ শেহতীয়াকৈ ভাইৰেল হৈছিল ছচিয়েল মিডিয়াত। এই ঘটনাৰ পিছতে টুইটাৰত ফটো আৰু ভিডিঅ’ নিবিয়পাবলৈ অনুৰোধ জনায়। অশ্লীল ফটো আৰু ভিডিঅ’ ভাইৰেল হোৱাৰ পিছত এতিয়া মনোৰঞ্জন জগতৰ পৰা বিদায় লোৱাৰ সিদ্ধান্ত লৈছে পপ গায়িকাগৰাকীয়ে।\nৰবি পীৰজাদাই নিজৰ টুইটাৰ একাউণ্টত লিখিছে – ‘মই শ্ব’বিজৰ পৰা নিজকে পৃথক কৰিছো, আল্লাহে মোৰ গুণাহ মাফ কৰক। আৰু মোৰ বাবে মানুহৰ অন্তৰ কোমল কৰক।’ এই টুইটৰ পৰা অনুমান কৰা হৈছে ৰবি পীৰজাদাই মনোৰঞ্জন জগতৰ পৰা আঁতৰাই ৰখাৰ সিদ্ধান্ত লৈছে। ইয়াৰ লগতে ৰবিয়ে আৰু এটা পোষ্ট কৰিছে। টুইটটোত গায়িকাগৰাকীয়ে লিখিছে – i am sorry for being me.\nউল্লেখযোগ্য যে ৰবি পীৰজাদাই প্ৰায়ে নিজৰ মন্তব্যৰ বাবে চৰ্চাত থাকে। কিছুদিন পূৰ্বে প্ৰধানমন্ত্ৰী নৰেন্দ্ৰ মোদীক ভাবুকি দিয়াক লৈ ব্যাপকভাৱে চৰ্চিত হৈছিল পাকিস্তানী গায়িকাগৰাকী।


গল্প – Page 14 – ফটাঢোল\nপুৰণি কেনভাছ – নিমিষা ফুকন সোণোৱাল\n:অ’ আইতা? :হেঁ ৷ :ল’ৰাটো ক’ত ? :সৌটো ৷ :কি কৰিছে সি তাত? মহে খাই ডবৰা পাতিব পাই পিঠিত ৷ :অকল সেইবোৰেই কৰি থাকে ৷ কাচিন তেল ( কেৰাচিন তেল সানি দিবলৈ ক’বই নহয় ফুট গধূলিতে মোক ৷ মোৰ আৰু কাম নাই নহয় ! মহে খায়, চামচেলুকাই চেলেকে , সৌ আলষণীয়ে পাই, পাই থাকক ৷ নাজানো,মাছ কেইটা পালে ! ক’ৰ লোকৰ ভেন্দিবাৰীত সোমায়, গোহালিৰ কিনাৰত কোৰখন মাৰি বৰশীৰ টোপ গোটাই পিটাই লৈ ওলাই গৈছে আৰু ৷ মোৰ হেৰৌ, এটা বাল্টি\n“তই কি ভাবি আছ৷ ঠাকুৰে ক’ব নেকি আমাক যাবলৈ?”-চুলি দীঘল ল’ৰাটোৱে চিগাৰেটৰ ধোঁৱাখিনি ওপৰলৈ উৰুৱাই তাৰ লগত বহি থকা শকত ল’ৰাটোক সুধিলে৷ “নাই একো নকয়৷ এইটো ফাৰ্ষ্ট ছিগনেল৷ ইয়াৰ পিছত আৰু এবাৰ আহিব ঠাকুৰ৷ তাৰ পাছত আৰু নাহে৷ কুংফুৱে ভুকি ভুকি যাবলৈ ক’ব৷” শকত ল’ৰাটোৱে পেটটোত হাতখন থৈ উত্তৰ দিলে৷ মুখৰ চিগাৰেটটো তাৰ কথাৰ লগে লগে কঁপি আছিল৷ “বাহ ! তই দেখোন ঠাকুৰৰ বহুত কথা গম পাৱ৷ কিন্তু কথাবোৰ আধা হৈ থাকিল নহয়৷ কিমান সময়ৰ পাছত আকৌ ঠাকুৰ আহিব জান\n“ডাঙৰ হ’লে মই….” – দিগন্ত কুমাৰ ভট্টাচাৰ্য\nযোৱাবছৰ বৰুৱাহঁত মুম্বাইলৈ আহিছিল ফুৰিবলৈ ৷ দুদিনৰ কাৰণে৷ এদিন বাছত উঠি মুম্বাই দৰ্শনো কৰিলে ৷ গাইডজনে মেৰিন ড্ৰাইভৰ পৰা আৰম্ভ কৰি অমিতাভ-শ্বাহৰূখ খানৰ ঘৰো দেখুৱালে ৷ মুকেশ আম্বানীৰ ঘৰটো দেখি চকু থৰ হৈ ৰৈছিল আটাইৰে। শেষত শচীন তেণ্ডুলকাৰে পঢ়া স্কুলখনো দেখুৱালে ৷ “এইখন হ’ল শাৰদাশ্ৰম বিদ্যামন্দিৰৰ খেলপথাৰ..! তোমাৰ বয়সত এদিন তেণ্ডুলকাৰে এইখন পথাৰতে ক্ৰিকেট আৰম্ভ কৰিছিল..তাৰ পিছত শিৱাজী পাৰ্ক…তাৰ পিছত ৱানখেড়ে ষ্টেডিয়াম…আৰু লাহে লাহে গোটেই বিশ্বৰে ফিল্ড কঁপাইছিল তেওঁ….৷” – বৰুৱাই সাতবছৰীয়া পুতেক বুবুৰ মুখলৈ চালে। খেলপথাৰখন আগুৰি থকা ৱালখনৰ\nMay 1, 2018 গল্প\tOne comment\nঅঞ্চলটোৰ এজন লেখৰ মানুহ মাঘৰাম পাঠেক৷ পাঠেক বা পাঠক তেখেতৰ পৈত্ৰিক উপাধি নহয়,বৃত্তিগতহে৷ সৰবৰহী সামান্য পৰোপকাৰী মানুহ,নলগা জেঙত সাধাৰণতে নালাগে৷ স্কুলীয়া শিক্ষা সামান্য,কেবা শ্ৰেণীতো দৰক লাগিবলগীয়া হোৱাত আমনি লাগি আদখনীয়াকৈ শিক্ষা সাং কৰিলে৷ পুথি-পাজি ভালেমান পঢ়িছে,প্ৰসঙ্গক্ৰমে ৰজিতা খোৱাকৈ সুললিতভাৱে গাবও পাৰে৷ অঞ্চলৰ বহু অনুষ্ঠানৰ সভাপতি,ডাঙৰকৈ হোৱা নাম-প্ৰসঙ্গৰ মূল মানুহ মাঘৰাম৷ পৰিধি বহলাই কিঞ্চিত চিন্তা-চৰ্চা কৰিবপৰা সমনীয়া বা বয়সত ডাঙৰ কিছুৱে বিদ্ৰুপভৰা উপনাম এটাৰে তেওঁৰ কথা উল্লেখ কৰে-‘মাঘপণ্ডিত!’ পৰীক্ষাৰ নম্বৰ তালিকাত গধুৰ অঙ্কৰে নহয়,প্ৰকৃতাৰ্থত চোকা বিবেকানন্দ অঞ্চলটোৰ এজন ব্যতিক্ৰমী ডেকা৷ লগ-সমনীয়াই\n“কাষৰ কোৱাৰ্টাৰত আজি কিবা আছে নেকি অ’,মাংসৰ আঞ্জাৰ গোন্ধটো বাৰে বাৰে আহি নাকত লাগিছেহি৷” দুপৰীয়াৰ ভাতকেইটা খাই বেচিনত হাতখন ধুই ধুই অভিলাষ বৰুৱাই চিত্ৰাংগদাৰ মুখলৈ চাই কথাকেইটা ক’লে ৷ “ছাৰ,সিহঁতৰ ঘৰৰ বাচ্চাটোৰ কিবা আছে চাগৈ, ৰাতিপুৱাৰ পৰাই মানুহ৷” “আচ্চা ছাৰ, বাইদেউ কেতিয়া উভতি আহিব বাৰু ?” ―লাহেকৈ সুধিলে তাই ৷ “বাইদেউ উভতি নাহিব যেনেই লাগিছে বুজিছ ৷ বায়েকৰ ঘৰলৈ গৈ মোক বনবাসত এৰি থৈ গ’ল ৷ মইহে গম পাওঁ মোৰ কি দুৰৱস্থা হৈছে৷ তইও বিয়া হ’লে তেনেকুৱাই কৰিবি৷” তাই খিক্


কাঁচঘৰ - অসমীয়া ৱিকিপিডিয়া\nকাঁচঘৰৰ এটা দৃশ্যত বিজয় শঙ্কৰ আৰু জয়শ্ৰী ৰয়\nবিজয় চৌধুৰী, পীযুষ কান্তি ৰয়\nকৃষ্ণ দেৱান, মলয়া বৰা\n২৮ নবেম্বৰ ১৯৭৫\nকাঁচঘৰ (ইংৰাজী: Kanchghar) ১৯৭৫ চনত মুক্তি পোৱা এখন ক’লা-বগা অসমীয়া চলচ্চিত্ৰ। ছবিখনৰ পৰিচালনা আৰু চিত্ৰনাট্য বিজয় চৌধুৰী আৰু পীযুষ কান্তি ৰয়ৰ। কাঁচঘৰ তেওঁলোকৰ প্ৰথম আৰু একমাত্ৰ পৰিচালিত ছবি৷ পৰিচালকদ্বয় মূলতঃ চলচ্চিত্ৰৰ কাৰিকৰী দিশৰ প্ৰশিক্ষিত লোক আছিল৷ তেওঁলোক পুনা ফিল্ম ইনষ্টিটিউটৰ ক্ৰমে সম্পাদনা আৰু চাউণ্ড ইঞ্জিনিয়াৰিঙৰ ডিপ্লোমাধাৰী অসমীয়া ব্যক্তি। চলচ্চিত্ৰ সম্পৰ্কীয় কাৰিকৰী শিক্ষা গ্ৰহণ কৰিবলৈ তেওঁলোকে অসম চৰকাৰৰ ওচৰত বৃত্তিৰ বাবে আবেদন কৰিছিল যদিও চৰকাৰে তেওঁলোকৰ আবেদনৰ প্ৰতি কোনো সহাৰি নিদিলে। নিজা প্ৰচেষ্টাৰে পুনাত শিক্ষা গ্ৰহণৰ অন্তত তেওঁলোক বলীউডলৈ গৈ তাতেই প্ৰতিষ্ঠা লাভ কৰিলে। তেওঁলোকে বহুকেইখন শীৰ্ষস্থানীয় প্ৰযোজনা গোষ্ঠীৰ হিন্দী ছবিত কাম কৰাৰ উপৰিও যথেষ্ঠ সংখ্যক অসমীয়া ছবিতো সম্পাদনা আৰু শব্দগ্ৰহণৰ কাম কৰিছিল। গুৱাহাটীৰ কাহিলীপাৰাত জ্যোতি চিত্ৰবন ফিল্ম ষ্টুডিঅ' গঢ় লৈ উঠাৰ পিছত অসমৰ তদানিন্তন প্ৰচাৰ মন্ত্ৰীয়ে ষ্টুডিঅ'টোলৈ তেওঁলোকৰ সেৱা আগবঢ়াবলৈ অনুৰোধ জনাইছিল৷\nকাঁচঘৰৰৰ সম্পাদনা আৰু শব্দগ্ৰহণৰ কামো চৌধুৰী আৰু ৰয়ে সম্পন্ন কৰিছিল। কাহিনী আৰু সংলাপ নিৰোদ চৌধুৰীৰ। বাংলা ছবিৰ অভিনেত্ৰী তথা এসময়ৰ মিচ কলকাতা জয়শ্ৰী ৰয়ে মূল নাৰী চৰিত্ৰটো ৰূপায়ণ কৰিছিল৷\nগিৰিণ ঠাকুৰীয়া আদি।\nসংলাপ- নিৰোদ চৌধুৰী\nশব্দ গ্ৰহণ- পীযুষ কান্তি ৰয়\nপটশিল্পী- গজেন কলিতা, প্ৰদ্যুৎ চক্ৰৱৰ্তী\nসঙ্গীত পৰিচালনা জীতু-তপনৰ। গীতিকাৰ ভূপেন হাজৰিকা। ছবিখনৰ এটা গীত হিন্দীছবিৰ গায়িকা সুমন কল্যাণপুৰে গাইছে।\n1. "আমাৰে ভণ্টি শুব সপোনৰ দেশলৈ যাব, শুকুলা ৰঙৰে মিঠাকে সপোনে দিঠকৰ ৰূপকে দিব" ভূপেন হাজৰিকা মৃদুলা দাস দেৱান\n2. "জীৱন ঘড়ীৰ প্ৰতিটো পল যেন গলি গলি গ’ল, নিসঙ্গতাৰ পৰুৱা এটি মাথোঁ তাতে পৰি ৰ’ল" ভূপেন হাজৰিকা সুমন কল্যাণপুৰ\n3. "আশিন মাসেৰ দুৰ্গাপূজা ঢাকেৰ কেমন গুৰগুৰি, তাৰেই মাঝে ঝিলমিল কৰে মোৰ প্ৰাণেৰ সুন্দৰী" ভূপেন হাজৰিকা ভূপেন হাজৰিকা, মৃদুলা দাস দেৱান আৰু সঙ্গীবৃন্দ\n4. "অ’ থুনুকা কাঁচঘৰ তই বান্ধিবি কিমান মোৰ মনপখী সীমাৰ পৰিধি টানি" ভূপেন হাজৰিকা ভূপেন হাজৰিকা\n↑ 1.0 1.1 1.2 1.3 Das Arunlochan (2013). ১০০ অসমীয়া চলচ্চিত্ৰৰ কাহিনী আৰু গীত. Shashi Shisu Prakashan, Guwahati. পৃষ্ঠা. 236.\n↑ ভূপেন হাজৰিকা (1973, Original article). "ফিল্ম সম্পাদক বিজয় চৌধুৰী". cinekatha.com. https://cinekatha.com/%e0%a6%b8%e0%a7%8b%e0%a6%a3%e0%a6%be%e0%a6%b2%e0%a7%80-%e0%a6%aa%e0%a7%83%e0%a6%b7%e0%a7%8d%e0%a6%a0%e0%a6%be/%e0%a6%ab%e0%a6%bf%e0%a6%b2%e0%a7%8d%e0%a6%ae-%e0%a6%b8%e0%a6%ae%e0%a7%8d%e0%a6%aa%e0%a6%be%e0%a6%a6%e0%a6%95-%e0%a6%ac%e0%a6%bf%e0%a6%9c%e0%a6%af%e0%a6%bc-%e0%a6%9a%e0%a7%8c%e0%a6%a7%e0%a7%81/। আহৰণ কৰা হৈছে: 11 July 2020.\n↑ "অসমীয়া শব্দযন্ত্ৰী পীযুষ ৰায়". cinekatha.com. 2020. https://cinekatha.com/%e0%a6%b8%e0%a7%8b%e0%a6%a3%e0%a6%be%e0%a6%b2%e0%a7%80-%e0%a6%aa%e0%a7%83%e0%a6%b7%e0%a7%8d%e0%a6%a0%e0%a6%be/%e0%a6%85%e0%a6%b8%e0%a6%ae%e0%a7%80%e0%a6%af%e0%a6%bc%e0%a6%be-%e0%a6%b6%e0%a6%ac%e0%a7%8d%e0%a6%a6%e0%a6%af%e0%a6%a8%e0%a7%8d%e0%a6%a4%e0%a7%8d%e0%a6%b0%e0%a7%80-%e0%a6%aa%e0%a7%80%e0%a6%af%e0%a7%81/। আহৰণ কৰা হৈছে: 15 July 2020.\n↑ Babul Das (1985). অসমীয়া বোলছবিৰ গীতৰ সংকলন. Bani Mandir, Dibrugarh. পৃষ্ঠা. 221.\nহাঙ্গামা ডট কমত কাঁচঘৰৰ গীত\n"https://as.wikipedia.org/w/index.php?title=কাঁচঘৰ&oldid=271372"ৰ পৰা অনা হৈছে


xukhdukh.com January 06, 2015 LOCAL-GUJAB, লোকেল গুজৱ.কম,\n১. ফেচবুক অহাৰ পৰা সৰিয়হ খেতি দেখিলেই নামি পৰা, গাড়ী ৰাখি হ'লেও ফটো তোলাৰ চখ এটাৰ বিকাশ হোৱালৈ লক্ষ্য ৰাখি 'সৰিয়হ খেতি পৰ্যটন' নামৰ এখন আঁচনি কৃষি বিভাগে পৰ্যটন বিভাগৰ সৈতে মিলি ঘোষণা কৰিছে। এতিয়াৰ পৰা অখেতিয়কে সৰিয়হ খেতিৰ ফটো তুলি চ’ছিয়েল মেডিয়াত শ্বেয়াৰ কৰি লাভ কৰা লাইকৰ সংখ্যনুযায়ী খেতিয়কজনলৈ ৰয়েল্টি দিব লাগিব বুলিও কৃষিমণি ডেকাই প্ৰকাশ কৰিছে। অন্যন্য খেতি পথাৰতো এইদৰে ছ’চিয়েল মেডিয়াৰ জৰিয়তে পৰ্যটনৰ বিকাশ কৰি খেতিয়ক সকলক আৰ্থিক সকাহ দিব পৰা যাব বুলিও দৃঢ়তা প্ৰকাশ কৰিছে। পৰবৰ্তী পৰ্যায়ত সূৰ্যমুখী ফুলৰ খেতিয়ক সকলৰ এই আঁচনিৰে সামৰি লব বুলিও জানিব পৰা গৈছে।\n২. সদৌ অসম নিৰীহ শৰনাৰ্থী সংঘই শিৱিৰসমূহত চাউল পাত আদি সাহাৰ্য শিবিৰত বিলাই দিয়াক লৈ প্ৰতিক্ৰিয়া প্ৰকাশ কৰিছে। চাউল, দালিৰ লগত খৰি, তেল, নিমখ আদি নিদি মানুহবোৰক চৌ-ঠেঙীয়া কৰা বুলি সংঘই সমালোচনা কৰিছে। তাৰ ঠাইত চাউল পাত গুৱাহাটীতে বিক্ৰী কৰি সমুদায় ধন ৰাইজৰ হাতত তুলি দিয়াৰ লগতে নীলমণিয় দুটকীয়া ভাতৰ হোটেলৰ ফ্ৰেঞ্চাইজী শিবিৰে শিবিৰে খুলি দিলেই লেঠা মৰিব বুলিও দাবী জনোৱা বুলি জানিব পৰা গৈছে।\n৩. অসমত বিশ্বৰ ভিতৰতে সৰ্বাধিক লোক গৃহহাৰা হোৱাৰ কথাটোক ইতিবাচক কথাৰূপে চাবলৈ নিচাদেউ গগৈয়ে আহ্বান জনাইছে। তেওঁৰ মতে ইয়াৰ দ্বাৰা ভৱিষ্যতে বিশ্বৰ ভিতৰত সৰ্বাধিক ঘৰ নিৰ্মাণ অসমতে নিৰ্মাণ হব। সেয়ে চিমেণ্ট কোম্পানীৰ বেপাৰ বাঢ়িব, অসমলৈ বিনিয়োগ আহিব।তাৰোপৰি ইয়াৰ দ্বাৰাই ইন্দিৰা আবাস যোজনাৰ হিতাধিকাৰীৰ পৰা চানকাঢ়ি নিজৰ নিজৰ অট্টালিকা সাজিবলৈ সাজু হবলৈকো সদৌ অসম ঠিকাদাৰ সন্থাক আহ্বান জনাইছে।\n৪.চৰকাৰী হস্পিতেলৰ এজন ডাক্তৰে প্ৰাইভেট ডাইগনেষ্টিক চেণ্টাৰ, ফাৰ্মাচী, নাৰ্চিংহোমৰ সমূহৰ বাবে দালালী কৰিবলৈ অমান্তি হোৱাৰ বাবেই সংবাদ শিৰোনামাত স্থান লাভ কৰিছে। তেখেতক এই বৰ্ষৰ প্ৰথম জনা ব্যতিক্ৰমী চৰকাৰী ডাক্তৰৰ সন্মান যাচিবলৈকো এচামে প্ৰস্তাৱ দিয়াৰ বিপৰীতে, তেওঁ সমূহ চৰকাৰী ডাক্তৰ সমাজৰ বাবে ভাবুকি স্বৰূপ বুলি আঙুলিয়াই দি সমাজচ্যুত কৰাৰ বাবেও ডাক্তৰ কল্যাণ সংস্থাই পৰামৰ্শ দিয়াৰ গোপন খবৰ!\n৫. দিল্লীত ইংলিচ মেডিয়ামত ফৰফৰাই থকা অসমৰ মাছ বিশেষজ্ঞ শৰণাৰ্থী শিবিৰত গৈ উপস্থিত নোহোৱাত ৰাইজে হতাশা প্ৰকাশ কৰিছে। ৰাইজে সুদাই নিকাই নিমখ ভাত খাই থকাৰ বিপৰীতে মাছ বিশেষজ্ঞ আহি মাঘৰ বিহুৰ ভোজটো অন্তত মাছেৰে ৰাইজৰ শিবিৰতে খুৱাব লাগে বুলিও দাবী তুলিছে।\n৬. কলিকতা এটাত চৰৰ শব্দই সকলোকে সচকিত কৰি তোলাৰ খবৰ পোৱা গৈছে। এয়া চৰ লাভ কৰাৰ সৌভাগ্য লাভ কৰিছে মমতাহীন পেহীৰ ভতিজা অবিজিতদাই। এতিয়া সকলো কথাতে মাৰপিট কৰা পাৰ্টিটোৰ সুযোগ্য নেতাজনে তেওঁক কানতলীয়া চৰ উপহাৰ দিয়াজনক ক্ষমাদান কৰি ব্যতিক্ৰমী উদাহৰণ দাঙি ধৰিছে। তাৰ বিপৰীতে তৃণমূল পৰ্যন্ত উভালিহে শান্তি পোৱা কৰ্মীবৃন্দই এনে ক্ষমাদানে তেওঁলোকৰ ইমেজ ধ্বংস কৰিব বুলিহে আশংকা কৰা বুলিও সচেতন.কমে প্ৰকাশ কৰিছে।\n৭. “সোৱনশিৰি কা বান্ধ” নামৰ নতুন হিন্দীত নাটক এখন কৰিবলৈ যো-জা কৰিছে কৃষকান্ত গগৈয়ে। ৰাষ্ট্ৰীয় টিভি চেনেলত কভাৰ পোৱাকৈ এইবাৰ নাটকখন কৰা হব বুলিও অসমীয়াত নাটক কৰি বিপুল জনপ্ৰিয়তা লভা অৰাজনৈতিক নাট্যকাৰ-অভিনেতাজনে মন্তব্য কৰিছে।\n৮. সদৌ অসম বৃদ্ধ ছাত্ৰ সন্থাৰ তৰফৰ পৰা তিনিজন ছাত্ৰলৈ চান্দা-বৰঙণি তুলি এটি সামাজিক গৱেষণাৰ বাবে ফেলশ্বিপ যোগান ধৰিবলৈ সিদ্ধান্ত গ্ৰহণ কৰাৰ সুখবৰ পোৱা গৈছে। “ডাঙৰ নদী-বান্ধৰ কেচত সাৰদাৰ চান্দাৰ প্ৰভাৱ আৰু ইয়াৰ পাৰ্শ্চ-প্ৰতিক্ৰিয়া” বিষয়ত কৰা গৱেষণাৰ বাবে ছাত্ৰ সকলক অৰাজনৈতিক ব্যৱসায় ক্ষেত্ৰৰ পি.এইচ.ডি সন্মানো প্ৰদান কৰা হব বুলিও গোপন খবৰ প্ৰকাশ পাইছে।\n৯. সদৌ অসম চোৰাং চিকাৰী সন্থাই প্ৰথমটো সফলতা কালি ৰাজহুৱা কৰিছে। ইয়াৰ পাছতে এই সাফল্যৰ ধাৰা অবিৰত ৰাখি অসমৰ বাতৰি কাকতৰ প্ৰথম পৃষ্ঠাৰ পৰা খৰ্গ-কটা গঁড়ৰ দৃশ্য চিৰদিনৰ বাবে নোহোৱা কৰি দিব বুলিও প্ৰতিশ্ৰুতি প্ৰদান কৰিছে। না-ৰহেগা গঁড়, না-কটেগা খৰ্গ, বাণীৰেই তেওঁলোকে নৱবৰ্ষত শপত গ্ৰহণ কৰা বুলিও গোপন খবৰ প্ৰকাশ পাইছে।\n১০. ডেইলী এনজয় সোনোৱালদাই আজকল ব্ৰেণ্ডৰ সুগন্ধি ব্যৱহাৰ নকৰে বুলি জনোৱাৰ পাছতো সিদ্ধাৰ্থ গৌতম ভট্টই ৰাজনীতিত সকলো গেলা-পঁচাই ওহক বা সুগন্ধি গাত সানি লোৱাত কোনো আপত্তি নাই বুলি প্ৰকাশ কৰিছে। দুয়োজনৰ মাজত থকা মতানৈক্যৰ কথা এইদৰে গোমৰ ফাঁক কৰাতকৈ দুয়োকে একেলগে বহি চিট-পট কৰি কথাবোৰ সিদ্ধান্ত কৰি লবলৈ সচেতন শৰ্মাই টিপছ প্ৰদান কৰিছে বুলিও খবৰ ওলাইছে।


পৃষ্ঠা:ঈশ্বৰলৈ অভিযোগ.pdf/১৪ - ৱিকিউৎস\nআকৌ তো বিয়া কৰাব পাৰেই ইচ্ছামতে। কিন্তু তিৰোতাৰ স্বামীৰ মুখ দৰ্শন নহওঁতেও যদি বিধবা হয়, তেওঁ গোটেই জীৱন-যৌৱন, আশা-আকাঙ্খাক বগা সাজৰ মাজত চেপি খুন্দি শেষ কৰি দিব লাগিব। তেওঁ হাঁহি মাতি কথা কোৱাও বাধা। জীয়াই থাকিব খোজাটাও যেন পাপহে (সতীদাহ ঠায়ে ঠায়ে এতিয়াও আছে )। তদুপৰি আপোন পৰিজন, ওচৰ-চুবুৰীয়াৰ বিয়া সবাহলৈ গ'লেও সধৱাসকলৰ মাজত স্থান নাই। বিয়াৰ ‘কইনাক’ স্পৰ্শ কৰিলে যেন তেওঁৰ জীৱনৰ দুৰ্ভাগ্যখিনি কইনা- জনীৰ জীৱনলৈ সংক্ৰামিত হ'ব — এনে ধাৰণা। কি বিচাৰ মানুহৰ! কি বিবেচনা!! এই সকলোবোৰ স্বাৰ্থপৰ পুৰুষসকলৰ নিজৰ বাট মুকলিকৈ ৰাখি কৰা আইন। য’ত পুৰুষৰ জাত্যান্তৰ নাই, ⸺ পুৰুষৰ বাবে সকলো সম্ভৱ, সকলো মঙ্গলময়।\nএতিয়া অৱশ্যে সলনি হৈছে দিন কাল। পৰিৱৰ্তন হৈছে ছোৱালীৰ তথা নাৰীৰ জীৱন। এই যুগৰ প্ৰগতিত পুৰুষৰ সমানে সমানে মহিলাই খোজ দিছে , প্ৰতিযোগিতাত নামিছে ( সমান হ’বলৈ গৈ চিটি বাছৰ মহিলাৰ আসন উঠাই দিওঁতে যদিও কিছুমান মহিলাৰ পানীত হাঁহ নচৰা অৱস্থা হৈছিল)। ছোৱালী উকীল হৈছে, ডাক্তৰ হৈছে, ইঞ্জিনীয়াৰ হৈছে। নিজ ইচ্ছাতে বিয়া কৰাব পৰাৰ স্বাধীনতা পাইছে। ভাল নলগা স্বামীক এৰি আহিব পৰা ক্ষমতা পাইছে। আৰু পাইছে ইচ্ছা নাথাকিলে বিয়া নকৰাই চিৰ-কুমাৰী হৈ থকাৰ সাহস।\nকিন্তু তথাপি আমি জানো সঁচাকৈয়ে সকলো উলাই কৰি চলিব পাৰিছোঁ? নিজকে একেবাৰে অৱলা বা অসহায়া নহয় বুলি ক'ব পৰা হৈছো? ডাক্তৰ - ইঞ্জিনীয়াৰ হোৱা ছোৱালীৰো জীৱনলৈ একোটা মুহূৰ্ত আহিছে - নিজকে অসহায় অসহায় লগাৰ। দুখ দুৰ্বল লগাৰ। এটা নিৰাপত্তাৰ, অৱলম্বনৰ প্ৰয়োজনৰ মুহূৰ্ত। নিজ ইচ্ছামতে বিয়া কৰি ‘কালৈকো পৰোৱা নকৰোঁ’ বুলি ভবা ছোৱালীজনীৰো হয়তো কেতিয়াবা ভুল কৰা\n"https://as.wikisource.org/w/index.php?title=পৃষ্ঠা:ঈশ্বৰলৈ_অভিযোগ.pdf/১৪&oldid=116979"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৫ মে' ২০২১ তাৰিখে ১১:২৪ বজাত সলনি কৰা হৈছিল।


supreme-court-give-intruction-for-guideline-over-farmers-protest-compares-it-to-tablighi-jamaat-situation-coronavirus-skd– News18 Assam\nকৃষক আন্দোলনৰ পৰা তবলিগী জামাতৰ দৰে হ’ব পাৰে সমস্যা, চৰকাৰে প্ৰস্তুত কৰক গাইডলাইন : উচ্চতম ন্যায়ালয়\nUpdated:January 7, 2021, 8:07 PM IST\nউচ্চতম ন্যায়ালয়ে কোভিড–১৯ মহামাৰী আৰু কৃষক আন্দোলনক লৈ উদ্বিগ্নতা প্ৰকাশ কৰি কয় যে কৃষকৰ আন্দোলন ২০২০ত দিল্লীৰ নিজামুদ্দিন অঞ্চলত উৎপন্ন হোৱা তবলিগী জামাতৰ দৰে পৰিস্থিতিৰ সৃষ্টি হ’ব পাৰে।\nLast Updated: January 7, 2021, 8:07 PM IST\nএক মাহৰো অধিক সময় ধৰি কেন্দ্ৰৰ ৩খন কৃষি আইনৰ বিৰোধিতাৰে অব্যাহত থকা কৃষক আন্দোলনক লৈ বৃহস্পতিবাৰে উচ্চতম ন্যায়ালয়ে উদ্বিগ্নতা প্ৰকাশ কৰে। উচ্চতম ন্যায়ালয়ে কোভিড–১৯ মহামাৰী আৰু কৃষক আন্দোলনক লৈ উদ্বিগ্নতা প্ৰকাশ কৰি কয় যে কৃষকৰ আন্দোলন ২০২০ত দিল্লীৰ নিজামুদ্দিন অঞ্চলত উৎপন্ন হোৱা তবলিগী জামাতৰ দৰে পৰিস্থিতিৰ সৃষ্টি হ’ব পাৰে। উচ্চতম ন্যায়ালয়ে চৰকাৰক প্ৰশ্ন কৰে যে আন্দোলনত কৃষকে কোৰোণাৰ সংক্ৰমণৰ প্ৰচাৰৰ বিৰুদ্ধে পদক্ষেপ লৈছে নেকি?\nউচ্চতম ন্যায়ালয়ৰ মুখ্য ন্যায়াধীশৰ অধ্যক্ষতাত বৃহস্পতিবাৰে হোৱা শুনানিত কোৱা হয় যে, দিল্লীৰ সীমান্তত কৃষকৰ আন্দোলনস্থলীত কোৰোণা ভাইৰাছৰ সংক্ৰমণ বাঢ়িব পাৰে। বাৰ এণ্ড বেন্স ডট কমৰ ৰিপৰ্ট অনুসৰি, কেন্দ্ৰীয় চৰকাৰক কোৰ্টে এই বিষয়েও প্ৰশ্ন কৰিছে যে,আন্দোলনস্থলীত স্বাস্থ্য মন্ত্ৰণালয়ৰ গাইড লাইন পালন সুনিশ্চিত কৰিবলৈ কি পদক্ষেপ গ্ৰহণ কৰা হৈছে?\nস্বাস্থ্যজনিত সমস্যাৰ সন্দৰ্ভত উত্থাপিত হোৱা প্ৰশ্নৰ সন্দৰ্ভত কেন্দ্ৰীয় চৰকাৰ, দিল্লী চৰকাৰ আৰু দিল্লীৰ আৰক্ষীক প্ৰশ্ন কৰিছে উচ্চতম ন্যায়ালয়ে।\nFirst published: January 7, 2021, 5:57 PM IST


আকাশবাণী ডিব্রুগড় কেন্দ্রৰ নাটকৰ স্বর্ণময় অধ্যায় – enajori\nএখন সমাজক সবল তথা সজীৱ কৰি ৰাখে সেই সমাজৰ কৃষ্টি-সংস্কৃতিৰ স্বৰূপটোৱে। এই কৃষ্টি-সংস্কৃতিয়েই সমাজৰ দাপোন স্বৰূপ। এই ক্ষেত্রত নাটকৰ ভূমিকা অপৰিহার্য্য।নাটকেই সমস্যা-জর্জৰিত মানুহখিনিৰ অন্তৰত নতুন চিন্তাৰ উদ্রেক ঘটোৱাৰ লগতে সমাধানৰ সন্ধানো দিয়ে। অসমৰ নাট্য জগতলৈ অনাতাঁৰ কেন্দ্রৰ যোগেদি আকাশবাণীৰ কেইবাদশকযোৰা অৱদান নিশ্চয়কৈ প্রশংসনীয়। উল্লেখযোগ্য যে বিগত দশককেইটাত আকাশবাণী গুৱাহাটী আৰু ডিব্রুগড় কেন্দ্রই অভিলেখ সংখ্যক প্রভাৱশালী নাট প্রচাৰ কৰি শ্রোতাৰ অন্তৰত গভীৰ সাঁচ বহুৱাবলৈ সক্ষম হৈছে। অনাতাঁৰ নাটৰ এই স্বর্ণময় ইতিহাসত আছে অনেক প্রথিতযশা নাট্যকাৰৰ প্রতিভাৰ স্বাক্ষৰ। তাহানিৰ আকাশবাণী গুৱাহাটী কেন্দ্রৰ পৰা প্রচাৰিত অতি জনপ্রিয় নাটক, ধাৰাবাহিক আদি প্রচাৰলৈ শ্রোতাই অধীৰ আগ্রহেৰে বাট চাই থকাৰ দিনবোৰ প্রবীণচাম শ্রোতাৰ স্মৃতিপটত বিদ্যমান।যোৱা শতিকাৰ ষষ্ঠ দশকত বলিষ্ঠ নাট্যকাৰ ড. ভবেন্দ্র নাথ শইকীয়াৰ অমূল্য নাট্য সম্ভাৰ, খ্যাতনামা নাট্যকাৰসকল প্রফুল্ল বৰা, ঘন হাজৰিকা, মহেন্দ্র বৰঠাকুৰ, অৰূপ বৰঠাকুৰ, অখিল চক্রৱর্তী আদিৰ উপৰি সুদক্ষ নাট্যকাৰ অৰুণ শর্মাৰ আছে এক অনবদ্য অৱদান।\nনাটকৰ ক্ষেত্রত আকাশবাণী ডিব্রুগড় কেন্দ্রৰো আছে এক গৌৰৱোজ্জল ইতিহাস। ১৯৬৯ চনত স্থাপিত এই কেন্দ্রই নিজাববীয়াকৈ প্রথম প্রযোজনা কৰা নাটকখন আছিল ফনী দাসৰ বিখ্যাত ‘হে যুদ্ধ বিদায়’, ১৯৭১ চনত ডিব্রুগড়ৰ সাংস্কৃতিক গোষ্ঠী ‘মঞ্চৰূপা’ৰ বেনাৰত নাটখনি প্রচাৰ কৰা হৈছিল। অভিনয় কৰা বিশিষ্ট নাট্য-শিল্পীসকল আছিল খ্যাতনামা অভিনেত্রী ইভা আচাও ৰহিম, অনিল শর্মা, হাচান শ্বৰীফ আহমেদ, ছবীৰ আহমেদ, অনীমা বৰুৱা,শশ সন্দিকৈ, প্রবোধ দাস, গুনীন গোস্বামী, প্রফুল্ল বৰঠাকুৰ আৰু লীলা বৰুৱা। সেই সময়ৰ কার্যবাহী বিষয়া শ্যামানন্দ বৈশ্যৰ পৃষ্ঠপোষকতাতেই ডিব্রুগড় কেন্দ্রৰ পৰা প্রথম নাট প্রযোজনা কৰাটো সম্ভৱ হৈছিল। ১৯৭৫ চনলৈকে ডিব্রুগড় কেন্দ্রই আকাশবাণী গুৱাহাটী কেন্দ্রৰ পৰা নাটসমূহ ৰিলে কৰি প্রচাৰ কৰিছিল। এই চনতেই এই কেন্দ্রৰ মলখুবছাস্থিত কার্যালয় তথা ষ্টুডিঅ’ কার্ষক্ষম হৈ উঠাৰ লগে লগেই মুকলি কৰা হয়। আৰম্ভ হ’ল ডিব্রুগড় কেন্দ্রৰ নিজস্ব নাট বিভাগ। সেই সময়তে এই কেন্দ্রলৈ কেন্দ্র সঞ্চালক হৈ আহিল প্রখ্যাত শাস্ত্রীয় সংগীতজ্ঞ বীৰেন্দ্র কুমাৰ ফুকন। এগৰাকী অভিজ্ঞ তথা দূৰদর্শী কার্যক্ষম ব্যক্তি ছাৰে নতুন কেন্দ্রটোক সর্বাংগ সুন্দৰ ৰূপ দিবলৈ যথাসাধ্য চেষ্টা কৰিছিল। তেখেতক এই ক্ষেত্রত পার্যমানে সহযোগ কৰিছিল প্রখ্যাত সংগীত শিল্পী, সুৰকাৰ, গীতিকাৰ কার্যবাহী বিষয়া দেবেন শর্মাই। ইয়াৰ মাজতে এই কেন্দ্রত যোগদান কৰেহি আন এগৰাকী অনাতাঁৰ মাধ্যমৰ অভিজ্ঞতাপুষ্ট বিষয়া লুৎফুৰ ৰহমানে। এখেতসকলৰ অভিজ্ঞতা আৰু ঐকান্তিক প্রচেষ্টাৰ ফলশ্রুতিতেই কম সময়ৰ ভিতৰতে ঠন ধৰি উঠিল আকাশবাণী ডিব্রুগড় কেন্দ্র। আকাশবাণীৰ প্রভাৱপূর্ন স্তৰ তথা গৰিমাৰ ক্ষেত্রত আপোচবিহীন আছিল তেখেতসকল। সংগীত বিভাগৰ দায়িত্বত আছিল দেবেন শর্মা, আনহাতে লুৎফুৰ ৰহমানৰ পৃষ্ঠপোষকতাত আৰম্ভ হ’ল শ্রোতাৰ চিঠি-পত্রৰ অনুষ্ঠান ‘ডাক-পখিলী’, বিচিত্রানুষ্ঠান ‘বর্ণালী’, গঞা ৰাইজৰ অনুষ্ঠান আদি। ১৯৭৫ চনতেই চাকৰিত যোগদান কৰি লগ পালোঁ এক অনন্য প্রতিভা- নাট্যকাৰ মূনিন ভূঞাক। আমাৰ দুয়োৰে মাজত পঢ়ি উঠিল এক নিবিড় সম্বন্ধ। পৰবর্তী সময়ছোৱাত ডিব্রুগড় কেন্দ্রৰ পৰা প্রচাৰিত প্রতিখন নাটক তথা আলেক্ষৰ প্রযোজনাত এজন আনজনৰ পৰিপূৰকস্বৰূপ হৈ পৰিছিলো। প্রণিধানযোগ্য যে সেই সময়ছোৱাত সংগীতানুষ্ঠানেই হওক বা নাটকেই হওক ফুকন ছাৰ, দেবেন দা, অথবা লুৎফুৰ ৰহমান ষ্টুদিঅ’ত নিজে উপষ্ঠিত থাকি দিহা-পৰামর্শ দিছিল, তদাৰক কৰিছিল, উদেশ্য আছিল এটাই- যাতে অনুষ্ঠানৰ মানদণ্ড নিম্নগামী নহয়। সেইয়া মোৰ এক বিৰল অভিজ্ঞতা।\nআকাশবাণী ডিব্রুগড় কেন্দ্রৰ নাট বিভাগৰ দ্বাৰা প্রচাৰিত নাটখনি আছিল মুনীন ভূঞা ৰচিত শিশু নাট ‘বিচাৰ’। ১৯৭৫ চনত মলখুবছাস্থিত ষ্টুডিঅ’ কার্যক্ষম হৈ উঠাৰ পিছতে সেই চনতে অক্টোবৰ মাহত নাটখনি প্রচাৰ কৰা হৈছিল। উল্লেখযোগ্য যে ১৯৭৫ চনৰে সর্বভাৰতীয় ভিত্তিত অনুষ্ঠিত আকাশবাণীৰ বার্ষিক বঁটা প্রতিযোগিতাত এই শিশু নাটখনিবে বিশেষ বঁটা লাভ কৰিবলৈ সক্ষম হয়।ইয়াৰ উপৰি এই কেন্দ্রৰ পৰা প্রযোজিত কার্যবাহী বিষয়া এইচ. এন. পাত্রৰ প্রামাণালেখ্য ‘শষ্য প্রাণৰ প্রাণকেন্দ্র’ই প্রথম পুৰস্কাৰ পায়। এটা নতুন কেন্দ্রৰ বাবে ই এটা অভিলেখ। দিল্লী কেন্দ্রৰ পৰা তাঁৰবার্তা অহাৰ লগে লগে কার্যালয়ত এটা উছবমুখৰ পৰিবেশে বিৰাজ কৰিছিল। চাকৰিত যোগদান কৰাৰ পিছতেই প্রযোজক হিচাপে এই ৰাষ্ট্রীয় পুৰস্কাৰ মোৰ বাবে আছিল এক মধুৰতম প্রাপ্তি। মোৰ আজিও মনত আছে সেইদিনা মোক নিবলৈ বীৰেণ ফুকন ছাৰে ঘৰলৈ গাড়ী পঠিয়াই দিছিল।কার্যালয়লৈ গৈয়াই দেখিছিলো দেবেন দা, লুৎফুৰ ৰহমান ডাঙৰীয়া আৰু বীৰেণ ফুকন ছাৰ মোৰ বাবে বাৰাণ্ডাত অপেক্ষা কৰি আছিল। সেইদিনা ফুকন ছাৰৰ ৰূমতে ‘অফিচিয়েল চাহৰ পার্টি’ এটা ও হ’ল। ১৯৭৬ চনৰ মার্চ মাহত ফুকন চাৰৰ সৈতে আমাৰ প্রযোজনাৰ দলটি দল্লী পালোগৈ। বঁটা বিতৰণী সভা অনুষ্ঠিত হৈছিল বিজ্ঞান ভৱনত। নির্দিষ্ট স্থানত আমি বহি থাকোঁতে ফুকন ছাৰে আহি ক’লে- “জুৰিৰ সদস্যসকলে ‘বিচাৰ’ নাটখনি বৰ ভাল পালে আৰু তোমালোকৰ লগত চিনাকী হ’ব বিচাৰিছে।” অলপ পাছতে বিচাৰক মণ্ডলীৰ ৬ গৰাকী সদস্য আহি মুনীন আৰু মোক অভিনন্দন জনাই ক’লে-“Congratulations! Although we could not follow the language, we enjoyed the play because it was so nicely produced.”। মুনীন আৰু মোৰ বাবে এইয়া এক স্মৰণীয় অভিজ্ঞতা, যি আমাৰ দুয়োকে পৰবর্তী সময়ত অধিক কার্যক্ষম হোৱাত ইন্ধন তথা প্রেৰণা যোগালে।\nতাৰেই ফলশ্রুতিত পিছৰ বছৰতে অর্থাৎ ১৯৭৬ চনত এক অভূতপূর্ব সাফল্যতাৰে আকাশবাণীৰ সর্বভাৰতীয় মানচিত্রত উজলি উঠিল ডিব্রুগড় কেন্দ্র; চাৰিটাকৈ ৰাষ্ট্রীয় বঁটা প্রাপ্তীৰে।এইয়া বঁতা প্রতিযোগিতাৰ ক্ষেত্রত এটা অভিলেক।ভাৰতবর্ষৰ বিভিন্ন কেন্দ্রৰ পৰা অভিনন্দন জনাই তাঁৰবার্তা আহিল-“Congratulations for this marvelous achievement.”। বঁটাসমূহ আছিল এনেধৰণৰ-\n(১)এটা নতুন পথেৰে-প্রামাণালেখ্য-প্রথম পুৰস্কাৰ।\n(২)কি ফুলে ফুলালা-সংগীতালেখ্য-প্রথম পুৰস্কাৰ।\n(৩)এটা চোলাৰ কাহিনী-নাটক-প্রথম পুৰস্কাৰ।\n(৪)ৰজনী বিদুৰ-নাটক-দ্বিতীয় পুৰস্কাৰ।\nপুৰস্কাৰ প্রাপ্ত নাট দুখনিৰ নাট্যকাৰ আছিল আলি হাইদৰ আৰু নবীন শর্মা।দুয়োখন নাটকৰে প্রযোজনাৰ সৈতে মই জড়িত আছিলো। প্রযোজকসকল আছিল লুৎফুৰ ৰহমান আৰু মুনীন ভুঞা। এটা চোলাৰ কাহিনী নাটখনিৰ বহুতো মধুৰ স্মৃতি আজিও মোৰ প্রাণত সজীৱ হৈ আছে। এক মননশীল সৃষ্টিকলাৰ সুনিপুন কাৰিকৰ আছিল আলি হাইদৰ। তেওঁৰ নাট পৰিচালনাৰ অভিনৱ কৌশল, সংলাপ সংযোজনৰ দক্ষতা তথা শ্রব্যকলাৰ নিপুনতা দেখি অভিভূত হৈছিলো।নাট্যকলাৰ কঠিন বিষয়টোৰ বিষয়েও তেওঁৰ জ্ঞান আছিল পৰিস্ফুট।পৰবর্তী সময়ছোৱাত আলি হাইদৰ ৰচিত প্রায় ৯ খনমান নাটক ডিব্রুগড় কেন্দ্রৰ পৰা প্রচাৰিত হৈছিল।তাৰে ভিতৰত ‘এখন নিলাজ দেশৰ মানুহ’, ‘নতুন অতিথি’, ‘সহযাত্রী’, ‘বিস্ফোৰণ হ’ব’, ‘আত্মপ্রকাশ’ আদি উল্লেখযোগ্য। অনাতাঁৰ নাটকত কেৱল কন্ঠস্বৰৰ যোগেদি শ্রোতাৰ উপভোগ্য তথা মনঃপুত হোৱাকৈ নাট্যকলা পৰিবেশন কৰিবলৈ নাট্যকাৰে যঠেষ্ট চিন্তা-চর্চা কৰিবলগীয়া হয়। আলি হাইদৰ আৰু মুনীন ভূঞা আছিল এই বিষয়ত সিদ্ধহস্ত। এটা চোলাৰ কাহিনী নাটখনে অনাতাঁৰ নাটৰ ইতিহাসত এক আলোড়ন সৃষ্টি কৰিবলৈ সক্ষম হৈছিল। প্রতিগৰাকী শ্রোতা আবেগপ্রৱণ হৈ পৰিছিল নাটখনি শুনি। তাহানিৰ শ্রোতাই আজিও পাহৰা নাই সেই হৃডয় কঁপোৱা সংলাপ।\n“লোকৰ চোলা চিলাওঁতেই জিন্দেগী গ’ল, নিজৰ এটা চিলাই লোৱা নহ’ল, নিজৰটো ফটা, টাপলি মৰা, টাপলি মাৰোঁতে মাৰোঁতে টাপলি মাৰিবলৈ ঠায়েই নোহোৱা হ’ল।”\nআলি হাইদৰৰ দৰে এগৰাকী সুদক্ষ নাট্যকাৰৰ সান্নিধ্যলৈ আহি ষ্টুডিঅ’ৰ মজিয়াত একেলগে কাম কৰিবলৈ সুযোগ পোৱাতো মোৱ বাবে এক পৰম সৌভাগ্যৰ কথা। নাটখনিত ভবানী ভুঞা, লীলাৱতী মজুমদাৰ, নাজিম আহমেদ, ভুবন দত্ত আদিৰ প্রাণস্পর্শী অভিনয়ে নাটখনিক জীৱন্ত কৰি তুলিছিল। ১৯৭৬/৭৭ চনতেই দেবেন শর্মাৰ উদ্যোগত ডিব্রুগড় কেন্দ্রৰ পৰা ‘অপৰাজিতা’ আৰু ‘মধুপুৰত ৰাতি পুৱাব’ নামৰ দুখন ধাৰাবাহিক নাট প্রচাৰ কৰা হৈছিল। ৰচনা আৰু প্রযোজনা আছিল প্রথিতযশা নাট্যকাৰ, পৰিচালক তথা অভিনেতা সুশীল গোস্বামীৰ। এই দুয়োখন ধাৰাবাহিকেই সেই সময়ত যঠেষ্ট জনপ্রিয়তা লাভ কৰিবলৈ সক্ষম হৈছিল। ৭০-৮০ দশক দুটাত অনেক প্রতিভাশালী নাট্য শিল্পীয়ে সাৱলীল অভিনয়েৰে শ্রোতাৰ অন্তৰ জয় কৰি গৈছে। যেনে- ভৰত বৰপূজাৰী, অনিল শর্মা, ৰজনী শর্মা, গোলাপ শর্মা, অতুল গোস্বামী, পৰাগধৰ চলিহা, গোলাপ দত্ত, বিষ্ণু খাৰঘৰীয়া, সুশীল গোস্বামী, ভূপেন গোস্বামী, ৰাণাপ্রতাপ বৰুৱা ছবীৰ আহমেদ, হেমন্ত দত্ত, প্রকাশ বৰপূজাৰী, ফুনু বৰুৱা, তিলক দুৱৰা, বীৰেণ ফুকন, ভবেশ গোস্বামী, ফজলুল ৰহিম ৰাফেল ৰহিম, মুনীন ভূঞা, পবন বেজবৰুৱা, হৰেশ বেজবৰুৱা, অসীম শর্মা, হৰেণ বুজৰবৰুৱা, চেহীৰ আহমেদ, ডা. শান্তনা বৰদলৈ, মঞ্জু গোস্বামী, মঞ্জুলা দাস, ঝর্ণা শইকীয়া, ৰেণু শর্মা, কৃষ্ণা বৰুৱা, সূৱর্ণ ভূঞা, মনোমতী গোঁহাই, অঞ্জনা বৰুৱা, কুসুম পাঠক, ৰঞ্জনা শর্মা বৰদলৈ, ৰত্না দত্ত, শকুন্তলা শর্মা, ধ্রুৱজ্যোতি বৰদলৈ, ক্ষেত্রধৰ বৰগোঁহাই আৰু লগতে এতিবাৱ প্রতিষ্ঠিত অভিনেতা তথা পৰিচালক ব্রজেন বৰা, শিশু শিল্পী সঞ্জীৱ শর্মা, শিশু শিল্পি অমিতাভ গগৈ আদি।\n৭০ ৰ দশকটোতেই নাট্যকাৰ যদু বৰপূজাৰী অনুবাদিত বিশ্ববিশ্রুত নাট্যকাৰ শ্বেইক্সপীয়েৰৰ কেইবাখনো নাটক যেনে- ‘ৰোমিঅ জুলিয়েট’, ‘অথেল’, ‘হেমলেট’, ‘জুলিয়াছ চিজাৰ’আদি প্রচাৱ কৰা হৈছিল। শ্বেইক্সপীয়েৰৰ নাট প্রচাৰ কৰাতো এটা অনাতাঁৰ কেন্দ্রৰ বাবে গৌৰৱৰ কাৰক। তাহানি এই কেন্দ্রৰ পৰা প্রচাৰিত অন্যান্য উল্লেকযোগ্য নাটসমুহ হ’ল ঘন হাজৰিকাৰ ‘শ্বহীদ’, ৰজনী শর্মাৰ ‘মুনীন্দ্র আণ্ডাৰ মেট্রিক’, সুশীল গোস্বামীৰ ‘কুকুহা’, ‘অভিনেত্রী’, ‘সজাত বন্দী’, ‘দেইতি বৰুৱাৰ ঘোঁচা’, মাণিক আহমেদ প্রযোজিত ‘নাস্তিক’, অৰুণ শর্মাৰ ‘চিঞৰ’, ‘অগ্নিগড়’, ‘নিবাৰণ ভট্টাচার্য’, ‘অদিতিৰ আত্মকথা’, লুৎফুৰ ৰহমানৰ ‘বন্ধ দুৱাৰ’ ইত্যাদি। ইয়াৰ উপৰিও অংকীয়া ভাওনাৰ অনাতাঁৰ নাট্যৰূপ প্রচাৰিত হৈছিল। জ্যোতিপ্রসাদ আগৰৱালাৰ ‘লভিতা’, ‘শোনিতকুঁৱৰী’, ‘ৰূপালীম’ আদিৰ প্রচাৰে সোণত সুৱগা চৰাইছিল।\n১৯৭৯ চনত প্রচাৰিত হৈছিল মুনীন ভুঞা ৰচিত আৰু প্রযোজিত যুগজয়ী নাটক ‘হাতী আৰু ফান্দী’ আৰু সেই বছৰৰ সর্বভাৰতীয় আকাশবাণীৰ বার্ষিক নাট প্রতিযোগিতাত এই নাটখনে প্রথম পুৰস্কাৰ লাভ কৰে। এই নাটকতো মই প্রযোজনাৰ সহযোগী আছিলো। মুনীন আছিল এগৰাকী Perfectionist। সেয়ে ‘হাতি আৰু ফান্দী’ বাণী বন্ধনৰ পৰা সম্পাদনালৈকে আমাৰ কেইবাদিনো লাগিছিল। মুনীনক সন্তুষ্ট কৰাতো কঠিন, প্রতিটো দিশ নিখুট হ’ব লাগিব। মোৰ আজিও মনত আছে ডাবিং ৰূমৰ পৰা খঙতে উচাট্ মাৰি ‘যি কৰা কৰি থাকা’ বুলি ওলাই যায়। আকৌ অলপ পিছতে তামোল এখন মুখত লৈ হাঁহি এটা মাৰি সোমায়হি। নাটকখনত হাতীয়ে মুহিৰামক মৰা দৃশ্যটোৰ Sound effect মুনীনৰ একেবাৰে মনঃপুত নহ’ল। মোক ক’লে ‘ভাল লগা নাই real হ’ব লাগিব।’ দুয়ো ওলাই গ’লো। ডাঠ কাগজৰ বাকচ এটা গোটাই, পিছফালৰ হাবিৰ পৰা শুকান ডাল-পাত মেৰাই লৈ ষ্টুডিঅ’ত মাইক্র’ফনৰ সমুখত থৈ মোক ক’লে তুমি ৰেকর্ড কৰাচোন। দেখিলো, তেও২ বাকচটোৰ ভিতৰত ভৰি এখন সুমুৱাই হাতীয়ে গছকা শব্দ এটা উলিয়াইছে। সেই শব্দৰ লগত আকৌ জিলিৰ মাত হাতীৰ মাতৰ পিছত mix কৰা হ’ল। ফলত আমি পালোঁ এটা অপুর্ব sound effect । এইখন নাটকত মুহিৰামৰ চৱিত্রটো মুনীনে বলিষ্ঠ অভিনয়েৰে শ্রোতাৰ অন্তৰত গভীৰ সাঁচ বহুৱাবলৈ সক্ষম হৈছিল।অন্যান্য শিল্পীসকল আছিল- সুৰেন্দ্র নাথ শর্মা, গোলাপ দত্ত, ফজলুল ৰহিম ৰাফেল, পবন বেজবৰুৱা, জয়া দুৱৰা আৰু শিশু শিল্পী সঞ্জয় খাৰঘৰীয়া। নাটকখনৰ বলিষ্ঠ সংলাপ, আৱহ সংগীত আছিল মুনীনৰ নিজৰ সৃষ্টি। কোনো কথাতে আপোচ নকৰিছিল। অন্ততঃ নাটকৰ ক্ষেত্রত।\nএইয়াই আছিল মুনীনৰ কর্মস্পৃহা। তেওঁ আছিল সামাজিকভাৱে দায়বদ্ধ নাট্যকাৰ। ১৯৮৩ চনত তৰুণচন্দ্র পামেগাম ৰচিত ‘সেতু’ নামৰ নাটখনি মুনীনে প্রযোজনা কৰিছিল। সেই নাটখনতো অভিনয় কৰা উপৰিও প্রযোজনাৰ সহযোগী আছিলোঁ। আকাশবাণী ডিব্রুগড় কেন্দ্রৰ আন এগৰাকী অভিনেত্রী তথা আবৃত্তিকাৰ আছিল কার্যবাহী বিষয়া কমল শর্মা। এই কেন্দ্রৰ পৰা প্রচাৰিত বহু নাটকত সাৱলীল অভিনব কৰি নিজৰ দক্ষতাৰ পৰিচয় দি থৈছে। বিশেষকৈ ‘অথেল’ নাটখনিট খলনায়ক ইয়াগ’ৰ চৰিত্রত কমল শর্মাৰ অভিনয় প্রতিভা মুর্ত হৈ উঠিছিল।\n১৯৯৭ চনত আন এখন নাট ‘উৰুখা’ই বঁটা প্রতিযোগিতাত দ্বিতীয় পুৰস্কাৰ লাভ কৰিছিল। এই নাটখনিৰ এটা আমোদজনক জন্ম কাহিনী আছে। এখন গাঁৱৰ এটা সঁচা কাহিনী মোৰ সহকর্মী লোহিত ডেকা আৰু ৰূপজ্যোতি দুৱৰাক কৈ শুনাইছিলোঁ ১৯৯৫ চনতে। তেওঁলোকে নাটক এখন লিখি পেলাৱক বুলি তাগিদা দিলে, পিছে দুবছৰ ধৰি নাটকখন লিখা নহ’ল। এদিন দুয়ো ঠিক কৰিলে আমাৰ ঘৰলৈ আহি নাটকখন লিখিব তেওঁলোকে। মই মাত্র সংলাপবোৰ কৈ যাম। এদিন দুয়ো আহি ওলালহি, সেইদিনা কাগজ-কলম লৈ দুয়ো বহি লিখিবলৈ লৈছেহে মাত্র এনেতে কাৰেন্ট গ’ল। লোহিতে ক’লে ‘কোনো কথা নাই, মম জ্বলাই হ’লেও আজি নাটক সম্পুর্ণ কৰিম।’ যি কি নহওঁক মমৰ পোহৰত তেওঁলোকে সালসলনিকৈ নাটকখন লিকি উলিয়ালে। তাৰ পিছতে আহিল প্রযোজনাৰ পট, সেয়াও এক কাহিনী, Real Sound effect বাণিবদ্ধ কৰিবলৈ এদিন পুৱতি নিশা চাৰি বজাতে আমি তিনিও পালোগৈ গাঁৱত থকা আমাৰ সহকর্মী তৰুণ গগৈৰ ঘৰ, গগৈৰ পৰিবাৰক জগাই লোহিতে দা এখন খুজি বাঁহ কাটিবলৈ ধ৭ৰিলে আৰু ৰেকর্ডাৰ লৈ ৰূপজ্যোতি ব্যস্ত হৈ পৰিল। দূৰৈৰ পৰা ভাঁহি আহিল কুকুৰাৰ ডাক, তাৰ পিছতে চালৰ ওপৰলৈ পানী মাৰি তলত টোপ্ টোপ্‌কৈ পৰা শব্দ বাণীবদ্ধ কৰিলে লোহিত ডেকাই। নাটকখনৰ প্রয়োজনীয় Sound effect সুন্দৰকৈ বাণীবদ্ধ কৰি লোৱা হ’ল। পিচে সেইদিনা পুৱাই গগৈৰ ঘৰত কৰা আমনিৰ কথা আমি পাহৰিবেই গ’লোঁ।গগৈৰ পৰিবাৰে আকৌ চাহ-জলপানৰ দিহা কৰিছিল। যি কি নহওক, পিছত হেনো ধেমালিতে কৈছিল- “সেইকেইজনে নাটকৰ কাৰণে আহি মোৰ ঘৰতে এখন নাটক কৰি থৈ গ’ল। সেই লোহিত ডেকা বোলাজনে জেওৰা ভেটিবলৈ থোৱা বাঁহকেইডালকে ঘপিয়াই কাটিলে বাপেকে, ৰূপজ্যোতি বোলাজনে আকৌ চালৰ ওপৰলৈ পানী মাৰিলে যিমান পাৰে।” তাহানিৰ সেই মধুৰ স্মৃতিবোৰে আজিও আমনি কৰে। নাটখনত সুন্দৰ অভিনয় কৰি শ্রোতাক আপ্লুত কৰিছিল ৰাজশ্রী বৰুৱা, লক্ষ্যজিত কোঁৱৰ, ৰজনী শর্মা, অঞ্জলী বৰুৱা, মনোমতী গোহাঁই, লোহিত ডেকা, ৰূপজ্যোতি দুৱৰা, দিগন্ত বৰঠাকুৰ, শিশু শিল্পী কৰবী ডেকা, উত্তম দাস আৰু চুমু চেতিয়াই।\nপৰবর্তী সময়ছোৱাতো ভালেমান বলিষ্ঠ নাট্যকাৰৰ নাটক এই কেন্দ্রৰ পৰা প্রচাৰ কৰা হৈছে।যসশ্বী নাট্যকাৰ অৰুণ শর্মাৰ ‘ত্রিলজী’ নিসংগ বাঁহীৰ সুৰ তাৰে অন্যতম।তিনিটা খণ্ডত নাটকখেইখন আছিল অগ্নিগড়, নিবাৰণ ভট্টাচার্য আৰু অদিতীৰ আত্মকথা। প্রযোজনাৰ দায়িত্বত আছিলো মই। সেয়ে ক’ব খোজো যে অনাতাঁৰ নাট ৰচনাৰ যিটো audiotechnique অর্থাৎ শ্রব্য কলা- অৰুণ শর্মাৰ সেই বিষয়টোৰ ওপৰত জ্ঞান আছিল অপৰিসীমঞ অনাতাঁৰ নাট ৰচনা কৰিবলৈ audiographic ৰ এটা Pre-concept বা পূর্ব ধাৰণা থকাটো একান্ত বাঞ্চনীয় যিটো অৰুণদাৰ আছে। এইয়াও হয়তো অন্যতম কাৰণ যে অৰুণদাই শ্রোতাৰ মনঃপুত তথা উপভোগ্য হোৱাকৈ অনেক নাট উপহাৰ দিব পাৰিছে। অৰুণদাৰ নাটকত মই ভাল পোৱা দিশকেইটা হ’ল- প্রযোজনাৰ বিস্তৃত সমল, মানৱীয় প্রমূল্যবোধ, চৰিত্র অংকনৰ সুনিপুণ কৌশল, শ্রোতাৰ অন্তৰত চিন্তাৰ উদ্রেক কৰিব পৰা ইন্ধন। সংলাপবোৰ স্বকীয় ষ্টাইল তথা অভিনয় শৈলী, সমাজৰ প্রতি দায়বদ্ধতা, উপজীব্যৰ সার্বজনীনতা, তথা নিৰবিচ্ছিন্ন কাহিনীৰ গতিময়তা।তদুপৰি নাটকৰ পৰিসমাপ্তিৰ ক্ষেত্রত শ্বেইক্সপীয়েৰৰ নাটৰ সৈতে এটা সামঞ্জস্যতা দেখা যায়। শ্বেইক্সপীয়েৰৰ নাটৰ চৰিত্র সমূহৰ মাজত যি Perplexity অথবা অনিশ্চয়তা বা অস্থিৰতা নিহিত থাকে, অৰুণদাৰ নাটকৰ ক্ষেত্রতো সেই Perplexity অনুভূত হয়। এইয়া হয়তো অৱচেতন মনত প্রভাৱ বা অনিচ্ছাকৃত হ’বও পাৰে।অৰুণদাৰ নাট প্রযোজনা কৰি এইয়া মোৰ এক ব্যক্তিগত অনুভৱহে মাত্র।আকাশবাণী ডিব্রুগড় কেন্দ্রৰ অন্য এক সাফল্য হ’ল ২০০০ চনত অৰুণ শর্মাৰ সাহিত্য একাডেমী পুৰস্কাৰ প্রাপ্ত উপন্যাস ‘আশীর্বাদৰ ৰং’ৰ ১৩টা খণ্ডৰ অনাতাঁৰ ধাৰাবাহিক প্রচাৰ। প্রযোজক আছিল মাণিক আহমেদ। আকাশবাণীৰ ডিব্রুগড় কেন্দ্রৰ ঘোষক আজয়ানন্দ বৰা আৰু প্রবাত ধ্রুৱজ্যোতি বৰদলৈও কেইবাখনো নাটক প্রযোজনাৰ সৈতে জড়িত আছিল।\nআকাশবাণী ডিব্রুগড় কেন্দ্রৰ পৰা তাহানিতে হাস্য-ব্যংগৰ নাটকো প্রচাৰ কৰা হৈছিল। তাৰে ভিতৰত উল্লেখযোগ্য হ’ল ৰজনী শর্মা ৰচিত বিখ্যাত ধাৰাবাহিক ‘মুনীন্দ্র আণ্ডাৰমেট্রিক’। কেইবাবাৰো পৰীক্ষা দি মেট্রিক পাচ কৰিব নোৱাৰা দুজন ছাত্রৰ মর্মবেদনাক হাস্য-বংগৰ মাধ্যমেৰে অতি মনোগ্রাহী তথা সফল ৰূপত উপস্থাপন কৰিছিল নাট্যকাৰে। ছাত্র দুজনৰ চৰিত্রত ৰজনী শর্মা, মুনীন ভূঞা আৰু শিক্ষকৰ ভাৱত মাখন ৰাজখোৱাৰ সাৱলীল অভিনয়ে শ্রোতাক অপৰীসীম হাঁহিৰ খৌৰাক যোগাইছিল। ইয়াৰোপৰি লুৎফুৰ ৰহমানৰ হাস্য-বংগ নাট- ‘কথা কোৱা গৰু’, ‘বেজ’এ শ্রোতাৰ যঠেষ্ট সমাদৰ লাভ কৰিছিল।আকাশবাণী ডিব্রুগড় কেন্দ্রৰ আন এগৰাকী কর্মক্ষম তথা নিষ্ঠাবান কার্যবাহী বিষয়া লক্ষ দত্তই ৮০ৰ দশকৰ পৰাই নিৰবিচ্ছিন্নভাবে বুজন সংখ্যক নাটক প্রযোজনা কৰি শ্রোতাৰ মনৰ খোৰাক যোগাবলৈ সক্ষম হৈছে। শ্রীদত্তই প্রযোজনা কৰা নাটসমূহৰ ভিতৰত লক্ষী মহন্তৰ ‘এলান্ধু’, চৈয়দ আব্দুল মালিকৰ ‘সূৰুযমুখীৰ স্বপ্ন’, ইমতিয়াজ আলিৰ ‘গুৱাহাটীৰ পৰা বোকাখাটলৈ’, সুৰেন্দ্রনাথ শর্মাৰ ‘ভূপেন্দ্র বৰুৱা’, অৰুণ গোস্বামীৰ ‘ভূত’, লক্ষী মহন্তৰ ‘সাধনী’, মদন শর্মাৰ ‘এপষেক আৰু এটা দিন’, নন্দ চুতীয়াৰ ‘এজন বৃদ্ধৰ আত্মকথা’, সপোনজ্যোতি ঠাকুৰৰ ধাৰাবাহিক ‘মধুৰতম সময়’, মহেন্দ্র হাজৰিকাৰ ‘পঞ্চতন্ত্রম’, লাৱণ্য গগৈৰ ‘সিংহাসন’ উল্লেখযোগ্য। ইয়াৰোপৰি আৰু অনেক নাটক লক্ষী দত্তই প্রযোজনা কৰিছে। যিবোৰ এই মুহূর্তত মনলৈ অহা নাই। ডিব্রুগড় কেন্দ্রৰ নাট বিভাগৰ আছে এক বর্ণাঢ্য ইতিহাস। থোৰতে লিপিবদ্ধ কৰাতো সম্ভবো নহয়।বহুতো কথা নশ্চয় বাদ পৰি গৈছে, তাৰ বাবে ক্ষমা প্রার্থনীয়। নাটকৰ সমান্তৰালকৈ উপন্যাস পাঠৰ অনুষ্ঠানত ‘ক্রমশঃ’ৰ যোগেদিও শ্রোতাসকলে বহুবোৰ উপন্যাসৰ পাঠ শুনাও নিশ্চয় মনত আছে। উল্লেখ কৰা ভাল হ’ব ‘ভিক্তৰ হিউগ’ৰ ‘La Miserable’ৰ অসমীয়া অনুবাদ দীণ-দুখী আছিল ডিব্রুগড় কেন্দ্রৰ ধাৰাবাহিক উপন্যাস পাঠৰ অনুষ্ঠানৰ প্রথমখন উপন্যাস।\nসাম্প্রতিক কালত ইলেক্‌ট্রনিক মাধ্যম সমূহৰ মাজত প্রৱল প্রতোযোগিতা তথা সময়ৰ গতিময়তাৰ ধামখুমীয়াত সমাজৰ বহু পৰিবর্তন তথা সাংস্কৃতিক সংকট লক্ষণীয়। বিনন্দীয়া জগতখন আজি এটা পর্যায় পাইছেগৈ, য’তনেকি সমাজৰ বহু লোক আত্মকেন্দ্রিক হৈ পৰিছে। তদুপৰি পশ্চিমীয়া সংস্কৃতিৰ ঢৌৱে সমাজ জীৱনলৈ কঢ়িয়াই আনিছে দুর্যোগ।ইলেক্‌ট্রনিক মাধ্যম সমুহেই সৃষ্টি কৰিছে সম্ভোগবাদী বাতাবৰণ, যাৰ ফলশ্রুতিত জনসাধাৰণৰ চিন্তা-চেতনা, সততা, ন্যায়, নৈতিকতা তথা মানৱীয় প্রমূল্যৰ বিপৰীতে ভোগ-লিপ্সাই প্রাধান্য লাভ কৰিছে। এই তীব্র প্রতিযোগিতাৰ মাজতে শ্রোতাৰ ৰূচিসন্মত সাংস্কৃতিক পৰম্পৰা অটুট ৰাখিবলৈ দশকজুৰি অহৰহ যুঁজ দি আহিছে আকাশবাণীয়ে। সেইয়া প্রণীধানযোগ্য, সেবে অনাতাঁৰ কেন্দ্রৰ চাহীদা কমি যোৱা নাই, বৰঞ্চ বাঢ়িছেহে।আমি আকাশবাণী অনাগত দিনবোৰত সমাজৰ প্রতি দায়বদ্ধতাৰ কথা সুঁৱৰি নাট্যকাৰসকল আগবাঢ়ি আহিব, সমাজ সংস্কাৰমূলক বলিষ্ঠ নাটক উপহাৰ দি এক প্রত্যয়দীপ্ত ভৱিষ্যতৰ আশা সঞ্চাৰ কৰিব শ্রোতাৰ প্রাণত।\nবিশেষ কৃতজ্ঞতা : লোহিত ডেকা, আকাশবাণী ডিব্ৰুগড়\nTags: akashbani, all india radio, dibrugarh, drama\nBhupen Hazarika- in the Voices and Words of famous Bengali Lyricists


NSCN(IM)ৰ সেনাপ্ৰধান এন্থনী ছিমৰেৰ কাৰ্যকাল দুবছৰলৈ বৃদ্ধি, কিন্তু কিয়?– News18 Assam\n২১ মাহৰ অন্তত NSCN(IM)ৰে পুনৰ আলোচনা ভাৰত চৰকাৰৰ\nহাস্পতালৰ ICUত কেনে আছে NSCN-IMৰ মুৰব্বী থুইংগালেং মুইভা?\nৰে'লত উঠি ডিমাপুৰৰ পৰা ৰঙিয়া পালে ৮ বছৰীয়া শিশু, উদ্ধাৰ আৰ পি এফৰ\nযোধপুৰত নগা মহিলাৰ আত্মহত্যাৰ পিছত ভাইৰেল হোৱা এটা ভিডিঅ', দলবদ্ধ ধৰ্ষণৰ দৃশ্যসম্বলিত ভিডিঅ'টো উক্ত মহিলাৰ বুলি প্ৰচাৰ\n»NSCN(IM)ৰ সেনাপ্ৰধান এন্থনী ছিমৰেৰ কাৰ্যকাল দুবছৰলৈ বৃদ্ধি, কিন্তু কিয়?\nUpdated:September 18, 2021, 1:46 PM IST\nকোন দিশে নগা সমস্যা সমাধানৰ আলোচনা?\nLast Updated: September 18, 2021, 1:46 PM IST\nদুবছৰৰ বাবে কাৰ্যকাল বৃদ্ধি কৰা হৈছে নগা সশস্ত্ৰ বিদ্ৰোহী সংগঠন NSCN(IM)ৰ সেনাপ্ৰধানৰ ৷ NSCN(IM)ৰ সামৰিক গোট নাগা আৰ্মীৰ সেনাপ্ৰধান হিচাপে কাৰ্যনিৰ্বাহ কৰি থকা এন্থনী ছিমৰেৰ দুবছৰলৈ কাৰ্যকাল বৃদ্ধি কৰাৰ কথা ইতিমধ্যে ঘোষণা কৰিছে সংগঠনটোৰ অধ্যক্ষ কিউ টুছুৱে ৷\nNSCN(IM)ৰ সৰ্বোচ্চ নীতি নিৰ্ধাৰণ কমিটী কলেক্টিভ লীডাৰশ্বীপে লোৱা সিদ্ধান্ত মৰ্মে এন্থনী ছিমৰেৰ কাৰ্যকাল ২০২১ৰ ২৮ নৱেম্বৰৰ পৰা ২০২৩ৰ ২৮ নৱেম্বৰলৈ বৃদ্ধি কৰা হৈছে৷\nউল্লেখযোগ্য যে কে ফুংটিং ছিমৰাঙৰ পৰা নাগা আৰ্মীৰ সেনাপ্ৰধানৰ দায়িত্ব গ্ৰহণ কৰা এন্থনী ছিমৰেৰ বিৰুদ্ধে NIAত গোচৰ চলি আছে ৷ ইপিনে ভাৰত চৰকাৰৰ সৈতে চলি থকা আলোচনাই বিশেষ অগ্ৰগতি লাভ নকৰাত ২০১৯ৰ শেষৰ ভাগত অতি গোপনে শতাধিক সশস্ত্ৰ সতীৰ্থক লগত লৈ কে ফুংটিং ছিমৰাঙে কেম্প হেব্ৰন ত্যাগ কৰি ম্যানমাৰ হৈ চীনত প্ৰৱেশ কৰিছিল।\nFirst published: September 18, 2021, 1:46 PM IST


পিতৃয়ে এনেকুৱা আজৱ নাম ৰাখিলে পুত্ৰৰ, চাৰ্টিফিকেট নেদেখুৱালে বিশ্বাসেই নকৰে কোনেও!– News18 assam\nপিতৃয়ে এনেকুৱা আজৱ নাম ৰাখিলে পুত্ৰৰ, চাৰ্টিফিকেট নেদেখুৱালে বিশ্বাসেই নকৰে কোনেও!\nউল্লেখযোগ্য যে কিছুদিন পূৰ্বেও ইণ্ডোনেছিয়াৰ এজন লোকে নিজৰ সন্তানৰ নাম ABCDEF GHIJK Zuzu ৰাখি চৰ্চিত হৈছিল।\nকেতিয়াবা নিজৰ সন্তানৰ নাম পৃথক ধৰণৰ ৰাখিবলৈ গৈ পিতৃ–মাতৃয়ে ইমানেই কঠিন নাম ৰাখি দিয়ে যে সেই নামেৰে মাতিবলৈও অসুবিধা হয়। আজিকালি সন্তানৰ নাম ৰাখিবলৈ ইণ্টাৰনেটো ব্যৱহাৰ কৰে বহুতেই। ইণ্ডোনেছিয়াত এজন পিতৃয়ে নিজৰ সন্তানৰ এনেকুৱা আজৱ নাম ৰাখিলে যে সেয়া প্ৰমাণ কৰিবলৈ দেখুৱাবলগীয়া হয় জন্মৰ প্ৰমাণপত্ৰ।\nইণ্ডোনেছিয়াৰ বাসিন্দা ৩৮ বছৰীয়া ছমেট ৱাহুদীয়ে ষ্টেটিষ্টিকেল ইনফৰ্মেচন কমিউনিকেচন অফিচত (Statistical Information Communication Office) কাম কৰে। তেওঁ নিজৰ কাম আৰু বিভাগক খুবেই শ্ৰদ্ধা কৰে। এই কথা তেওঁৰ জীৱন সংগীয়েও জানে। কিন্তু তেওঁ এই কথা নাজানিছিল যে স্বামীয়ে এই বিভাগৰ নামেৰে পুত্ৰৰ নামো ৰাখিব।\nREAD| ৩৩ বছৰ বয়সৰ এগৰাকী সুন্দৰী মহিলা ! কিন্তু তেওঁ এতিয়াও বিচনাত প্ৰস্ৰাৱ কৰে, কাৰণ ...\nছমেট ৱাহুদীয়ে নিজৰ চাকৰি আৰু কাৰ্যালয়ৰ প্ৰতি ইমানেই শ্ৰদ্ধাশীল আছিল যে তেওঁ নিজৰ সন্তানৰ নাম নিজৰ বিভাগৰ নামেৰে ৰাখি দিয়ে। সন্তান জন্মৰ পূৰ্বে তেওঁ ল’ৰা হ’ব নে ছোৱালী, তাক লৈ চিন্তিত নহয়, কেৱল এয়া নিশ্চিত কৰা হৈছিল যে নাম Statistical Information Communication Office হ’ব। যেতিয়া তেওঁৰ পুত্ৰ সন্তান জন্ম হ’ল তেতিয়া তেওঁৰ নাম ষ্টেটিষ্টিকেল ইনফৰ্মেচন কমিউনিকেচন ৰখা হয়। এতিয়া য’লৈকে যায় তাতেই তেওঁ সন্তানৰ নাম প্ৰমাণ কৰিবলৈ জন্মৰ প্ৰমাণপত্ৰ দেখুৱাবলগীয়া হয়। অন্যথা এনেকুৱাও যে নাম থাকিব পাৰে সেয়া বিশ্বাসত নলয় কোনেও।\nষ্টেটিষ্টিকেল ইনফৰ্মেচন কমিউনিকেচনৰ উপনাম ৰখা হৈছে ডিংকো। উল্লেখযোগ্য যে কিছুদিন পূৰ্বেও ইণ্ডোনেছিয়াৰ এজন লোকে নিজৰ সন্তানৰ নাম ABCDEF GHIJK Zuzu ৰাখি চৰ্চিত হৈছিল।


‘Time Traveler’ পৰিচয়েৰে দাবী! "২৫ Decemberত এনেকুৱা কিবা এটা হ’ব, সলনি হৈ পৰিব গোটেই পৃথিৱী" |self-claimed-time-traveller-warns-last-week-of-december-2021-world-and-time-will-be-changed-td– News18 assam\nHome » photogallery » world »‘Time Traveler’ পৰিচয়েৰে দাবী! "২৫ Decemberত এনেকুৱা কিবা এটা হ’ব, সলনি হৈ পৰিব গোটেই পৃথিৱী"\nTime Traveler বুলি দাবী কৰা ব্যক্তিৰ আচৰিত পোষ্ট!\n| December 07, 2021, 13:03 IST\nএই বছৰৰ শেষৰ ফালে হেনো এনে দুটা ঘটনা ঘটিব যে বিশ্ববাসীৰ জীৱন সম্পূৰ্ণৰূপে সলনি হৈ পৰি‍ব। প্রতীকী ছবি ৷\nদ্য চানৰ এক ৰিপ’র্টৰ ভিত্তিত উল্লেখ কৰিব পাৰি যে এজন ব্যক্তিয়ে দাবী কৰিছে যে ২০২১ৰ শেষৰফালে এনে ঘটনা ঘটিব যে বিশ্বৰ মানৱ জীৱন সম্পূৰ্ণৰূপে সলনি হৈ পৰিব। সম্পূৰ্ণ মানৱ সভ্যতাকে সলাই দিব সেই পৰিঘটনাই! প্রতীকী ছবি ৷\nইয়াৰ পূৰ্বে সেই স্বঘোষিত টাইম ট্রেভেলাৰ গৰাকীয়ে আটলান্টিক মহাসাগৰৰ বিষয়ে এক অন্য ধৰণৰ দাবী কৰিছিল৷ প্রতীকী ছবি ৷\nএইবাৰো সেই ব্যক্তিজনে কোনো তথ্য প্ৰমাণ নিদিয়াকৈ প্ৰকাশ কৰিছে দুটা বিশেষ দিন ২০ ডিচেম্বৰ আৰু ২৫ ডিচেম্বৰ ৷ প্রতীকী ছবি ৷\nতেওঁ দাবী কৰিছে যে বৰদিনৰ দিনা পৃথিৱীৰ মানুহৰ জীৱন সলনি হ’বলৈ গৈ আছে। বহুকাললৈ মানুহে মনত ৰাখিব এই ঘটনা। প্রতীকী ছবি ৷\nতেওঁৰ দাবী ইয়াৰ লগে লগে প্ৰমাণ হ’ব যে তেওঁ প্ৰকৃততে টাইম ট্ৰেভেলাৰ। ব্যক্তিজনৰ এই আজৱ পোষ্টক লৈ প্ৰতিক্ৰিয়াৰ ঢল বৈছে। প্রতীকী ছবি ৷\n২৫ ডিচেম্বৰ প্ৰভু যীশুৰ জন্মদিন। মানুহে নানান ধৰণৰ হাস্যকৰ মন্তব্য কৰা দেখা গৈছে। প্রতীকী ছবি ৷\nবেছিভাগেই পোষ্টটোৰ সত্যতা স্বীকাৰ কৰা নাই ব্যক্তিজনৰ বিষয়ে ভুৱা তথ্য প্ৰদানৰ কথা উল্লেখ কৰিছে। প্রতীকী ছবি ৷